text:
呢兩個星期開始我迷上縫紉!
迷上自然好多嘢想車想整,第一個對象當然係hime啦.
事緣換咗張梳化之後我好想買咕𠱸,但一直都搵唔到啱心水嘅咕𠱸套.
上埋日本網睇都係搵唔啱,心諗不如自己車啦!
第一樣完成嘅係枕頭袋.
除咗車咕𠱸套之外,仲車咗塊薄墊俾hime.
冬天時hime房係會墊張毛毛被,但冬天過咗我都同hime講熱就自己撥走張被啦.
到上個禮拜hime真係撥開咗張毛毛被,以前我哋係會鋪一啲薄嘅毛巾俾佢,但而家有衣車,我想整張墊俾囡.
流連布料舖,不停諗咩色啱襯俾hime用.
見到呢幅布好colourful,我自己睇到好開心.
襯埋枕頭套嗰隻水玉布,底嗰面因為睇唔到,所以我用淨色嘅夾綿布.
整好洗乾淨之後我就舖喺地下俾hime,諗住俾佢認識吓先.
點知佢諗都唔洗諗就坐咗上去,之後開始攣呀,攬住自己條尾舐毛.
舐完尾換過個post又開始舐手啦.
玩玩具.
嗰日下晝hime只要坐或瞓都會揀坐喺張墊上面.
我問佢:「你知道張墊係你架?」
hime:「係我㗎!」
上個禮拜收到點煮網 × Secret Ingredient嘅邀請參加佢哋合作搞嘅試煮試食活動.
多謝!
初初收到點煮網maketing留俾我嘅message時,我有啲搲頭.
試煮試食?
Secret Ingredient?
原來個活動係試煮同試食一份由Secret Ingredient提供同準備嘅食材包.
Secret Ingredient之前我真係未聽過.
根據send俾我嘅email,SI係一間提供上等食材同食譜嘅速遞服務公司.
煮之前啲洗,切,醃嘅功夫全部唔洗自己郁手.
SI佢哋會量好晒份量,mark埋ABC,包唔會錯.
一埋位就可以開火煮,非常方便.
今次我揀咗嘅menu係香辣蕃茄牛扒墨西哥薄餅香茜甘筍沙律.
Continue reading “(點煮網 × Secret Ingredient)試煮試食" →
每到換毛季,屋企就會一屋貓毛不停飛呀飛.
日日吸塵三,四次都唔得掂,永遠我個鼻同口都會無啦啦出現貓毛.
平時久唔久都有種貓草俾hime食,2年幾嚟都無試過話嘔毛.
但今年可能咁啱換季時同佢沖過涼,沖完涼佢又唔俾人同佢梳毛要自己.
食食埋埋一堆毛落肚,第二日終於嘔毛啦.
嗰日咁啱我出咗街,返到屋企都唔覺得有咩問題.
到hime由房出嚟嗰陣先留意佢間房污糟咗少少,再望埋原來砂盤都有.
初頭我以為hime肚痾啦,點知睇真啲先發現全部係貓毛同啲啱啱食咗落肚嘅乾糧.
貓嘔毛一啲都唔出奇,嘔得到就最好啦.
但我最意外嘅係,呢個囡佢竟然識得走返去砂盤度嘔!
第一次嘔,仲要得自己一個喺屋企.
嗰刻我喺度諗,換著係我自己細個,我諗嗰吓我會驚同唔知點算.
但呢個囡竟然仲知道嘔係會污糟,污糟的話就要去砂盤.
所以砂盤以外嘅地方污糟得好少好少,要抹返乾淨啲地方都容易快手好多.
睇到咁個囡咁聰明同懂事,我不停讚hime好叻囡.(親バカ)
話俾佢知點解會咁,咁樣係正常,仲有佢好乖做得好好.
當然我唔會放過哦佢嘅機會,平時俾我梳多啲毛就唔洗要嘔毛咁慘啦.
hime都有示意我知佢知道,之後呢個囡仲有啲嗲添.


c: text/html

text:
坎昆 必去景點及大波多碼頭附近酒店推介
大波多碼頭附近酒店預訂
累積 10 晚,送 1 晚
仲可享精選酒店神秘優惠價
坎昆必去推介 - 大波多碼頭
想去 坎昆 自由行?等 Hotels.com 帶你玩盡 坎昆大波多碼頭 啦!留意我地文章,話你知去坎昆 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋坎昆大波多碼頭 附近有咩酒店,等你更加容易計劃行程,慳返酒店來回景點嘅時間.
坎昆大波多碼頭 自由行
去得坎昆大波多碼頭 自由行最緊要一定係揀啱日子去.一啲熱門景點例如,坎昆 嘅 大波多碼頭,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
坎昆大波多碼頭 交通
想去大波多碼頭 暢順無阻濟,最好就係出發前,睇清楚坎昆大波多碼頭 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
坎昆大波多碼頭 必食必買攻略
坎昆大波多碼頭一直都係旅遊熱門地點,去到坎昆大波多碼頭,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
威尼斯 必去景點及羅馬廣場附近酒店推介
羅馬廣場附近酒店預訂
累積 10 晚,送 1 晚
仲可享精選酒店神秘優惠價
威尼斯必去推介 - 羅馬廣場
想去 威尼斯 自由行?等 Hotels.com 帶你玩盡 威尼斯羅馬廣場 啦!留意我地文章,話你知去威尼斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋威尼斯羅馬廣場 附近有咩酒店,等你更加容易計劃行程,慳返酒店來回景點嘅時間.
威尼斯羅馬廣場 自由行
去得威尼斯羅馬廣場 自由行最緊要一定係揀啱日子去.一啲熱門景點例如,威尼斯 嘅 羅馬廣場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
威尼斯羅馬廣場 交通
想去羅馬廣場 暢順無阻濟,最好就係出發前,睇清楚威尼斯羅馬廣場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
威尼斯羅馬廣場 必食必買攻略
威尼斯羅馬廣場一直都係旅遊熱門地點,去到威尼斯羅馬廣場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!
威尼斯旅遊指南
48 小時玩盡威尼斯 – 威尼斯運河,教堂及雞尾酒
預訂威尼斯酒店,計劃你的兩天短程之旅,盡情感受這個城市的魅力.


text:
1.《百變小櫻》李小狼
細細個睇《百變小櫻》就覺得小狼真係超級有型〜有人可能會覺得小櫻嘅哥哥桃矢或雪兔先係最靚仔,但對於當時仲係小學生嘅編輯黎講李小狼先至係男神!!桃矢同雪兔都係留返俾啲姐姐迷算〜小狼唔單止有校草級嘅外貌,仲喺戰鬥嘅時候出盡晒力保護小櫻,真係Man到暈〜〜但平時同小櫻多少少接觸就好易面紅,呢個反差萌真係好得意!
2.《美少女戰士》地場衛
地場衛除咗外型夠時尚又靚仔之外,個人亦好有風度禮儀,有次月野兔整曲奇失敗佢都照呑落肚,不停安慰月野兔!喺戰鬥嗰時仲會神秘變身禮服蒙面俠去幫美少女戰士,可以算係默默付出型男友啊〜
3.《守護蛋精靈》月詠幾斗
睇《守護蛋精靈》嘅時候已經初中,開始會鐘意啲比自己大少少嘅男仔嘅時候男神幾斗就出現啦!幾斗一開頭最吸引人嘅地方就係壞壞嘅感覺同充滿住神秘感,但到後來知道幾斗其實只係因為想搵返失蹤嘅親生爸爸嘅關係先會幫EASTER收集腐化嘅「心靈之蛋」,就會可憐佢同想保護佢:(佢同亞夢嘅曖昧感情真係睇到編輯心癢癢好想自己係亞夢!!
4.《唱K小魚仙》堂本海斗
擅長滑浪嘅海斗充滿住同海灘一樣嘅陽光氣息,滑浪嗰時自信嘅笑容真係殺死人~~佢為咗幫露芝亞守住美人魚嘅秘密而犧牲自己對露芝亞嘅記憶,睇到編輯超擔心佢地唔會一齊,好彩最後都成功用愛衝破晒啲難關可以happy ever after!
5.《火影忍者》宇智波佐助
明明係《火影忍者》主角嘅鳴門,但因為性格實在太過小朋友,而被佐助吸晒啲女Fans!忍者界天材佐助面對唔同情況嘅時候都保持住冷靜沉穩,有咩事都可以依靠住佢,係個有膊頭有腰骨嘅真男人!
6.《哈爾移動城堡》哈爾
對自己外表有份嚴重執着嘅哈爾係宮崎駿筆下數一數二嘅暖男,對蘇菲嘅寵愛完全喺眼神之中表露無遺,相信冇幾多女仔可以抵抗到哈爾嘅溫柔攻勢!
7.《會長是女僕大人》碓冰拓海
拓海簡直係完美嘅化身,靚仔,讀書叻,運動勁,仲識得捉棋同煮野食!!!最重要係除咗美咲之外,對其他女仔都係勁cool!雖然有時對美咲嘅行為有啲幼稚,但佢對其他異性嘅態度真係會令女朋友覺得超有安全感~如果編輯嘅男朋友都好似佢咁對其他女仔就好啦,超羨慕美咲!
8.《櫻桃小丸子》大野健一
論家底當然會係花輪同學,但講到外貌大野同學一定唔會輸!除左靚仔之外仲要係運動健將,你知啦運動叻嘅男仔夠晒陽光真係超級Charm,而且個人仲充滿正義感,成日為同學抱打不平,內外在都咁正嘅大野好難唔俾佢迷到嘅~~


text:
話說近呢幾個月,算是promoter工作的高峰期,都係聖誕新年期嘛.不過尤其是呢段期間,番工都係好緊張.做我地呢行,好多工其實都係搭上搭介紹的,仲有大量工係在whatsapp和facebook上見到有人放出嚟,尤其是假期高峰呢輪,好多工,有時,真係有僱傭關係嗰個僱主係乜水,甚至間公司係咩名,其實自己都唔知.
我有個姐妹就[瀨]過野,俾人欠薪都唔知搵邊個人追!又有一次有幾間做代理既agent公司話已經將班姐妹既糧出咗比個介紹人,要班姐妹自己搵個介紹人出返啲糧,嗰陣又搵唔到個介紹人,班姐妹最少都有3千幾蚊糧,個心又嬲又唔知點算,好彩兩次最後都搵咗工會一齊追返間公司先出返哂啲糧咋,唔係真係白做!
個次之後班姐妹都話下次接工之前都真係要問清楚係咩公司先好接,工會仲教落同公司電話講完要將返工既資料,好似公司名,日期,時間,地點,人工點計等白字黑字咁打返喺Whatsapp問對方啱唔啱因為怕頭先聽錯,咁到時追糧都叫做有書面記錄,唔洗口同鼻拗呀嘛!最好公司有咩mark貨表,送貨表都影低落電話備份,呢個文件隨時係搵返僱主係邊個既重要證據呀.
所以,請大家姐妹留神,就算幾亂都好,請搞清楚僱主係乜水,有乜冬瓜豆腐,都有得追呀嘛!
(如呢期真係遇到因僱主不清而出現的出糧問題,可找[推廣員及零散工工會]:27904848 或whatsapp 55421515)


text:
宗教改革
宗教改革係喺歐洲十六世紀嘅一連串反對封建神權嘅革命浪潮,呢個浪潮一路持續到十九世紀,其中包括咗好多新教派創立同對舊信仰嘅批判同革新.佢大致包括咗三次重大衝突,即係指1562年到1598年嘅法國宗教戰爭;1560年到1640年尼德蘭(荷蘭)反抗西班牙戰爭;1618年到1648年嘅三十年戰爭(Thirty Year's War).對於宗教改革,唔同人都有唔同評價,有人認為佢促進咗現代科學發展,亦有人認為佢助長咗十六,十七世紀嘅女巫迫害.雖然宗教改革正負兩面評價參半,但就肯定可以講係歐洲史上一件重大事件.
目錄
歷史背景[編輯]
中古世紀嘅基督教喺歐洲係一個非常龐大嘅組織,而羅馬教宗就係嗰陣時世界上所有基督教教會嘅領袖,喺十二到十三世紀,特別係依諾增爵三世(Innocent III,1198年-1216年)嗰陣,教宗嘅權力更加係史上最大,除咗政治上嘅影響力,喺道德上亦對每一個基督教國家嘅人有好大控制.
教會矛盾[編輯]
但係到咗十三世紀末,教宗同世俗君主之間因為權力,政治,利益等問題長期鬥爭,令教會喺財政同管理上都出現咗好多問題,而為咗擺脫意大利嘅控制,教宗將教廷由羅馬搬咗去法國亞維農(Avignon),亦即係歷史上所講嘅「教會大分裂」(Great Schism),令當時喺羅馬同亞維農都分別有一個教宗,係兩個教宗互相罷免對方,呢啲嘢一路到1414年日耳曼舉行嘅基督教大會先解決,喺會議入面一次過罷免晒兩個教宗,然後再選出馬蒂諾五世(Martin V)做新教宗.
但係經過呢啲事件之後,教宗嘅聲望已經受到影響,於是民間開始產生對教會改革嘅需求,而好多被視為異端嘅細教派亦越來越有市場.喺經過教會大分裂之後,教宗嘅權力亦開始被唔同地方嘅君主取代,尤其喺法國同英國,教宗嘅權力完全被君主取代,教宗嘅權威可以話受到好大打擊.
為咗維持教會一直以來嘅龐大開支,尤其係起豪華教堂,同埋一直支持開嘅藝術活動等,於是就用盡方法搵錢,其中以售賣宗教商品最具爭議,例如教宗利奧十世(Leo X,1513年-1521年在位)就以諗出以售賣宗教恩惠嚟搵錢,亦即係好多人所講嘅「贖罪券(Indulgences)」,另外亦通過參觀同參拜聖物去賺教徒嘅錢.
當時好多人都相信通過參拜聖物或者買贖罪券係可以令自己嘅罪得到寬恕,同時,教會為咗令更加多人去買呢啲宗教商品,亦將道德行為標準越定越高,高到根本冇乜人做到,尤其對教士,修士,修女等下禁令唔准結婚,都喺社會上造成好大壓力,令當時好多教士,修士,修女等係呢條令之下唔可以正式結婚,但好多其實已經有實際上嘅婚姻關係,結果又出一種「娶妻罪」出嚟賺贖罪金,教士罰完贖罪金之後,俾人知道又會唱通街,冇晒面,結果喺日耳曼地區開始出現「反教權主義(Anti-Clericalism)」,質疑教會憑乜幫人贖罪,亦係後嚟導致各種宗教改革浪潮嘅開始.
民間矛盾[編輯]
除咗教會入面存在住好大矛盾之外,民間社會亦同樣有好多矛盾,當時喺日耳曼有一個社會階層叫做「帝國騎士(Reichsritter)」,佢哋原本喺社會上有好大權力,但後來一啲貴族同領土諸侯權力越來越大,而呢啲騎士冇晒權力支持之下,有好多開始變成盜賊,佢哋當中有好多都覺得貴族,城市居民都係好食懶非嘅寄生蟲,所以佢哋好多都有種反權力,希望改革嘅心理,所以喺後來馬丁路德同教皇作對,帝國騎士擔當住一個好重要嘅角色.
贖罪券事件[編輯]
1514年,喺馬格德堡(Magdeburg)嘅阿貝爾‧勃籣登堡親王(Albert De Brandebourg, Prince)因為想選美因茲(Mayence)地區嘅總主教,但係選就要用好多錢,於是走咗去搵銀行家雅各布•福格(Jacob Fugger)借錢,教廷又批准咗阿貝爾賣贖罪券,而賣到嘅錢,一半用嚟還畀雅各布•福格,而另一半就要用嚟起聖彼德大教堂.
當時有一個修士叫做馬丁路德,佢見到有人賣贖罪券就睇唔過眼,馬丁路德認為,教皇重有錢過好多貴族富豪,點解重要向基督徒攞錢起教堂?於是佢就走咗去咗搵美因茲大主教理論,佢列出咗九十五個反對贖罪券嘅觀點,稱之為《九十五條論綱》,內容主要批評教皇濫用權力,結果令馬丁路德捲入咗一場政治風波,重導致佢後來同教廷決裂.
馬丁路德[編輯]
- 內文: 馬丁路德
馬丁路德係農民出身,屬於貧窮階層,佢老豆漢斯路德(Hans)為咗賺多啲錢而走去做礦工,慢慢有錢起嚟,本來漢斯想供個仔讀法律,但馬丁路德揀咗入修道院.
喺修道院嘅馬丁路德畀人印象係虔誠,刻苦,遵守紀律嘅人,不過佢成日因為可唔可以得救嘅問題而煩腦,問過好多人包括修道院院長都冇一個答案令佢滿意,最後佢自己喺聖經入面搵到答案,認為係「因信稱義」.佢認為只要信仰神,就可以同神和好.
而呢個諗法,啱啱就同贖罪券嘅目的背道而馳,所以佢開始反對贖罪券,針對贖罪券嘅問題,寫咗《九十五條論綱》,質疑贖罪券嘅功效.其實馬丁路德最初嘅動機只係單純咁想發表意見,有人話當時馬丁路德將《九十五條論綱》釘喺威登堡大門上面而引公眾談論,但呢件事係咪真係有發生過重係爭議緊.無論如何,《九十五條論綱》好快就因為大量印刷而傳到周圍都係,快到教會都嚟唔切反應.由於《九十五條論綱》內容好多矛頭都係指向教宗嘅權威質疑,結果教廷將佢對贖罪券質疑理解成對教廷財政制度嘅攻擊,甚至係對教廷不滿.有一個叫約翰特策爾(Johann Tetzel)嘅商人就有樣學樣,寫咗一百五十六條主張,反駁馬丁路德嘅九十五條論綱,特策爾係一個以販賣贖罪券為生嘅商人,同時係多明尼古修會(Dominican Order1)嘅修士,佢認為教宗嘅權力係絕對,唔係路德咁講話係嚟自恩典同信仰.但係特策爾嘅一百五十六條主張一出就畀馬丁路德嘅支持者一把火燒晒.
除咗特策爾,另一個同樣都係明尼古修會修士西維斯特•普利埃利阿斯(Silvester Prierias)亦寫咗本叫《對話錄(Dialougs)》嘅書抨擊路德,甚至指控路德係異端,而呢個指控,令到成件事已經唔再只係一個神學爭論咁簡單.
由於教廷係有權去緝查異端,於是就要求馬丁路德去羅馬受審,但當時係人都知,送得去羅馬實一去冇回頭,因為之前已經有好多人因為咁走咗而喺教會會議上俾人燒死.
所以路德堅持一定要喺返日耳曼受審,於是教廷就派出樞機主教卡耶坦(Cajetan)去日耳曼參加帝國會議同路德辯論.經過同保守嘅卡耶坦呢次辯論之後,令路德更加質疑教宗嘅權威,結果教宗喺1518年11月9號頒令,譴責「有啲修士對贖罪券認識錯誤」,路德再冇得返轉頭.
越嚟越多人為咗擁護權威而出嚟反駁路德,但都俾路德返轉頭,路德個膽亦越練越大,路德慢慢變成一個激烈嘅反教宗者,出版好多批評教宗權力同宣傳自己思想嘅書.1520年10月,路德收到羅馬要將佢逐出教會嘅詔令,叫做除去「教籍令(Exsurge Domine)」,路德當住佢學生面前將呢道詔令一把火燒咗去,呢個時候路德已經認為教宗先係最大嘅反基督.
加爾文歐洲宗教改革[編輯]
教會反擊[編輯]
日耳曼和約[編輯]
聖巴托羅繆慘案[編輯]
- 內文: 聖巴托羅繆慘案
法國喺經過長期嘅宗教戰爭之後,喺1570年簽定日耳曼和約之後,本來相安無事,而且重選咗海軍司令科利尼( Coligny, Gaspard II de, LORD DE CHATILLON)做新教領袖,但係喺8月27號,科利尼爭啲俾人暗殺,吉斯派於是大造文章,掉返轉屈科利尼係1563年謀殺弗朗索瓦公爵嘅凶手,參政院驚住爆大鑊,於是說服國王同新教胡格諾派決裂,最後王太后喀德鄰喺聖巴托羅繆祭日(St. Bartholomew天主教節日)下令屠殺新教胡格諾教徒,全國夾埋死咗成三萬幾人,啲人叫呢單嘢做「聖巴托羅繆慘案」.
爭議[編輯]
影響[編輯]
相關[編輯]
註解[編輯]
- 註 1: Dominican Order 亦即係天主教道明會
參考[編輯]
- 《神聖羅馬帝國文化史1648-1806年》 ISBN 750602265
- 《宗教改革 路德,加爾文和新教徒》 克利斯坦著(法) 漢語大詞典出版社 ISBN 7-5432-0758-3
- 《羅馬帝國衰亡史》 吉本著 ISBN 957-545-745-5
- 《馬丁路德》 麥田出版 ISBN 95770787809


text:
(飛虎之潛行極戰)陳山聰做臥底慘死 同張兆輝兄弟情最感人
撰文:關穎賢
最後更新日期:
《飛虎之潛行極戰》播出第三集,第一個臥底陳山聰喺第二集出現咗,唔單止被飾演變態恐怖份子嘅梁烈唯發現咗臥底身分,仲被進行酷刑折磨到半死,好彩由飛虎隊救返,送咗入院.而飾演飛虎教官嘅張兆輝同陳山聰係多年嚟嘅好兄弟,起初以為山聰變咗節,但發生呢件事之後先知道山聰係臥底,仲因為咁覺得怪錯山聰而內疚.本來以為山聰救得返啦,點知梁烈唯點都唔肯放過山聰,趁佢留院期間,假扮醫生潛入病房將氣喉切斷,最後山聰都係逃唔過死劫.
山聰被飾演變態恐怖份子嘅梁烈唯發現咗臥底身分,仲被進行酷刑,被鐵鏈吊起折磨到半死.
除咗睇劇情,值得留意嘅就係陳山聰嘅演技.山聰多數都做開邪邪地嘅角色,就好似《同盟》咁,但今次喺《飛虎》入面就做臥底,因為唔透露得自己身分嘅關係,連個仔同兄弟都憎埋自己,最後仲慘死收場.
談到今次喺《飛虎》入面嘅演出雖然只得兩集戲份,但相當有發揮.講到被鐵鏈吊起嗰場戲,山聰接受《香港01》訪問時,表示都幾辛苦:「最辛苦就係好熱,同埋最主要係我畏高,因為拍嘅時候下面係空心,不過都好快拍完.」至於提到點解得兩集戲份都肯接,山聰指當時樂小姐籌備嘅時候有意思搵自己演出,但因為冇檔期,笑言:「小姐叫到做死屍都做,不過雖然得兩集都好有發揮,今次第一次同輝哥﹝張兆輝﹞合作,但睇劇本嗰時已經好有感覺,同輝哥私底下都有傾偈,所以好快就入到戲.加上角色上同輝哥同三哥都有關連,又係第一個臥底畀唯唯殺死,所以都OK.」


text:
我諗喺香港地,老夫子算係人所皆知嘅卡通人物,知道佢開咗餐廳就自然好想去,耐人尋味下都好呀.一上到去都估到會有好大隻老夫子喺度恭候大家, 咁啱到咗萬聖節仲有萬聖節版本添.
舖頭外仲見到啲老夫子公仔可以購買,隻大番薯都真係幾得意,之不過我又唔想抱住個老男人瞓覺囉,就算要抱都抱陳小姐下話.
內部嘅裝修都幾現代化,如果唔係用老夫子,而係一啲現代藝術畫作,我估大家都以為係高檔西餐廳.
你咁樣望住我會唔好意思食嘢囉~
另外有一間好大嘅房畀一班角色包圍,睇到有啲眼花添.
仲有架好啱小朋友坐嘅車型餐區,隔開班小魔怪一流呀﹗
係時候叫嘢食,個餐牌都係老夫子嘅嘜頭,果然係主題餐廳.另外萬聖節自然有應節嘅菜式啦.
揭開餐牌第一件事係搵下耐人尋味喺邊同係咩,原來佢係瑞士汁乳鴿一隻,究竟兩者有咩關係呢?實在係耐人尋味.
其他菜式名同食材一樣近乎完全無關係,純粹玩味性質,當學下四字成語吧.
先叫杯嘢飲,呢杯係道高一尺(秦先生玩意:菠蘿黑鑽石特飲)($48),咁其實黑鑽石即係涼粉,雪碧菠蘿涼粉飲落唔會有咩特別,但有大大個棉花糖喺上面,呃吓like係唔錯嘅.
叫坐享其成($88)嘅瑞士汁牛河,同干炒牛河唔同,瑞士汁牛河屬於濕炒河,其實我就鍾意干炒牛河多啲嘅,但瑞士汁又真係港式西餐風格,打和啦super.佢瑞士汁嘅量我覺得多咗少少,但味道甜就唔會難入口,同埋都幾大兜河粉,菜心大條及清甜無渣,牛肉份量亦唔少食落唔會柴口,唔錯啦.
身為食肉獸唔會食碟牛河就飽肚,食返塊扒先啦,叫入木三分($198)嘅精選西冷牛扒,相當大塊同厚身,叫咗五成熟亦都做得到唔生唔熟,食落去幾嫩口唔會韌或者有筋,唯一唔好係肉味稍淡,個人比較重口味無辦法.
叫百發百中($80)嘅法國焗田螺,見佢無咗個殼,同埋以價錢嚟計田螺就應該係罐頭喇,不過佢有個蘑菇喺底,睇落又有啲似田螺殼,咁嘅做法幾細心我幾欣賞.田螺唔會太細隻,鹹鹹哋配埋蘑菇嘅清甜都幾夾,不過我個重點完全放咗係底下薯蓉度,牛油焗薯蓉嘅惹味真係以行動證明係做好.
埋尾唔少得甜品,叫得意忘形($118)嘅香橙梳乎厘就夠晒大個,而且仲有老夫子喺上面添,不過因為係男人我就好捨得切開佢嚟食嘅.
切開個梳乎厘睇吓,裡面做幾綿細嫁.食落去口感亦都一如外表夠鬆軟,味道又唔會太甜,裡面仲有啲橙皮添,水準唔錯.不過橙味就唔算太突出,可以落更多橙皮就更好啦.
通常主題餐廳都係貴夾唔飽,有時啲裝修仲呃鬼你,不過呢度裝修就相當落本,另外以主題餐廳而言食物價錢算係公價,份量無話呃秤,食物質素亦合格,雖然會比普通餐廳稍貴一啲,但鍾意老夫子嘅人亦不妨嚟影相打卡.


text:
早幾日,新世界發展(00017)主席鄭家純公開預測今年樓價跌一成,但大跌機會不大,理由係除咗市場有需求外,因為建築成本高,樓價冇乜可能會插水,純官話:「建築成本維持咁高,你點可以叫發展商蝕本賣.」
話今年樓價唔會大跌,Loser大體都認同,但因為建築成本高,就認為樓價好難跌,咁就講唔過去,點解產品價格一定可以賣得高過成本?實情係好多行業或公司,錯誤判斷市場或行業前景改變,需要將產品以低於成本出售的事情,真係俯捨皆是.
大家諗諗,經營間服裝店,啲貨品滯銷,你都要清貨,唔通你跟啲客講,冇得減架,我都咁貴返貨.即使係世界最大企業嘅石油生產商,佢地一桶油成本平均約四十美元,早前油價跌到廿幾蚊,唔通佢話成本都咁高,我地冇可能蝕賣㗎.唔想蝕係一回事,係生意人主觀意願,但現實歸現實呀!
同樣道理,樓市唔係未經歷過要大劈價,大家睇睇九七亞洲金融風暴後到沙士期間,發展商要錢套現,都要將物業平賣,更加有啲要蝕讓,所以建築成本高係一回事,跟樓價係有啲關係,但絕對唔係最重要,千萬別俾發展商啲說話「昆」咗.
其實喺地產市場,都有唔少似是而非嘅言論或竟見,除咗上面話建築費咁高,樓價點會跌呢啲咁荒謬說話外,大家可能都聽人講:「長線持有物業實冇衰.」
首先唔討論長線樓價係咪唔會跌,單單講乜嘢係長線,究竟係幾長?日本樓市跌足廿幾年,今日東京樓價平過香港天水圍,更加唔好話返回八十年代尾九十年代初高峰.即使好似香港九七之後樓價到0三年至復蘇,你又等唔等到嗰日,特別係身處其中,七年間日日見樓價係咁跌,跌到心灰意冷,唔少港人都賣咗層樓.另外,喺當日經濟情況咁惡劣下,你可唔可以守到都成問題
又有買樓人話:「貴買咗,自住冇問題.」喂,呢啲簡直自欺欺人,買貴咗即使自住,你個個月供款就供高咗喇,如果利息回升,你仲要俾多啲息.
至於有人話「有買貴,冇買錯.」就更加無稽,買貴咗就已經係錯喇,點會買貴咗又冇錯呢!不過咁,呢啲說話用嚟安慰啲買貴樓嘅人,幫佢做吓心理輔導,咁又另計.
引用: 金融loser文章


text:
2008年東京春季賞櫻+溫泉之旅(第五天 [3]) – 仙石原一之湯
我地去到強羅大約係4點40分,出左強羅車站就有個巴士站,不過去到都未黎得切睇路線圖架巴士已經到左,咁唯有上車問個司機去唔去我地想去個站啦.
強羅車站,左邊係纜車月台,右邊係電車月台
仙石原一之湯網頁度教人搭巴士去到”仙石原文化センター前”站落車,然後再行6分鐘路就可以去到,不過之前係網上見有去過嘅人介紹係”大原”站落車會比較方便,所以我地都諗住坐去大原站.問左司機原來架車唔去仙石原文化センター前,但就會去大原,咁當然啱晒我地啦.
大原站位於一個三叉路口,因為之前已經Print左大原站同一之湯附近嘅衛星圖片出黎,所以好快認得D建築物,落左車搵啱條路直行唔洗3分鐘就到啦.
仙石原一之湯出面條馬路
呢間就係我地Book左嘅仙石原一之湯啦
仙石原一之湯近鏡
仙石原一之湯好細架,就得果兩層,有十間和室,五間樓上五間樓下
我地間房係樓上,房名叫岡崎宿
房入面嘅被爐,個暖爐係台下面,而且係凹入去架,放對腳落去就好似坐係度咁,暖立立好正架
第一次住和室,感覺真係幾新鮮,不過間房並唔係太大,住三個人都迫迫地,如果要住四個人真係唔多夠位.間房入面原來都有個洗手間,仲有個沖涼缸,不過就好細,而且冇沖涼用品架,所以沖涼一定要去溫泉果度個浴室沖.
由於旅館嘅食堂唔係好大,所以要分開食晚飯,Check-in果陣會同你安排大約嘅食飯時間,我地安排左係7點3先食.本來想係食飯之前浸返次溫泉先架,不過去左幾次,都有幾個人係度浸緊,所以最後都冇浸到,係房到休息到食飯時間就去飯堂食晚飯啦,飯堂就係二樓,著住和服拖鞋去食飯,真係有一種家嘅感覺.
因為係平價旅館(一間房包三人早晚兩餐都係HK$2,490),所以都冇預到D野好食得去邊,不過食落D食物都幾唔錯,主菜係呢煲野
仲有呢條鯛魚,甜甜地幾好味架
食到最後原來仲有個雪糕甜品,不過我地食完飯拍拍個羅由就想走,行到出門口好彩個侍應叫住我地,不過佢又唔識英文,講左一輪都唔知佢想講乜,後來講講下佢走去廚房,我地咪企係度你眼望我眼囉,跟住佢就攞住三杯雪糕走出黎,咁我地先知原來有飯後甜品.不過個飯後雪糕係用柑桔做架,好酸,但係見個侍應咁有心欄住我地都要攞俾我地,點都要俾面食D啦.
食完飯之後,因為出面落緊大雨,而且附近亦冇地方好去,咁唯有留係房度.原來坐係被爐上面一邊沖茶一邊睇電視係好舒服架,唔怪得睇電視見D日本人咁Enjoy啦.
不過黎呢度主要目的都係浸溫泉,所以冇理由成晚留係間房度架,但係又唔想同其他人一齊浸喎,可以點呢?其實一之湯嘅規矩係夜晚11點至早上6點可以包起個溫泉半個鐘黎浸,不過等到11點都已經訓左囉,所以我地耐不耐都走落去溫泉睇下有冇人,好好彩,未到9點男湯果邊已經冇晒人,入到去只得我一個人浸,可以包晒個場黎浸.其實佢個溫泉好細架,最多只可以5個人一齊浸.
大浴場(溫泉)就係樓下
溫泉係分開男湯同女湯架,因為唔好意思攞部相機入去影,所以只係影左個門口
入到去浴場度,會先有個地方俾你搵衫,除晒所有衫褲後可以放係個籃度,之後就要光脫脫入去浸囉.其實小弟今次係第一次浸溫泉,入到去見到有個池,池附近有D登仔同花洒,開頭傻傻地以為個水池就係溫泉,後來先發現仲有度門出去室外嘅,個溫泉原來係係出面露天果個先係,真係失禮.
第一次浸唔敢浸太耐,不過浸一陣已經覺得好舒服啦,幾日來嘅疲勞都舒緩左好多.浸完溫泉之後覺得好舒服好想訓返個好覺,第一次訓他他米感覺都好正,可能因為出面落緊雨,聽住雨聲又咁近大自然訓覺真係好舒服.


text:
雖然我對黃之鋒呢班友開戰,只不過,如果 容樂其 呢啲仆街想抽水,我都會覺得幾好笑.某程度上,眾志呢啲根本無群眾基礎嘅組織,只要好多人唔幫佢,黐住佢地搵食嘅左膠就會打回原形,左膠除咗搞權術,係無乜實際戰鬥力,但 容樂其 同劉正呢種,我會保持優先剿滅嘅態度.
容樂其 劉正 呢種投共仆街
好多人都有資格鬧黃之鋒呢挺膠人,甚至羅冠聰呢挺仆街(第一個鬧分析選情嘅人就係佢,大家應該圍剿呢條友,千祈唔好放過佢),但劉正一定無資格,唔該劉正交待佢老婆喺香港警務處做過嘅所有部門,我相信大家仲知有Special Branch呢家嘢,我唔知香港警隊有無暗中重組政治部,並且受國安指揮,所以劉正我認為係當國安人員處理,睇無神論者的巴別塔等於睇國安寫嘢,你傻咗喇.當然,我睇死劉正都會對佢屋企呢方面嘅背景顧左言他,所以我對焦土派立場咁堅決亦係呢個原因.
至於 容樂其 ,我咁睇嘅
多謝你呢提供相關情報俾我,我識做㗎喇,當然對話內容,我亦無必要證實係唔係.
但點解 容樂其 必須仆街,因為佢係用佢以往喺泛民嘅關係網做統戰工作,一如劉江華都做過呢啲工作, 容樂其 一係直接申請入新民黨或者民建聯,大家仲會對你有少少尊重,否則佢呢挺人,只會係中共嘅滲透人員,對玩滲透嘅友仔,我一向都係一嘢車埋去,無論以往嘅馮煒光,依家嘅趙家賢同 容樂其 都係一樣,大家見 容樂其 嘅戶口好block and report保護自己,仲有一樣嘢,唔好同果啲幫緊輔仁媒體做嘢嘅人做朋友,你唔知你果位朋友會唔會為咗自己份工,出賣咗你,所以我都係好快清理門戶,免得有人screen capture嚟screen capture去,跟住見你講少少心底話就斷章取義喇,基本上,條街真係太多呢啲冚家富貴喇.
黃之鋒香港眾志呢班友,對付左膠辯論都無用,我會有我方法,同樣,同 容樂其 呢啲面皮超厚嘅友仔辯論,嘥氣喇,反正呢條友遲早會掛住共產黨嘅牌頭出嚟選,日後大家用看待Quisling嘅方法對佢得,對人民內部矛盾,同對敵人,係有分別.


text:
喺我要準備重火力掃蕩焦土派前,班左膠,我都係要再打多次,呢次 姚松炎 文宣出事,反映一貫以嚟中大左膠果種劣質美學觀,呢種美學觀係會死人.現代商業美學,都係一班前衛藝術家嘅心血嚟,唔該班反資本主義上腦嘅左膠尊重吓.
姚松炎 只不過係撞咗板嘅倒霉人
喺我讀緊中大果陣,中大學生會啲文宣,大概就係 姚松炎 呢啲手畫banner嘅水平,呢種設計簡直係災難.雖然我美術唔叻(我同啲勁人比,返去早抖果隻),但始終喺報館做過,知道一樣嘢,就係任何涉及宣傳嘅嘢,用蒙納(Monotype)中文字體係最低標準,所以手寫固然接受唔到,我就寧願自己郁手用PageMaker做design.依家可以用電腦做文宣,都係要用電腦,你要搞文青風都係要咁搞,
同樣係左膠政黨,時代力量嘅文宣同 姚松炎 呢鑊嘅共產風味文宣係爭好遠,時代力量林昶佐始終係一個搞娛樂事業嘅人,對呢方面係有專業要求,你睇時代力量林昶佐自己啲文宣嘅字體就明白一切.
相反,朱凱迪呢套美學係有問題,係連黃之鋒自己都退步埋果吓膠(黃之鋒主政嘅香港眾志整體),喺張秀賢主政年代嘅學民思潮,果套商業化嘅文宣反而係又入到屋,又不會太俗氣.當然,自己Design,同Designer被啲蠢老闆指住個太陽穴侷住亂咁舞好唔同,有幾多老闆明白,佢地自己嘅美學有咁幾不濟至得.
其實現代商業設計,都係曾經好前衛,你睇Wiener Werkstätte啲傢俬,你睇落以為係現代製作,果啲其實係上世紀初嘅製作嚟,現代嘅商業設計係經歷過分離派等衝擊變出嚟,唔好乜嘢現存於資本主義世界嘅都要否定,否定唔該朱凱迪議員唔好再用果個REWE超級市場嘅環保購物袋,朱凱迪MP搏香港人唔知你個孭住嘅袋喺REWE買,但呢啲日日都入REWE買嘢嘅人,點會唔知你個袋唔係REWE,而REWE係德國嘅連鎖集團,雖然佢係一堆合作社而組合而成嘅集團(所以德國人幫襯REWE一般相對放心).
甚至我對任何香港政黨嘅文宣都係咁睇,唔該唔好再俾呢啲山寨嘢我睇.


text:
帕杰 必去景點及Paje 海灘附近酒店推介
Paje 海灘附近酒店預訂
累積 10 晚,送 1 晚
仲可享精選酒店神秘優惠價
帕杰必去推介 - Paje 海灘
想去 帕杰 自由行?等 Hotels.com 帶你玩盡 帕杰Paje 海灘 啦!留意我地文章,話你知去帕杰 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋帕杰Paje 海灘 附近有咩酒店,等你更加容易計劃行程,慳返酒店來回景點嘅時間.
帕杰Paje 海灘 自由行
去得帕杰Paje 海灘 自由行最緊要一定係揀啱日子去.一啲熱門景點例如,帕杰 嘅 Paje 海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
帕杰Paje 海灘 交通
想去Paje 海灘 暢順無阻濟,最好就係出發前,睇清楚帕杰Paje 海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
帕杰Paje 海灘 必食必買攻略
帕杰Paje 海灘一直都係旅遊熱門地點,去到帕杰Paje 海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
100毛 主板上市傳聞通過,本來我已經無乜興趣討論 100毛 ,只不過作為一個科網人,兼傳媒人,我對 100毛 上市係十分之有保留,我唔多認為喺Facebook亂改運算法,以及Google同Facebook瓜分網上廣告收益嘅情況下, 100毛 係一盤有前景,值得長期投資嘅生意,隨時搞得唔好,就係《財毀會》上榜果啲股嚟,大家用嚟賭佢跌(雖然財毀會成日出現爆升股,完全係黐撚線遊戲嚟).
100毛 間嘢嘅business model係乜至得
一隻股票值唔值得投資,除咗IPO股價點定,就係要睇佢個business model,當然, 100毛 無聽過要draw天使投資者嘅情況下,都上到市,佢係有啲斤兩嘅,但上到市,都要生存到至得,美國幾多科網公司嘅IPO一做完無耐股價就跌完又跌,甚至執埋,都係果句,你啲錢係點賺番嚟,同埋成個成本結構係點搞,至係成件事嘅箇中關鍵.如果根本個model係好危險嘅話,我係投資者就唔會投資呢啲咁危險嘅股票.
100毛 簡單嚟講,最大嘅收入來源,不外乎幫大公司拍網上廣告,以及自己個網站吸廣告,後者本來就好牙煙,因為 100毛 係高度依賴Facebook嘅傳媒,即係Facebook嘅演算法係可以玩得死佢,我都係怕咗Facebook果個亂改演算法,同埋陳澍條仆街濫用權力嘅行為,我至依家叫大家subscribe我YouTube頻道,真係為咗保住穩定收入,連YouTuber都要做埋㗎喇.我依家都要開拓Twitter,Vero,Telegram,做埋代購都係咁,好似容樂其咁,賣屎忽俾土共維生,我做唔出囉.而幫大公司拍網上廣告,以前仲有迴響,都係果句,Facebook果陣Traffic係正常,依家係一堆Page同你特約轉載都未必有任何效果,依家入飛 100毛 IPO隨時被人攞嚟Good水.
講真,依家堅值錢嘅網站,可能係連登,但連登有無話勁到要上市.特別香港人用Ad-blocker嘅壞習慣,睇內容無俾錢概念嘅,我堅係擔心有無前途.


text:
維也納 必去景點及克勒爾廣場地鐵站附近酒店推介
克勒爾廣場地鐵站附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 克勒爾廣場地鐵站
想去 維也納 自由行?等 Hotels.com 帶你玩盡 維也納克勒爾廣場地鐵站 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納克勒爾廣場地鐵站 附近有咩酒店,等你更加容易計劃行程,慳返酒店來回景點嘅時間.
維也納克勒爾廣場地鐵站 自由行
去得維也納克勒爾廣場地鐵站 自由行最緊要一定係揀啱日子去.一啲熱門景點例如,維也納 嘅 克勒爾廣場地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納克勒爾廣場地鐵站 交通
想去克勒爾廣場地鐵站 暢順無阻濟,最好就係出發前,睇清楚維也納克勒爾廣場地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納克勒爾廣場地鐵站 必食必買攻略
維也納克勒爾廣場地鐵站一直都係旅遊熱門地點,去到維也納克勒爾廣場地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
慕尼黑 必去景點及瑪利安廣場市政廳附近酒店推介
瑪利安廣場市政廳附近酒店預訂
累積 10 晚,送 1 晚
仲可享精選酒店神秘優惠價
慕尼黑必去推介 - 瑪利安廣場市政廳
想去 慕尼黑 自由行?等 Hotels.com 帶你玩盡 慕尼黑瑪利安廣場市政廳 啦!留意我地文章,話你知去慕尼黑 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋慕尼黑瑪利安廣場市政廳 附近有咩酒店,等你更加容易計劃行程,慳返酒店來回景點嘅時間.
慕尼黑瑪利安廣場市政廳 自由行
去得慕尼黑瑪利安廣場市政廳 自由行最緊要一定係揀啱日子去.一啲熱門景點例如,慕尼黑 嘅 瑪利安廣場市政廳,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
慕尼黑瑪利安廣場市政廳 交通
想去瑪利安廣場市政廳 暢順無阻濟,最好就係出發前,睇清楚慕尼黑瑪利安廣場市政廳 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
慕尼黑瑪利安廣場市政廳 必食必買攻略
慕尼黑瑪利安廣場市政廳一直都係旅遊熱門地點,去到慕尼黑瑪利安廣場市政廳,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
早排拎住本農場書睇吓香港仲有咩農場, 跟住見到呢個「復興農場」就好想嚟, 因為佢寫住有鼠睇, 同埋有一大片草地....點知今日去到發現....
今日要嚟既呢個地方可以話有點神秘!一陣再講點解 ~ ~ ~
今日係同老婆既結婚6週年紀念,本來諗計劃咗今日係去一個農場,但係諗起今日係週年紀念,冇理由去農場架!
於是一早起身就睇吓邊度好玩,本來有諗過不如唔番教會一次,去迪士尼啦!但係老婆又話早d講可以去買平飛,
跟住我就話去迪欣湖啦然後可以到酒店裡面食tea, 點知打去book枱又話full哂,
如果就咁去迪欣湖真係好似冇咩做,所以諗吓諗吓好晏就決定番咗教會先算,
出門口既時侯呀仔問我,唔係去農場咩(因為之前應承過佢),完咗教會之後都未諗到咩新既地方,所以我哋決定買個外賣然後打的入去呢個農場,
呢個農場叫復興農場,以前都見過呢個名,但係一直都冇打算去,諗住去哂d出名既先,大家睇吓呢條link就發覺好正!
左手邊會見到有條小路
在小路口向後影番頭先落車既地方
點解話神秘,因為起初入到去都唔知行邊條路,只係大概知係一個天德宮落車,
跟住我打電話俾農主,原來唔駛去到天德宮,只係前少少度見到有個復興農場個牌落就ok,
跟住行1分鐘度就到門口,但係去到之後唔係好似呢段新聞咁介紹,門口感覺就好似一個農村屋企,好細!
其實我週中都打過電話去問問,當時電話裡的男人態度好差,好唔想接待我哋咁,
但係佢又話「你鍾意嚟咪睇吓囉」,講到明話「冇嘢玩架」本來我真係唔想嚟,
沿小路行入去, 見到兩旁有D菜田
嚟到復興農場個門口喇
但係本書度介紹佢哋有飛鼠睇,所以先入嚟,入嚟既時侯見到個農主,係個女人!
原來聽電話的男人係佢個仔,唔係做農莊的(唔怪之得咁差),
佢哋其實已經冇再開放俾人入嚟玩!農主已經退休湊孫了,
相中既草原俾龜食哂,剩下一片沙地!
我哋首先settle down先,農主人開咗個冷風機俾我哋,我哋係張枱度食咗個lunch先
芊芊瞓緊覺仲未起身,狗狗好胃食,一路望住我哋食既嘢
哥哥見到咁大隻龜又想行近佢又要驚...
之後同Hysan去周圍參觀,雖然呢度真係冇咩玩
同開心農場相比 同樣農場亦係主人家,但呢度更WILD & RAW龜係周圍行,狗都係周圍行,得一隻惡d係鎖住,
滑梯同韆鞦都有蜘蛛網,睇得出好耐冇人玩,
過咗前面個沙地有個木閘,入咗去睇有好多驚喜好開心,首先可以見到刺猬!即迷你箭豬,
Hysan都唔敢掂,驚俾佢拮親!
最奇怪係見到好多大龜,但係佢哋條頸好長!未見過咁長既龜頭(我知你笑緊!)
然後仲有個好靚靚既荷花池!又有好大棵仙人掌,
有隻好靚既雞呀!
本來真係有飛鼠,但係我哋打開塊布,農主人話佢哋係晚間先活動,所以依家都係瞓緊覺,所以最後都係睇唔到!
農主人話本來仲有好多唔同種類既青蛙,但係佢話上年冬天佢哋凍死哂,好慘!
仲有隻鸚鵡,但係佢話上年都瓜埋,Hysan問咩叫瓜咗,主人話佢上咗天堂LU! :P
然後有個好大既鯉魚池,真係我見咁多最大條既一次,
另外有好多兔仔,隻隻都唔同樣,好可愛!
哥哥即場畫低佢所見到既動物!
盾臂龜同小朋友一齊打千秋
Shutter Speed | 1/100 s
Aperture | f/5.6
ISO/Film | 400
然後等芊芊起身食埋飯之後,再一齊睇多次所有嘢就離開農場,
跟住我哋搭602唔駛半個鐘就番到元朗落車番屋企,
夜晚再去食個好好味既Lam Tei Grill 晚餐嚟慶祝結婚週年紀念,
番到屋企一齊去睇番d相,老婆同工人敘述番都好開心,希望佢都鍾意今日呢個行程啦
Photo by CANON 5D Mark III, Len | EF 35mm f/1.4L USM
呀劍評語: 雖然冇咩玩,農主人都去做自己嘢,我哋自己坐吓行吓,唯一可以加分真係可以見到更多既動物,好新奇!刺猬BB同兔仔真係好得意!中途有2隻盾臂龜打交,隻狗去勸交咬其中一隻龜隻腳,真係好攪笑!仲有成個環境剩係得我哋一家, 好似去探一個農村朋友咁, 好悠閒好輕鬆好舒服!
呀劍貼士: 其實佢唔知會唔會再俾外來人入去,如果佢肯俾你入你就望吓呢個貼士啦,個厠所都係好農村,但勝在人哋全家都係用呢個,所以都仲可以坐得同乾淨,另外自備食物同水,因為佢真係咩都冇,我見佢有個大雪櫃都有少糧飲品,我估佢都會賣俾你,如果太怕悶就真係唔適宜去,因為行一圈睇哂d嘢就冇嘢做架啦!
復興農場簡介
唔知佢將來點,如果係今日既簡介就只可以講,係一個自家式農場,本來的3萬幾地租咗俾人,勝在多動物睇!冇嘢玩!講完
巴士 54/ 77K/ 251M紅色小巴 18號綠色小巴 602號於大江酒房下車,步行5分鐘至農場巴士及18號線小巴於大江埔站下車後步行10分鐘至農場
電話
9621 7239


text:
對冬菇亭嘅印象主要都係大牌檔,大概係普通乾淨同埋食小菜飲大啤,男人嘅浪漫咁嘅格局.呢度似乎開咗唔耐,睇落地方就幾整齊,大圓枱吧枱卡位都有,一家大細嚟又得,情侶偷食…呀唔係,搵食都唔失禮.
我哋得兩個人自然睇下有無二人套餐食啦,佢有三款二人套餐,睇落就相當豐盛,而且下面寫住免加一添, 不過近期手頭緊都係慳住食好啲.
然後我睇中咗呢個自選配搭晚餐,選擇都幾多而且仲可以加小食,價錢又唔貴.朋友想食忌廉蟹肉薯餅我又啱,我想食餃子佢又吔,見張點菜紙無寫只可以加一客,膽粗粗點晒兩款兩客,得咗,實係車公保佑.
炸物水準係唔差
喺咁多款丼飯中其實我想揀雲丹丼飯同油甘魚飯,但哪有錢?就淨係揀咗香蔥油甘魚飯($68),希望唔會揀錯.個丼飯一上枱就知無死錯人,油甘魚可以見到泛出油光,魚生片切得夠厚身之餘仲有五片之多,以呢個價錢就真係相當抵食.油甘魚味道鮮甜肉質細嫩,白飯軟硬適中外仲加咗唔少飯素,有良心呀.
厚切肥美有光澤
朋友就點咗個蟹丼($88),就咁睇條小蟹柳都幾似蟹腳,不過佢始終都係扮晒蟹.唔計蟹柳其實個飯都充滿咗蟹肉同蟹籽,佔咗碗飯嘅三分一,但講到味道就唔及最珍貴嘅松葉蟹膏,清甜鮮味得嚟唔會帶腥味,成碗飯嘅精華所在啊﹗
豐盛蟹飯味道讚
原條嘅燒魷魚筒($88)有我前臂咁長,夠大隻.魷魚爽口彈牙唔會霉,而且醬汁量點到即此,味道亦唔會太濃郁,可以食到魷魚原有嘅鹹鮮,加多杯啤酒就更好喇﹗
爽口魷魚夠大條
如果話冬菇亭搵到中式正嘢無人會意外,呢間據稱第一檔冬菇亭日本菜嘅驚喜就夠大喇,以呢個質素係旺區食相信都要貴返兩成先抵返租金.
價錢:約$180


text:
2018.03.28 桜フィナンシェ
千代田金屬模喺烘焙界係出名嘅名模!
就算喺日本,長期keep住一開賣轉個頭就俾人掃晒,某啲款簡直係一模難求,真係要有緣先買到!
5,6年第一次認識千代田模時已經覺得佢好靚,喺上年10月終於出手買咗我第一個嘅千代田模.
但一出手就好似STAUB咁會出事!名模真名模,用過之後真係會深深咁愛上.
自此之後決定咗,一係唔買,某啲模好似Financier(費雪南)模同Madeline(瑪徳蓮)模呢啲經典模要買嘅話就要買千代田!
3月時突然間好積極去焗好多從來未焗過嘅蛋糕,而喺呢個時候又俾我買到個千代田Financier模喎.
一收到個模已經即刻跟和泉シェフ嘅食譜焗咗個抹茶味Financier,一試愛上!
加咗焦香牛油(beurre noisette)嘅蛋糕牛油味真係特別香,杏仁粉令到蛋糕質地比較濕潤,而且呢個食譜加咗少少鹽喺面,呢個鹽味係會令到人食上癮.
但由於太夜先焗好同無諗過係咁好味,嗰日無影到相.(下次一定要影返)
由於太好味,2日後又再焗多次,呢次同樣跟和泉シェフ嘅食譜,呢次焗原味.
上次焗嘅抹茶味令我愛上咗帶鹽味嘅甜品,見手頭上有鹽漬櫻花,應下節喺每件上面加返朵,順便又再食吓帶鹽味嘅Financier.
整呢類蛋糕,牛油同杏仁粉佔嘅比例都幾多.計返成本,一件都唔平,大概要$6/件.
散裝杏仁粉好貴,於是我去搵業務用size嘅杏仁粉嚟買,同樣係我平時用嗰隻杏仁粉,但價錢係散裝嘅一半.
而且一次過訂埋牛油,麵粉同其他材料,唔洗自己拎仲送到屋企,真係方便好多!
Financier基本上可放室溫保存4-5日,我將佢哋入袋封口保存.
獨立包裝,送人又好睇,拎返工當小食都好方便.
雖然話擺4-5日無問題,但最好味都係一出爐後放15分鐘左右時最好味!
皆,お久しぶりです.(各位好耐無見)
2018.02.20 6歳
經過咗2年都有生日蛋糕食之後,喺上年年中hime已經講定今年生日都要有生日蛋糕,仲要指明要食芝士蛋糕!
其實佢唔知到我仲差緊佢パパ上年同今年個生日蛋糕未整.(笑)
知道呢個囡鍾意食cheese又鍾意食cream,於是今年個蛋糕滿足晒佢兩個願望.
上年個生日蛋糕雖然hime都食得津津有味,但係我哋一致認為檸檬汁太多有啲酸.
於是今年改改佢,同埋由18cm改到15cm份量,New York Cheesecake轉做再芝士味出啲嘅Baked Cheesecake.
但因為就唔啱時間無去到烘焙舖,只可以喺supermarket買盒雪印嘅cream cheese.
無用到KIRI/ELLE&VIRE嘅cream cheese,少咗份鹹味個蛋糕真係會失色好多架.
下次整一定要早早買定盒放雪櫃先得.
呢個蛋糕做法可以靠膠刮同隔篩就可以,所以我都坐喺餐枱整,而hime就全程喺我隔離睇住我整佢個生日蛋糕啦.
到個蛋糕出爐之後,一放喺枱面攤涼時佢已經表現出好想即刻食,仲好清楚個蛋糕係屬於佢嘅.
亦因爲已經係第3年有生日蛋糕食,同蛋糕嘅合照就越嚟越爛難影.
今年無乜邊張係影到佢係望鏡頭嘅,每當佢發現叫到佢去蛋糕隔離原來阿媽係拎相機而唔係開餐時,佢就唔耐煩,見無得食就會行咗去⋯⋯
今年個生日蛋糕hime非常滿意!
我地一共分咗5日?去食,每次食嗰陣hime都有份一齊食,食到咀lam lam好滋味.
仲講定下年個生日蛋糕繼續要cheese cake添.
Continue reading “6歳の誕生日" →
2017.02.20 5歳
自從上年第一次整咗生日蛋糕俾hime之後,呢個囡越嚟越鍾意食蛋糕.
平時一發現我哋買咗蛋糕返嚟的話就不停追住:「我食得架!」「我都要食!」
曾經試過只係買咗朱古力味,無買佢食得嘅芝士蛋糕同whipping cream,佢唔開心咗一晚.(笑)
嗰次之後,買親蛋糕返屋企都要揀件hime可以食得嘅.
上年整嗰個係士多啤梨忌廉蛋糕,雖然hime鍾意好食cream,但始終油佢食得唔多.
見佢平時咁鍾意食芝士蛋糕,今年就整咗個New York Cheese Cake俾佢做生日蛋糕!
已經唔記得咗幾多年無整過cheese cake.
決定咗整cheese cake之後諗住摷返個模出嚟啦,先發現原來我係無18cm又無可以甩底嘅蛋糕模.
好在嗰排不停要出街,又早發現,所以可以趁去街時買返個.
蛋糕提早上一日焗起.
出爐後脫模嗰陣,牛油紙上面痴住少少芝士,hime已經嘈住要搶先試味啦.
上年同hime影相時旦那さん喺屋企,可以幫我引吓hime嘅注意,影相易好多.
今年旦那さん要返工,加上芝士蛋糕對佢嚟講實在太過吸引,我都未影到時呢個囡已經自己開始食先.
試完味,見我又影完相,呢個囡一心以為有得食啦.
點知我收返埋個蛋糕話要等埋パパ收工返嚟先一齊切蛋糕食.
呢個囡好似好失望咁,每次我開雪櫃佢都睇吓我係咪拎蛋糕.
等咗一日,終於等到パパ收工,可以一家人一齊吹蠟燭,食生日蛋糕啦!
點知個蛋糕再次出場,ママ又話要影幾張點咗生日蠟燭嘅相先可以食,hime:「⋯⋯」.(笑)
New York Cheese Cake入面有雞蛋又有檸檬,呢兩樣食物平時hime見到係走都走唔切.
但竟然撈埋芝士一齊焗呢個囡食得津津有味.
每次拎件蛋糕,呢個囡都會提出佢都要食.
明明連我都覺得今次檸檬汁落得重手咗,但呢個囡好似完全唔覺得有問題咁.
每件蛋糕都食到2-3啖,食到嘴舐舐,不之幾開心.
*相中無花果係絕對唔可以俾貓食!而且部份貓對奶類製品可能會出現腸胃過敏,各主人請自行判斷家中貓貓是否可食用貓糧以外的食物.


text:
校服
校服(粵拼:haau6 fuk6)係學校規定畀學生着嘅制服,校服有校徽嘅,每間學校嘅規矩都唔同,有啲學校規定女仔條裙要遮住大髀,有啲學校規定要着黑皮鞋,有啲學校係冇校服嘅,即係冇限住啲學生着乜嘢.有啲學校有分冬季校服同夏季校服,學生要去學校或者去校服舖訂,要畀錢.
唔同國家或地區啲校服[編輯]
中國[編輯]
喺中國大陸,中小學着校服嘅規定都唔一樣,但都以運動服為主.喺小學,部分學校要求凈限禮拜一着,亦有相當一部分學校限制禮拜一到五着.而初中,高中,中專,技校都係有規定要求禮拜一到五着校服.亦有部分沿海城市啲學校會另外派發禮儀服或制服.重有啲正式場合,少先隊員會被規定要佩戴紅領巾或少先隊徽.得好少學校規定要求着校鞋返學.由於冇規定話指定場合要着邊種校服,所以好多時喺體育堂出現學生着禮儀服上堂或隆重儀式場合出現學生着運動服開會嘅情況.中國大陸之所以會揀運動服做校服,係因為喺1993年,中華人民共和國教育委員會出咗《城市中小學生統一著裝》份文件[1],嗰時雖然中國大陸嘅服裝業比較多,但由於人工比較少,加上嗰時啲禮儀服成本比較貴,而且運動服造價比較平,所以中國教委揀咗運動服做校服,目的係消除鬥名牌同減輕經濟負擔[2].
高級學校除咗警察學校,軍校,旅遊學校之外,其他學院或大學機構都冇規定要求着校服.中小學除咗部分沿海城市有禮儀服,少數民族地區有當地民族特色嘅校服外,其他地區基本上冇禮儀服.
禮儀服方面,男仔圍繞T恤或西裝,西褲;女仔圍繞T恤或西裝,裙為主,亦有部分學校啲禮儀服出現吊帶褲或吊帶裙品種.喺少數民族地區都有自己當地啲民族特色校服.
香港[編輯]
喺香港,絕大多數幼稚園,小學,中學都要着校服.校服有分為:夏季校服,冬季校服,夏季運動校服同冬季運動校服.小學規定,如果嗰日有體育堂,旅行,戶外活動等,要着運動校服,其他平日上堂一定要着普通校服.中學規定,要體育堂先可以着運動校服,其他堂一定要着普通校服,如果嗰日有體育堂,要另外帶運動校服喺上體育堂之前換,上完體育堂之後要換返普通校服.
香港嘅校服偏向西式,夏季校服,男生多數都係短袖恤衫,西褲,白襪,皮鞋,小學係短西褲,中學係長西褲.女生嘅款式比較多,大部分學校嘅校服係八幅裙,亦有啲學校嘅校服係水手衫,恤衫,西裙,旗袍等.運動校服通常都係男女生同款,亦有學校根據屬社分做唔同顏色.有學校規定衫尾一定要楔入褲或裙裏面,亦有學校衫尾可以唔使楔.大部分學校規定普通校服要着皮鞋,運動校服要着全白運動鞋.
冬季校服,男生多數係長袖恤衫,長絨西褲,有部分名校小學係短絨西褲,長襪,加上V領冷衫或V領單排扣紐冷衫或校褸,多數學校都要打呔.90年代之前嘅校褸多數都係西裝式褸,而家呢款校褸已經好少見,逐漸以風褸式嘅多功能校褸取代.女生冬季校服嘅款式都係比男生多,不過多數都係要着裙,加上冷衫或校褸,天氣凍可以着襪褲或肉色絲襪.
註[編輯]
- ↑ 关于中小学生统一校服的理性思考 中國校長
- ↑ 中国的校服为什么是运动服?


text:
國皇B 已經六個月了 !
早兩星期同文迪去左吳醫生到覆診.醫生佢既生長情況都好ok, 文迪當然順口問下醫生BB尺寸點樣, 佢話宜家已經有大約兩磅, 算係中碼BB
對於我地兩公婆黎講, 我地都係標準Size, 無"高病" , 國皇B唔係細碼已經好好.
BB你要吸收多D,KEEP住做個中碼BB喎.因為都係開刀,出黎大碼都OK 架
高D型D 嘛 .不過因為我宜家先至係6個半月, 所以仲有變數,
總之一切都正常就放心晒喇.
文迪體重都算正常, keep住唔好重得太快就ok !
開頭唸住照4D呀!!!因為可以照到BB個樣嘛,可以知道國皇B似我多啲定文迪多D,不過由於要大約要$800~$1200,決定過之後都係唔照la..留番個D錢出黎買野比BB仲好 !
睇下個收費清單,樣樣野都唔少錢架,個4D 已經係算低消費,個high resolution scan 要成$4500 ...好明顯有D昆人既成份
睇完醫生之後, 我地就走左去行街買野, 我地問人借左張證去買野,當然係買BB野啦.
因為我地有張BB生活用品清單, 應該係大約係媽媽狀態好既時候開始預備嘅(~5-7個),文迪亦整好晒checklist excel 同點算物資,不過原來張清單一d都唔可以睇小!,有成百個items...遲D有機會Upload 埋出黎先
而我地亦開始執緊個走佬袋,差不多已經執齊架la..
BB, 你要加油呀 !! 我地已經同你準備左好多野,等你三個月出黎之後比你用架 !
Note: 呢個係BB既玩具之一,由Anut Mandy 提供. 好彩呢D野唔駛一定要買,同唔係一出世就買,O甘大件,如果唔係都幾金啦!


text:
名古屋 必去景點及德川美術館附近酒店推介
德川美術館附近酒店預訂
累積 10 晚,送 1 晚
仲可享精選酒店神秘優惠價
名古屋必去推介 - 德川美術館
想去 名古屋 自由行?等 Hotels.com 帶你玩盡 名古屋德川美術館 啦!留意我地文章,話你知去名古屋 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋名古屋德川美術館 附近有咩酒店,等你更加容易計劃行程,慳返酒店來回景點嘅時間.
名古屋德川美術館 自由行
去得名古屋德川美術館 自由行最緊要一定係揀啱日子去.一啲熱門景點例如,名古屋 嘅 德川美術館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
名古屋德川美術館 交通
想去德川美術館 暢順無阻濟,最好就係出發前,睇清楚名古屋德川美術館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
名古屋德川美術館 必食必買攻略
名古屋德川美術館一直都係旅遊熱門地點,去到名古屋德川美術館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
25 JUNE 2016(SAT)
終於嚟到行程中另一個兩父子都好期待嘅節目,就係去海洋博公園入面嘅美麗海水族館參觀,因為佢地兩父子都好鐘意睇魚呀~
DADDY鐘意魚都唔係新鮮事,佢成日都話睇住啲魚游來游去,穿插係海草間係好好睇,又話睇完心情都會好啲(SORRY.....我仲未去到依個層次....哈哈哈).
由於屋企有養魚仔關係,所以小小豬都感染到對魚有點興趣,所以當知道有得去沖繩最大嘅海水族館,佢都好興奮呀!
沖繩美麗海水族館其實係位於海洋博公園入面~
沖繩真係咩地方都可以俾小朋友玩,就係海洋博公園入口就有一個小型水池免費俾小朋友任玩,小小豬路過都好想去玩,不過因為我地趕住去海豚館睇表演,所以望幾眼就要走啦~
哈哈哈...雖然有點趕時間,不過都要係指定位置影張到此一遊相嚟紀念下~
原來海洋博公園都真係幾大,分區都幾多,小小豬當然第一時間睇地圖~
除左單張地圖之外,場內仲有一個電子地圖,仲會有埋展區嘅小簡介(當然係日文啦),不過睇圖片都可以知道展區一二~
當我地行去海豚館睇表演時,沿途景色又真係令人眼前一亮,點解沖繩嘅藍天白雲可以咁靚呀~
時間剛剛好,我地嚟到海豚館就開始表演啦~
可能剛剛同海豚玩完遊戲,所以小小豬睇得特別肉緊,眼甘甘咁望到實一實,仲不自覺咁同海豚做埋同一動作,真係俾佢笑C呀~
但啲海豚又真係好叻,表演得好精彩,睇到大家拍手不絕呀~
睇完海豚表演,我地就行返去沖繩美麗海水族館,入去睇魚仔啦~
一入場第一個位置就係可以同海星嚟個親密接觸,不過放心...場內係可以俾大家摸海星,只要溫柔兼唔將海星離開水面就得啦~
親親海星之後仲有設施等大家洗洗手添~
入到水族館都見到好多唔同種類嘅魚仔,因為遊人都幾多,都唔可以慢慢睇,不過沿途睇啲魚真係好多,加埋個場景設計,又真係幾特別哦~
我地搵到個有利位置,佢地兩父子就可以慢慢睇啦~
有個DADDY好似仲開心過仔咁,不過依個DADDY又真係好鐘意睇魚仔呀~
除左大型魚缸之外,仲有啲特式細細魚仔~
每一格就有唔同特式,好鐘意啲水母,真係好靚呀~
仲有鯊魚呀,咁睇又好似冇電視嗰啲咁恐佈哦~
嚟到精華所在,一整片玻璃望入去,真係好莊觀呀~
其實除左海豚館同水族館之外,仲可以睇到好多唔同種類嘅海洋動物,不過因為時間所限,我地唔可以去睇埋,期待下次可以再嚟睇啦~
下次再嚟唔止去睇動物,因為海洋博公園內仲有一個啱小朋友玩嘅繩網區,見小朋友玩得好興奮,我想一定好好玩,愛玩嘅小小豬一定好鐘意呀~
聽人講沖繩嘅天氣可以話係變化幾大,我終於感受到了,因為嚟玩之前個天色都好好,但當我地準備離開時就開始見到黑雲,臨上旅遊巴仲落左一場大雨添~
好在都係短短一場過雲大雨,我地等左一陣就停雨了,大家就準備回酒店,休息過後就去酒店餐廳內食一個豐富晚餐啦!
**我地的FACEBOOK PAGE,齊齊來交流親子.育兒.烹飪啦**


text:
母語 問題終於搞出膠出嚟,連啲五毛都好難撐得落去.林鄭月娥仲要死頂,話 母語 呢個問題無聊,但教育局局長楊潤雄知道呢鋪搞出屎出嚟,喺電台承認自己 母語 係廣東話,但語言政治呢家嘢一開咗個頭,係無得返轉頭,林鄭月娥以為 母語 呢個問題無聊,正係香港將會搞到一鑊泡嘅開始.
母語 就係語言政治嘅核心
對南洋人嚟講,語言政治係必修科嚟,由印尼禁止教授中文,馬來西亞打壓華教,蔣介石打壓台語,都係語言政治,甚至點稱呼一種語言都係政治,所以對我嚟講,無普通話,無國語呢家嘢,普通話?你同我講Bahasa Indonesian(Bahasa意思即普通話,所以我係唔會用普通話呢個字)?國語,乜嘢叫國語,BNO第一頁係印英法兩語國名,但British Citizen係印英文,威爾斯語同蘇格蘭語嘅國名,呢個係除咗封面嘅European Union字樣外,最容易分辨BC同BNO兩本嘢嘅方法嚟(因為依家BNO都係乜嘢歐盟語文嘅國名印晒上去,點解咁玩,你自己諗吓喇).所以語言政治,絕不無聊,而且搞得唔好,死得人多,因為語言涉及生活,亦涉及基本思考模式,以及國家認同.
所以我唔用廣東話或粵語呢個名,啲中國仆街會話廣東只不過一個省份之嘛,然後亂咁話你係方言,所以我係用香港語(Hong Kong Language),一方面以示香港係獨立地區,另一方面,亦無得亂屈係方言,除非廣東有人主張離開中國.同樣道理,我叫閩南語做台語,一方面今日閩南地區嘅閩南語同台語有根本分別,另一方面,都係果句,台灣係獨立國家,當地人流通嘅語言即台語.當然有人會批評係大福佬主義,呢個就後話喇.
對我嚟講, 母語 係乜,係人人過關,無含糊空間,認為華語至係母語,除非佢係台灣或南洋嚟,如果香港長大話普通話至係母語,必定港奸無疑,香港係印度裔同巴基斯坦裔都係講流利香港語,唔係英語,香港語係跨越種族,係代表香港呢個命運共同體.所以林鄭月娥拒答何謂母語,一係佢 母語 係英文,咁唔該佢攞番British Citizen身份做番英國人算,一係佢 母語 係華語,呢個係認賊作父,不能接受.
我過去八年,都係用香港語寫blog,大家依家明點解.


text: 正所謂「有朋自遠方來不亦樂乎」,不過好多人會問「邊有咁多朋友先」!其實識朋友真係好易,學下陶大宇咁,日前《蘋果》喺跑馬地嘅新昌明食店見到佢,嗰陣大約係黃昏6點左右,見到大宇一個人去咗食嘢,不過佢今次唔係叫「男人嘅浪漫(豆腐火腩飯)」,反而係叫咗碗麵同凍檸茶,坐咗喺近門口嘅一張枱開餐!7年前同前妻黃慧寶(阿寶)離婚嘅大宇,當日食咗20分鐘左右就「搞掂」咗碗麵,但係佢食飽飽之後冇即刻埋單走人,反而繼續坐低同老闆吹水,睇見佢哋似乎好鬼friend,就算有其他食客眼望望都話之佢,傾極都傾唔完,唔覺唔覺佢哋傾咗差唔多傾咗30分鐘,大宇先至走人,不過臨走嗰陣見到有人準備入餐廳食飯,大宇雖然已經行咗出門口,不過都幫人拉住個門,真係好gentleman呀!而大宇今日接受《蘋果》訪問,講到嗰日同茶餐廳老闆好好傾,而且仲好gentleman 咁開門俾其他人佢笑話:「好小事啫,嗰度地方淺窄,冇乜所謂.我同老闆識咗好耐,佢係我啲枱波友,而且同好多藝人都好熟,所以有好多明星去食嘢.」大宇近年主力喺大陸做嘢,好少喺香港拍劇,唔知佢又有冇計劃幾時返嚟拍劇呢?大宇話:「其實無綫都有搵過我傾,我o依家一個禮拜都會上上落落幾日,如果要拍嘅話,最少要有3,4個月留喺香港,係時間有時夾唔到.」唔知嗰啲有新意嘅劇本,會唔會容易打動呢?大宇話:「我又冇話要有乜嘢重心,最緊要係時間夾到同埋啱feel!」


text:
2008年2月13日水曜日
呢篇文係 猶太文明系列一部分
特拉普提派(Therapeutae)又有人叫佢做"治癒者派",而另有一個以女性成員為主嘅分派叫 "Therapeutridae",係一個同艾賽尼派好相似嘅猶太教苦修派系,但成員就以社會上層人士為主.關於呢個派系嘅資料其實好有限,大都係嚟自一本叫做《論冥想生活》(亦有譯《論默念沉思生活》)"On the contemplative life"嘅書,作者係斐洛(Philo Judeaus),但係喺斐洛寫呢本書嘅時候,呢一派已經沒落咗.
簡介
佢哋每一日嘅生活就係自己一班社團嘅人圍內互相照顧,雖然佢哋住埋一齊,不過大家都唔會干擾各自嘅生活,而且各自都有自己獨立一間房,每一間房入面都有一個祈禱同學習嘅聖所,用嚟做精神修煉.
一個禮拜六日入面,佢哋各自單獨生活,所有涉及身體嘅事,都要摸黑進行,禁酒禁肉不特止,好多人都係每兩日先食一餐,有啲重一個禮拜只食一餐.而喺每個安息日佢哋都會坐埋一齊食嘢,然後聽一啲派系入面比較資深嘅成員宣道.
生活
特拉普提派相信7同7嘅平方,重有50 都係一個好神聖嘅數字,所以每 50 日就會通宵唱聖詩,講道同共餐,之後守夜祈禱


text:
2018年4月23日星期一
文明大倒退?
(圖中係以前飲品盒嘅處存盒,每月收兩次, 喺指定日子放喺大廈外出,朝早會有人收走)
其實唔係倒退,(我估係節省人手or學德國) 啲盒依家放喺膠樽回收箱,喺垃圾場會有機器分類.
講開膠樽回收,呢度又真係好死板,膠樽真係只收樽狀.如果係蔬果有PET嘅膠兜,都唔可以放回收箱的(N年前我被三唔識七嘅本地人教訓過, 我再確認過垃圾部門 ),要當家居垃圾焚化.(嘥咗可循環再用嘅PET膠)
另外我冇跟嘅分類係有機垃圾,因為儲喺屋企一陣味. 最近喺電視有關當局叫人有機垃圾唔好連埋膠袋一齊放回收箱.呢個係常識吧.乜有啲人咁冇腦(可能貪方便,用膠袋包好拎出街嘅回收箱揼).
28 則留言:
可能部剪碎機設計上承受唔到各式各樣嘅蔬果膠兜,會成日jam機,類似碎辦公室紙機jam機情況呢!回覆刪除
香港有排都跟唔到😥😥回覆刪除回覆
香港冇地方,好難分類得咁仔細.刪除
如果有人完全唔買飲品,咁又點計?回覆刪除
你指有機垃圾係邊d?回覆
係自願分類,唔使交特別嘅垃圾費.刪除
可以天然分解嘅植物.
我地一星期收一次, 而家我會將生肉例如骨包好放番入雪櫃, 唔係個垃圾桶臭到呢...回覆刪除回覆
好彩我住大廈,有垃圾房.刪除
中國人煮食嘅廚餘根本就唔可以放屋,特別香港,放半日已經好臭.回覆刪除回覆
切菜啲頭頭尾尾囉.刪除
我哋都有垃圾分類,一星期一次回收濕的.乾的和花園野就兩星期一次.家家門口有三個大大大垃圾桶,好核突架.回覆刪除回覆
奧地利住house嘅都係咁,門口有幾個大垃圾桶.刪除
遲啲…回收業可能大加價,那時,相信環保更加會大倒退,這是因為大陸已部分不接受洋垃圾了!回覆刪除
香港真係倒退啦,N年前香港公屋係收廚餘,俾新界農夫餵豬回覆刪除
但依家無咗喇回覆
香港我估都冇乜人養豬啦.刪除
香港真係有排都跟唔上呀, 回收意識又低~回覆刪除回覆
真係要多加教育先得.刪除
有啲果汁嘅紙盒入面有層野嘅咁屬於係咩類別呢回覆刪除回覆
咪係飲品紙盒類囉.依家我呢邊放入膠樽回收箱.刪除
我度都係,屋企嘅塑膠玻璃容器廢紙紙皮廂都放同一個回收箱,分類回收箱係外面先有,膠袋要自己拎去超市門口嘅膠袋專用回收箱回覆刪除
有機垃圾我放喺冰箱,有啲人會買個可防蟲防臭嘅compost bin,你唔想花錢買可以學我放冰箱,用個雪糕盒裝起佢,儲夠倒落回收箱,返屋企沖吓個盒可以再用回覆
HK我諗暫時都幾難分得仔細,做好啲分紙/膠樽/金屬/玻璃先啦回覆刪除回覆
咁又係,得嗰幾樣都未做得好...刪除
有機垃圾放入回收箱擺明貪方便啦~回覆刪除
太仔細真係好難分,盡力而為吧回覆
誤會了.呢度係有回收箱收有機廢物如蔬果,枯葉的.刪除
我都係盡力啦,屋企冇咁多地方分得咁仔細.


text:
HR小薯蓉 Facebook Page blogger,做咗HR十年多,由薯仔做到變薯蓉.見盡奇形怪狀CV,見工奇行種,各式各樣嚇死HR事件,深明做HR嘅辛酸.堅信人先係公司最大資產,專業能夠改變HR邪惡嘅形象.2016年開設個人網誌,2017年5月推出《我係邪惡HR》一書,貼地分享HR世界.
6個面試成功嘅訊號
去完心儀嘅公司面試,過完一關又一關,最後終完打完大佬見完老細,然後佢同你講:「返去等消息啦!」返去等消息呢幾個字真係好折磨人,等呢段時間嘅感覺,直頭好似去海馬公園玩跳樓機,被人升咗上半空之後等佢跌落嗰下咁漫長.如果要我比呢段等待加上一個感覺嘅期限,我會話係一萬年.
去面試好緊張,但等結果期間更緊張.好多時我地去面試,見完之後都唔知機會有幾大.不過其實我地可以回想一下面試過程有冇出現過一啲正面嘅訊號,令我地可以唔多唔少猜測到面試嘅成功機率.
1.面試官嘅身體語言
喺面試過程入面,你可能覺得為咗應付面試問題已經自顧不暇,仲邊有咁多時間留意面試官嘅身體語言,但其實對方嘅身體語言某程度上反映緊佢對你嘅興趣有幾大.例如喺談話過程中,佢身體向你嘅方向傾斜,同你有緊密嘅眼神接觸,或同你對話嘅時候不停點頭,都係反映緊佢對你嘅興趣.
2.對你嘅專注程度
大老細貴人事忙,抽到少少時間出嚟做面試已經皇恩浩蕩.見工嘅時候留意下佢對你嘅專注程度,例如會唔會得閒睇下電話,得閒睇下電腦,望你嘅次數有幾多,對你講嘅說話有冇反應等.佢喺你身上愈專注,你成功嘅成數就愈高.
3.有冇Follow up你嘅答案
好多人都好怕被面試官挑戰自己嘅答案,但面試過程係一種溝通,面試官就住你嘅答案再問你,可以係一種對你有興趣嘅訊號.佢嘅目的只係想搞清楚你嘅想法,係咪符合佢公司嘅要求.如果面試只係有一問一答,就會好似一澤死水,了無生氣.
4.佢講幾多嘢比你聽
面試除咗去答問題,我地都要留意對方同我地講啲咩.你可以留意下佢有冇主動介紹下公司,職位所屬嘅部門,工作內容,大家嘅工作時間,甚至介紹下附近有咩食,辦公室個廁所喺邊度.只要佢講得愈多及越仔細,你成功嘅機會就愈高.因為如果佢對你冇興趣,同你講多句都無謂.
5.勁Sell你公司嘅好處
如果面試官對你嘅興趣夠大,其實佢可能會主動吸引你加入佢地公司.佢會同你講下間公司嘅願景,希望做到啲咩,佢點樣符合到你嘅要求,點樣幫到你將來嘅Career.有聽過有啲老細直頭帶埋求職者參觀公司,甚至介紹埋同事比佢識.如果見到呢啲訊號,證明佢好想得到你嘅效力,一切可能只待人工傾掂數.
6.面試後嘅Follow up
好啦,見完大老細返屋企等消息有一日突然電話響,見到來電顯示係佢地打嚟,點知竟然唔係出Offer,只係打嚟問你攞資料.聽電話嗰下一心以為得米,點知原來唔係,嗰下難免有啲失望.不過呢個係其中一個好大嘅訊號,再問你攞更多資料,證明已經進入最後批核階段,交齊文件後,相信離出Offer之日都不遠了.


text:
究竟學校老師點教英文架?
-
sercat
Weekend 果陣去朋友屋企探佢, 咁岩佢就教緊個仔D grammar,
發覺英文老師都係輕輕帶過就算,無理到d學生識晒未就繼續教,
究竟學校老師點教英文架?
-
girlsclub
grammar好重要架,睇黎你朋友要花多d時間教好佢
-
tracy_leung
學校老師要教咁多人都真係幾難教到個個都識既,
所以係屋企發現佢英文唔掂既話,要同老師傾下,再唔係就出去搵miss教
-
EVA1123
學校教法好難咁到咁多個人,唔得就要出去再上堂
-
panadoll
學校老師留意唔到都唔出奇,始終有咁多人,但真係要返學校同老師講下,
未必淨係你一個小朋友唔識,有可能其他既小朋友都未熟
-
aprilcn55
聽d miss講話通常grammar 唔得, writing 都會比較差, 所以呢兩樣都要留意下
-
wrain45
grammar真係好重要,學錯左既話之後上去讀書會好辛苦
-
beckyyiting
D老師其實都忙 要趕課程
-
flyuphigh
係架,我個仔都係咁,學校教得唔夠好.唯有帶佢出去上堂學,so far 而家都ok既
-
krsity
學校有時真係教得唔好,我個囡D英文都麻麻地,而家都係出面搵緊老師幫呀囡補
-
flyuphigh
去左jolly kingdom到上堂呀,grammar 同writing一齊上,
平時都係星期六朝去學,學完就同佢出街
-
jkchu
人多老師係難d照顧到咁多人,咁出去搵d小班教既幫佢補補囉
-
taiman_wong
@flyuphigh
我都係咁樣安排,俾佢學野之外,又有返休息既時間
-
boting
grammar真係要由細慢慢浸返黎呀,而家發現佢有問題就要改架啦
-
vanessia
@flyuphigh said in 究竟學校老師點教英文架?:
去左jolly kingdom到上堂呀,grammar 同writing一齊上,
平時都係星期六朝去學,學完就同佢出街
喱一間我都有見聽D家長講話OK,佢地上grammar之外仲有上phonics


text:
最近上市嘅新股真係多到數唔晒,好多時根本唔能夠逐一睇晒佢哋嘅招股書,我淨係會集中留意一啲集資額較大同埋知名度較高嘅公司.講到抽新股,好多朋友都會覺得抽新股風險唔大,值博率高,抽中隨時一日就賺幾成,認真和味!但我認為佢哋淨係睇到好嘅一面,因為市場上都有唔少新股上市之後,股價無乜起色,慢慢做咗「潛水艇」,所以投資者抽新股之前最好都係做足功課.
太保有賣點可留意
綜合我多年抽新股心得,我總結咗「選股六部曲」,今日就藉呢個機會分享畀大家.第一步,睇公司的集資用途,因為有啲公司上市嘅目的只係為咗快速套現,大股東完全唔理公司前景,如果大家亂咁認購嘅話,相信最終結局都係等「坐艇」.第二步,睇公司本身的行業及業務,了解各項利好及利淡的因素.第三步,睇保薦人的質素和實力,喺認購新股前,必須要認清背後「保薦人」,一啲信譽較好,規模較大嘅保薦人,的確可以作為入市指標.第四步,睇上市定價,大家要細心比較新股同其他同類公司嘅市盈率,盈利預測及負債比率等元素,再衡量係咪應該投資.第五步,睇吓有冇基礎投資者入股,當然大家都要睇吓基礎投資者嘅背景,如果佢哋來頭唔細嘅話,好可能都跟得過.第六步,睇市場氣氛,如果新股上市時投資氣氛唔好,大家最好都係忍手唔好認購,因為呢啲股份嘅上市表現通常都「好極有限」.
睇番嚟緊即將上市嘅新股當中,我對太平洋保險(02601)都有興趣,始終依家中資保險股選擇唔多,加上國民日益富裕嘅情況下,保險市場仲有好大嘅增長空間,所以太保都有賣點,大家不妨留意吓啦.


text:
青藍 作家紀錄: 《我夠膽講,無嘢痴線得過要去追個文青女仔 》短篇小説比賽(第一名)
作家類別: 書本作家
《我夠膽講,無嘢痴線得過要去追個文青女仔 》短篇小説比賽(第一名)
1.Athena
個晚「心事台」完咗之後,我都好似無咩點再係Hall到見返阿榮,我甚至懷疑過佢到底仲有無返嚟瞓.然後又Final Year Project又要交Paper, 直到畢業到今日,阿榮到底同阿雪,Athena 三個人之間嘅關係搞成點,其實都已經唔再關我事.我認我本身係追緊Athena, 但又可以點﹖唔通我再加入埋呢個咁混亂嘅關係大家先安樂﹖由個晚阿榮話會同Athena 講清楚,我就知佢呢個衰仔咁吊兒郎噹又點會講得清楚丫﹖佢最多只會拖落去,拖到唔知幾時爆煲,好似佢同阿雪咁,大家未一拍兩散囉.我又可以做啲咩丫﹖唔通鬧阿榮一餐咩.我都係男人,我明佢個種未玩夠嘅心態,自己未又係一樣,邊到有男人想被人綁住,係男人都想做無雀嘅腳仔啦.或者等一排,再問侯一下Athena 同阿榮,如果都仲係咁拖拖拉拉未出手囉.
雖然我都唔知點樣出手.
直到早幾日,Athena 無啦啦搵返我,問我可唔可以陪佢睇相展,我緊係一口答應啦,難得女神主動約我,因為阿榮,我同佢都好耐無見,終於我同Athena 有時間可以坐低傾吓計,仲要係單獨兩個人,諗起都覺得期待!
Athena 咁耐無見打扮衣著化妝都無咩點變,依然係一身素色麻質上衣加一條波希米亞款式嘅長裙配上平底休閒鞋,臉上依然淡淡嘅粉底,無大眼仔,無假眼睫毛,更加無韓式紅到血盤大口嘅實色唇膏,一切樸實簡單.配襯一個藍色麻質手提袋,個種優雅嘅氣質,同其他女仔無得比較,真係好吸引我.
「係呢,你仲有無同以前班同學聯絡﹖」我同Athena 係上環一間好細嘅畫廊睇完相展之後,我哋係附近一間Cafe 坐低咗.其實成個相展我都唔知有咩咁好睇,大部分都係黑白相,仲要大部分都係裸女同綑綁,一係Athena其實係一個好重口味嘅女仔,一係我真係唔太識欣賞.我望住Athena,佢差唔多張張相都停低望咗好耐,但我真係諗唔到,點樣望住一個被綁住嘅祼女又有咩咁多野可以望到出嚟,對我嚟講只係好悶.直到Athena忽然話想去附近坐下,於是由佢帶路入咗一間係斜路旁邊唔多顕眼嘅Cafe, 落咗單之後都唔知講咩,個相展對我嚟講除咗悶就係悶,真係唔知有咩值得可以講嘅,就算講出口未只會顯得自己無料扮有料,仲易出洋相啦,於是我決定嘗試轉換一下話題,傾返以前嘅事,順便仲可以探下Athena口風.
「無啦,大家交咗Paper 之後個個都話要出嚟做野,你知我又唔多用Facebook,Instagram 個啲野,就算係用我都只係放一兩張相上去就算.大家都無咩點再聯絡啦.」Athena 呷咗一啖咖啡,托托頭咁講.
「之前聽阿榮講佢同阿雪分咗手,之後佢好似無咩點再返嚟Hall, 我見你之前成日同阿榮一齊,仲諗住你會合佢發生咩事……」
「愛情從來都無啱定錯.愛情其實只有時間性,認識得太早或太遲,結果都係唔得架.」Athena咁樣同我講﹕「你無睇2046咩,係咁講架.」
文青真係文青,連傾計講野都要引用電影對白,你叫我可以點對答落去.
「你唔係同阿榮一齊咩﹖」我嘗試單刀直入咁問﹕「個晚我哋大家都飲到醉一醉咁,仲以為你哋兩個……」
「嗯.」Athena不停用用隻咖啡羹係咁搞拌杯咖啡,「其實我知道阿榮以前一直都會暪住阿雪嚟搵我.」
聽到呢到,我不敢「吓」咗一聲,可能係我大驚小怪,可能其實我思想唔夠成熟.但呢一刻,我真係好憎呢個人,呢個其實只係同一間房入面一齊生活嘅人,好彩,我同佢,連朋友都未必稱唔上.
2. 阿榮,阿雪
嗰一晚,唔只阿榮,阿雪同Athena 同場,其實我都在場.嗰晚係阿雪生日,阿雪最鐘意一大班人熱熱鬧鬧好似小朋友咁出去玩出去慶祝,所以阿榮叫埋我同Athena 一齊去酒吧玩.個晚阿榮同阿雪打對面坐,Athena 反而坐係阿榮隔離,我坐係阿雪隔離,望住坐我對面嘅阿榮,就知道佢同Athena 有一種不可告人嘅秘密.
「生日快樂!」Athena無論外表定係內在,由衣著打扮到讀書睇戲,都係一個不折不扣嘅文青,但當去到呢種熱鬧開心嘅場合,佢會好識主動搞氣氛,又或者大家都已經飲到面紅耳熱,放鬆心情將自己嘅情感豁出去.
「多謝Athena!我好開心啊!」阿雪飲咗一大杯雞尾酒,又向阿榮不停咁乾杯,搞到阿榮都飲咗唔少,阿榮一杯又一杯威士忌加冰到肚,佢畀我哋在坐嘅都醉得快,佢不停開始向Athena耳邊細聲講大聲笑,阿雪望住佢哋兩個, 一直無出過聲,反而拉住我,問我識唔識玩骰盅.
我記得,中途Athena話要去洗手間,去咗一陣之後阿榮話要去睇下佢,之後佢哋兩個差唔多半個鐘之後先出返嚟.個時阿雪已經飲咗好多杯,個人醉到瞓起張長梳化迷迷濛濛咁起唔到身.
「阿榮,你送阿雪返去先啦.」唔知係未我飲大咗兩杯,Athena 把長髮好似有啲散亂,一男一女係廁所到有咩發生可以要差唔多半個鐘先返出嚟﹖女方仲要披頭散髮,除咗個樣野,我諗唔到仲有咩可以發生.
我望住Athena, 我一直好想追佢嘅女神,我好希望我嘅幻想係錯嘅.
「我知我唔應該係阿雪前面做呢種事.」Athena 放低手上杯咖啡,單手托住下巴,雙眼放遠望住出面陽光普照但無咩人嘅街道上面,凝視某一種空間﹕「或者你會覺得我淫亂,又或者你覺得我點解可以咁唔愛錫自己,去做第三者.其實我自己都唔太明白,但我知道,每次阿榮完事之後,心入面都會釋放一種壓力,我唔識去形容,但至少佢開心過.」
Athena 同我講完呢番話之後,原來嗰一晚佢哋真係咁做咗!我真係好嬲阿榮,嬲到想一拳又一拳咁打佢,你有阿雪都仲要搞我女神!Athena 你會唔會太蠢!係男人做完呢樣野,都會開心架啦!你為咗佢一個人開心出賣自己,值得咩﹖
「你有無睇過村上春樹嘅作品呀﹖」Athena 忽然將目光注視落我到,大佬呀﹖咩村上春樹呀﹖向西村上春樹就識,到底Athena 同阿榮一齊嘅時候係唔係都咁唔正常哋成日用電影金句作家名言嚟傾計架﹖你叫我點答你﹖
「我覺得阿榮同阿雪嘅關係同《挪威的森林》入面永澤同初美一樣,初美一直等永澤玩夠就會返嚟自己身邊,以為自己等待同包容最終有一日永澤會安定返去自己身邊.其實直到初美死咗之後,對永澤嚟講只係失去咗一樣好重要嘅嘢.」
「咁你自己呢﹖」我其實唔明Athena 想表達啲咩,唔明又要扮明,只好碌大對眼望住佢,表示自己仲聽緊佢講野.
「我﹖」Athena 冷笑咗一聲﹕「我只不過係永澤係出面同其他女人玩嘅一場遊戲.唯一唔同嘅係,永澤同成百幾個女仔瞓過,阿榮只係搵咗我一個.其實,我可能係佢心目中,咩都唔係,只係一個可以幫到佢發洩嘅一個女仔而已.」
Athena 講完之後行咗出門口,係個袋到拎咗個盒出嚟,打開嗰盒用一張薄薄嘅紙將乾草捲成一支煙,點起.我望住Athena,佢就好似MV 入面主角咁,有一種淡然嘅哀傷.
3. 我
憎恨一個同自己已經無關係嘅人,其實又係未真係值得咁做﹖我望住檯面上個杯深啡色嘅咖啡,我真係望唔透.而更加望唔透嘅係,讀書咁耐,我又有咩比唔上阿榮,Athena 點解最後寧願選擇阿榮犧牲自己,都唔嘗試望吓我呢個一直等緊佢嘅人.
「唉,唔好講佢哋兩個.頭先個相展,無悶親你呀可﹖」Athena 係出面食完煙之後返嚟,面帶笑容咁同我講嘢.到底佢係放得低,定係其實只不過係我面前扮晒嘢扮無事,我更加望唔透.最後佢都問返我頭先個相展,你係文青就話識欣賞啲相,我連個攝影師係邊個都唔識,又唔知佢想表達啲咩嘢,唔通我答你﹕喂好悶呀我都唔知佢想講咩 咁咩.
「其實點解你會約我出嚟睇相展嘅﹖」我飲啖茶其實係到想拖延時間諗下,諗下應該答咩,然後我決定再繼續問落去.
「阿榮喺臨畢業之前搵過我,之後我哋無再搵過對方.佢話,係你叫佢同我講清楚.」Athena 依然面帶微笑﹕「佢話係你叫佢唔好再拖拖拉拉,傷害我同阿雪.其實我哋呢段三角關係真係唔關你事.我知道你同阿榮係Roomate, 但其實你都唔洗咁著緊丫!我睇得出你同佢其實唔算太熟……」
「其實我同佢都無講過啲咩……」我尷尷尬尬咁講,講真我同過阿榮講過啲咩,最緊要都係阿榮自己肯行動唔好再傷害阿雪同Athena.
「阿榮個日約我出嚟支吾以對咁,最後我鼓氣勇氣同佢講,其實我唔想再咁落去……」Athena講到呢到開始眼濕濕﹕「我同佢講,其實阿雪係一個好女仔,唔好再拖拖拉拉,大家都唔會有好結果.我知阿雪同直子一樣,未必可以同你做著我幫你做嘅事,但唔代表佢唔愛你.佢愛你,先想同你計劃將來,同你一齊生活.阿雪唔係我,佢唔似得我咁可以自己生活,佢需要愛同關心.如果你畀唔到佢,不如放手等佢再搵過一個幸福嘅生活啦.」
我聽到呢到點點頭,我同意Athena 嘅講法.
「點知佢話,你都有咁講過.我心諗,我哋大家見過幾次面食過幾次飯,連朋友都算唔上,我都唔明點解你咁在意.然後阿榮講咗好多野,又話自己唔成熟又話想同我一齊又話放唔低阿雪咁,其實我一早就知道我同佢都無咩可能,但個種可以夾得埋有共同話題嘅人好少,至少佢比我鐘意同學識都好多,我未睇過嘅《失落園》佢都已經睇完,佢仲問我想唔想好似男女主角咁樣相擁而死,因為死後身體僵硬,兩個人相擁而死就無人可以再分開佢哋.我諗咗呢個問題好耐,甚至問自己,問到最後,就算要死,又係唔係一定要同阿榮一齊……」
如果有一個人可以同我有一個共同興趣,同一個話題,的確日子會過得開心啲.我同阿榮一齊係同一間房咁耐,佢有時無野做又成日睇書,同Athena 真係可以隨時對到嘴.而我,即使幾迷戀眼前呢個女神,就係因為無共同話題,佢講咩,甚至啱啱睇完嘅相展,我都無辦法同佢交流傾計.
「我知道,每個女仔最終都無想搵個好似荒木經惟咁嘅老公一生一世,阿雪同我雖然係兩種女仔,但都係一樣諗法.」Athena不停咁講,我唔知點回應佢.佢兜咗咁大個圈,都仲係無答到點解約我出嚟.女人,係唔係真係可以咁唔直接呢﹖我真係唔太想知邊個係荒木經惟囉,我知係頭先相展個攝影師嘛,但點解可以越講越遠架﹖
「Athena, 其實我同阿榮講過啲咩真係唔重要.我唔想呢個衰仔繼續傷害你同阿雪,大家相識一場,我唔想睇住你哋拉鋸,我夾係中間咩都做唔到.我認我對你係有啲意思,但依家大家都畢業要出嚟社會做嘢,大家嘅感情同關係都已經變淡咗好多.如果唔係你主動約我,我都未必會再同你聯絡……」我飲到杯咖啡都見底,都唔知自己係到講緊咩嘢.但你問我係未仲係咁迷戀Athena, 我的確係畀佢嘅氣質吸引.但我發現,Athena 同我想像中嘅唔同,我以為佢只不過係一個閱讀睇電影比較多嘅女仔,但原來,我一直都唔理解佢嘅人生同生活模式.
「唔好意思,我係唔係講得太多﹖」Athena 反問﹕「對唔住啊,我知你其實唔太明我係到講緊咩,但唔知點解最近好想見下你,好想同你分享心事.或者係因為阿榮之外,你就係我向大學入面最親密嘅人了.」
Athena 不停咁講唔好意思,我知道其實佢今日可能係有史以嚟講得最多野嘅一日.平時我哋四個人一齊出街,除咗個晚係酒吧到Athena 表現得好開朗之外,佢長期都好沉默,呢一刻我無講野,因為我唔知講咩好.
「Athena,我祝你早日搵到一個你鐘意又對你好嘅另一半.」我同Athena 一齊離開間Cafe,佢再次係個袋到拎咗支捲煙出嚟,深呼吸咗幾啖.捲煙嘅氣味同平時個啲煙味好唔同,濃郁得嚟又唔會覺得令身邊人好辛苦,反而有一種煙薰嘅氣味好特別,或者就好似Athena 本身個人咁,同其他女仔唔同,個種氣質太獨特,唔係所有人都會鐘意佢.
「Bye, Keep in Touch. 」Athena上車之前同我揮手講再見,之後大家仲有機會再見真係無人知,大家之後只會係好朋友,我唔會再諗想同佢一齊,想追佢.人如其名,雅典娜只會係一個女神,可遠觀而不可褻玩.經歷咗今日之後,我先發現好似Athena呢一種文青,開口埋口講村上春樹已經算畀面,一陣講到張愛玲魯迅我都唔知點答你.追佢仲要諗拍拖行街睇戲食飯,本身佢哋已經唔鐘意行商場,寧願睇展覽,單單一個相展已經悶,仲未計佢鐘意睇個啲半個鐘都無一句對白嘅電影,而有關食飯……我諗佢地應該係練仙囉,同Athena 出嚟成日咁耐時間,佢除咗飲杯咖啡之後,咩都無食過,搞到我唔好意思想食野……
送走咗Athena 之後我一到行一到諗,原來……
妖!呢頭邊到有茶餐廳,我真係好痴線咁肚餓呀!我發誓唔會再追一個文青女仔囉!真係痴線架!


text:
舞濱 必去景點及東京迪士尼海洋站附近酒店推介
東京迪士尼海洋站附近酒店預訂
累積 10 晚,送 1 晚
仲可享精選酒店神秘優惠價
舞濱必去推介 - 東京迪士尼海洋站
想去 舞濱 自由行?等 Hotels.com 帶你玩盡 舞濱東京迪士尼海洋站 啦!留意我地文章,話你知去舞濱 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋舞濱東京迪士尼海洋站 附近有咩酒店,等你更加容易計劃行程,慳返酒店來回景點嘅時間.
舞濱東京迪士尼海洋站 自由行
去得舞濱東京迪士尼海洋站 自由行最緊要一定係揀啱日子去.一啲熱門景點例如,舞濱 嘅 東京迪士尼海洋站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
舞濱東京迪士尼海洋站 交通
想去東京迪士尼海洋站 暢順無阻濟,最好就係出發前,睇清楚舞濱東京迪士尼海洋站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
舞濱東京迪士尼海洋站 必食必買攻略
舞濱東京迪士尼海洋站一直都係旅遊熱門地點,去到舞濱東京迪士尼海洋站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
柏林 必去景點及柏林中央地鐵站附近酒店推介
柏林中央地鐵站附近酒店預訂
累積 10 晚,送 1 晚
仲可享精選酒店神秘優惠價
柏林必去推介 - 柏林中央地鐵站
想去 柏林 自由行?等 Hotels.com 帶你玩盡 柏林柏林中央地鐵站 啦!留意我地文章,話你知去柏林 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋柏林柏林中央地鐵站 附近有咩酒店,等你更加容易計劃行程,慳返酒店來回景點嘅時間.
柏林柏林中央地鐵站 自由行
去得柏林柏林中央地鐵站 自由行最緊要一定係揀啱日子去.一啲熱門景點例如,柏林 嘅 柏林中央地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
柏林柏林中央地鐵站 交通
想去柏林中央地鐵站 暢順無阻濟,最好就係出發前,睇清楚柏林柏林中央地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
柏林柏林中央地鐵站 必食必買攻略
柏林柏林中央地鐵站一直都係旅遊熱門地點,去到柏林柏林中央地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
張繼聰(1979 -),香港唱作歌手,曾擔任童星,畢業於香港演藝學院,主修表演,共演出過20多套舞台劇.
張繼聰今日出席商台活動以一身藍衣示人,並強調一身裝束是靛藍色,代表提升力量,又謂自己來自2013年,是要大家知道2012末日論是不盡不實.本來是天主教徒的他還自爆由3年前起已無宗教信仰,並稱太太謝安琪亦尊重他的決定.
作為一個藝人,或者男人,究竟可以承受幾大的打擊?張繼聰可能是一個典型人辦.自05年出道跟謝安琪(Kay)拍拖後,經歷奉子成婚,寒酸擺酒,女尊男卑等種種批評,更被雜誌嘲諷為「廢柴」.結果,他得到了抑鬱症,他曾經認為無法解決問題,想將生命了結.人生的甜酸苦辣,他將一連五天在此細訴.
我的人生由三,四年前開始發生重大改變,記得07,08年左右,剛剛同太太(謝安琪)結婚組織家庭,當時已經有好多負面新聞圍繞住我哋,所以預咗之後會好難捱,果然真係遇到排山倒海嘅批評,因為當時太太同我都有宗教信仰,連一直覺得有宗教信仰人士應該屬較善良的一群,都一樣加入「攻擊」.
被指靠老婆養
由結婚後第二日開始睇到報道,我第一個反應:「嘩!咁嘅!列晒我酒席幾錢一圍.」隨之而來好多大大小小指控,真係寫得好Mean(唔舒服).而且仲寫埋我太太,我認為太過分.比較完我同太太收入,又再講埋我屋企,阿爸同細佬都有工作有收入,講到我成家都要靠老婆養,點解要講到咁,我真係覺得對我屋企人好唔公平.
每次我一家人出街,門口就有狗仔隊跟,每次影完之後,我就知又會有唔好嘅報道出現,雖然每次佢哋影完都同我講:「唔好意思呀!搵食啫!」我明白每個人都有工作崗位,但真係次次講句「搵食啫」就得?你唔會唔知你哋將相交番去畀公司之後,佢哋寫完啲字,我會好唔開心,我都係一個人嚟o架!你識講為搵食,咁我呢?你哋依家搞到我都冇得搵食呀!
晚晚通宵寫歌
男人都愛面子,我更加係一個好要面嘅男人,以前我讀演藝學院好勤力,表現好突出,而且事業心好強,但唔明點解入行做歌手就會咁,我試過成年收埋自己不停寫歌,晚晚寫通宵,畀自己好大壓力,好辛苦,但對我嘅報道冇停過,呢種經歷連發夢都冇諗過,我就發現做乜嘢都冇用,當時覺得好灰心.
尤其係成為爸爸之後,令我更加對社會,對人性嘅瘋狂失望,我開始諗死啦!到我個仔嗰一代世界會點呀?人同人之間點解可以去到咁醜惡,而抑鬱症都係因為咁而開始.
呢個病係會控制唔到自己諗法同行為,每次行過報紙檔都好驚,心諗會唔會封面又係我,會唔會又見到自己個樣,你諗吓幾大壓力,試過一家人星期日去酒樓飲茶,對面搭枱嗰個人,打開報紙睇頭版就係我,寫嘅當然唔係好嘢啦!跟住佢睇完放低嘅時候就望住我,我當時尷尬到唔知點形容.
頒獎禮食定藥
最嚴重嘅時候,每次聽到我老婆唱歌,我都會好頭痛,呢段時間我完全唔會開收音機,好緊張,好驚聽到佢把聲,後來甚至連其他人把聲我都驚.
08年時候,我病情好嚴重,又正值係年尾好多頒獎禮,記得一個頒獎禮朝早,我出發前好緊張,要食定藥先去到.當晚睇到身邊朋友同老婆好好成績,老婆上台得獎,台下攝影機就拍住我,當時內心好矛盾好複雜,一方面好替老婆開心,同時又擔心,死啦!聽日肯定又畀人寫我好渣冇獎,然後又問自己嘅音樂究竟有冇價值,我係咪一個好嘅歌手?真係好痛苦,百感交集.
當時有病冇同過任何人講,一來唔想屋企人擔心,更加冇同太太講,因為佢都有同樣嘅病,當時佢都有好多負面報道,佢都好大壓力,我唔想加重佢負擔.而且當啲雜誌不停寫我好冇用,寫咗幾年之後我都開始質疑自己,諗張繼聰係咪真係咁冇用.
精神徹底崩潰
到09年初,當時我病情去到好嚴重階段,有一晚屋企得番我一個人,同期又有關於我唔好嘅報道出咗,嗰晚我花咗好多時間去諗,究竟我係乜嘢呢?我係咪真係好多人眼中嘅一條廢柴?我係咪一個一事無成嘅人呢?我係咪一個只靠太太嘅人呢?我咁努力都改變唔到人哋對我睇法,嗰一刻我真係徹底崩潰.
我覺得好氣餒,好攰啦!於是我有一個念頭,想了結自己生命,當時我打咗個訊息畀一位我最好朋友,同佢講我走咗之後,希望佢可以Take Care我屋企人,然後我做咗所有步驟,當時係好Emotion(情感)動作,當然我好唔捨得我屋企人,小朋友同太太,同好多好朋友,但我真係冇辦法,我頂唔住啦!
一念地獄,張繼聰在重重打擊下,本打算以死逃避這醜陋的世界;一念天堂,終於他在一輪內心交戰下選擇勇敢活下去,並發掘到世界可愛一面.
正當我想了結自己嘅一剎那,腦內突然間閃出一把聲,問我點解一定要用死解決?其實你可以將唔開心放開,如果你想將自己一部分死去,係可以,但唔係用呢個方法,我解釋唔到當時屬於咩狀態.
由第二日開始,我發現對世界有唔同嘅睇法,亦好神奇地有段時間得到陳志雲先生賞識,喺電視台有好多機會,做好多主持節目工作,當時我諗莫非大難不死必有後福,唔通我真係可以吐氣揚眉?
殊不知一波未平一波又起,今次輪到我老婆同Eason(陳奕迅)傳緋聞,當然雜誌所形容嘅字眼梗係好差,我當時個反應係「我人生故事使唔使荒謬到咁極點?連情敵都要係陳奕迅?」安慰嘅係我同老婆感情冇受到影響,我仲識得自嘲,人一世物一世咩都試過,人生有咁都冇遺憾啦!
冇工開Hea住湊仔
緋聞過後,就到TVB嘅節目主持工作停咗,於是我索性留喺屋企做新碟,除此之外,只係每日接囝囝返學放學,即係大家所形容嘅Hea喺屋企,嗰段時間入面我睇咗好多關於佛學嘅書籍,開始改變自己諗法.我明白到老婆選擇將下半生交畀我,當然係覺得我好得啦!如果我繼續在意別人嘅睇法,就算連身邊所有人都覺得我得,我都唔會滿足,因為鍾意我嘅人永遠都鍾意,唔理解我嘅人我做幾多都冇用,由嗰時開始我決定為自己而生活,為自己交代.
「容納唔到咪轉行」
呢種諗法慢慢連老婆都受到影響,我明白到老婆比我當紅,大家經歷嘅壓力唔同,各有各難,一個男人要經歷咁嘅位好難,如果掉番轉我係當紅嘅,佢係家庭主婦可能會開心好多,佢本身就係想去教書,走去唱吓歌,點知就做咗女歌手,然後唱隻歌,行步路都要畀人評頭品足,呢個又係佢嘅壓力,但人生就係要掉轉角色先好玩.所以我都感恩佢選擇喺自己事業開始起步時候,同我結婚生仔,如果唔係大家有緣分,點會安排我哋一齊行呢條路呢?當我哋知道有小朋友打算結婚時有個共識,如果個樂壇覺得你哋兩個太過離經叛道,容納唔到我哋咪轉行囉!冇咩大不了!
有時諗番,原來唔經唔覺已經同老婆結婚5年,經歷咗呢啲都6,7年,當時覺得好大鑊,好驚嘅事情,依家回想番都只係過眼雲煙,冇咩大不了,有時自己都唔記得咗,仲有咩好介意!
放低過去的張繼聰,透過書本啟蒙下,開始以全新的心態在人生和演藝路上重新出發,更出於惻隱之心開始茹素,慢慢成為朋友眼中的「張真人」,正如佛家所說,不經歷「入世」,怎能「出世」!
幾年前人生最低潮時,我收埋自己喺屋企,同時睇好多佛學,量子力學等大家統稱為New Age嘅書本,真係細心研究所謂2012世界末日,睇咗好多有關人類構造嘅理論!我喺呢幾年裏面讀嘅書仲多過讀大學嘅時候,啟發我了解另一種嘅生活哲學,一個人嘅時候我會打坐,因而頓悟到人生何謂快樂同自在,外人以為好似好宗教咁,但其實唔係,打坐屬於一種精神狀態,令自己冷靜,放鬆.
自從我開始改變心態之後,已經冇所謂順境,逆境,以前我好介意有雜誌報道我老婆搵好多錢,將佢身價同我作比較,依家已經冇再放上心,即使再有報道,我都當故事去睇.講真我老婆的確紅我好多,錢搵多我好多,但又如何呢?我唔會因為呢種報道突然冇咗隻手,唔會突然唱唔到歌,慢慢我冇咗憂慮,同明白何謂境隨心轉.
逆境學習有得着
我認為人生遇到所有事情,全部都有原因,正如佛家所講因果論,你所面對都係一種經歷,冇面對唔到嘅事情,即使今後遇到幾大件事,我都知道一定會有所得着,唔會去怨天尤人.
我其實好感恩曾經歷過人生低潮,我覺得依家先真正知道,人生咩嘢對我最重要.樂壇入面有咁多歌手,我係咪要做到好似Eason(陳奕迅),基仔(古巨基)咁先可以過我嘅人生,有冇人有把握真係可以做到?香港七百萬人係咪個個要做首富先可以過快樂人生?如果係咁我會選擇過我嘅人生.
除咗心態之外,我連生活態度都有唔同,我開始食素,因為我反思到呢個世界好有趣,好多人口口聲聲話鍾意小動物,會養貓狗做寵物,但係又繼續食豬食牛,你諗吓係幾搞笑嘅道德觀!等於好多人講愛護動物,但又會去抽熊膽汁,所以我成日想探討吓,究竟邊個話有權力去決定殺邊種同養邊種動物.
屠宰MV遭「河蟹」
我上一張碟做咗首歌《瑪莉殺死小綿羊》,就係想講呢個問題,其實係好諷刺,我喺網上搵咗好多有關動物屠宰片段加埋首歌,剪輯成分半鐘長MV,結果畀YouTube「河蟹」咗,公司好多同事都睇唔到,我唔係刻意去挑戰道德觀,只係想大家反思吓呢個問題!
我3年前開始食素,老婆都因為同我睇法相同,所以佢半年前都開始一齊食素.雖然日常生活比較麻煩,所以從來冇逼其他人做,同住嘅爸爸媽媽會繼續食肉,而囝囝暫時係維持住一般人所講嘅均衡營養,所以冇食素,但等佢大個,我會同佢講呢個問題,然後等佢自己決定.
「香港沒有樂壇,只有娛樂圈」,出自二十多年前黃家駒的金句,套用到今天的樂壇,仍然相當應景!張繼聰對此十分認同,於是索性放開懷抱,以音樂為社會發聲,哪怕周圍充斥倒模式情歌,被認定為非主流!
香港社會外表好前衞,但其實好保守,做創作人好難,除咗情歌之外,講生活,講社會就會被評為非主流,其實好多人好受落.
由結婚到有小朋友開始,同太太都已經預咗隨時冇得撈,因為唱片市場無法計算,如果成日做咩都咁驚,我覺得好冇趣.偏偏香港八成半至九成創作人都基於咁樣去做音樂,結果大家鬥悶,做啲一樣嘅歌出嚟.
好多人會問我可唔可以做隻類似《天梯》或者《囍帖街》咁大熱嘅歌,但要唱紅一首歌要有好多天時地利人和配合,老實講,呢種歌每年樂壇都有八成半作品係咁,唱得紅係緣分或者係講運.
正因為好多嘢計算唔到,不如做觸動到自己嘅歌,我唔係刻意要走另類,即係唔單止愛情題材先觸動到人,仲有好多嘢都值得講,呢啲正係我最想做嘅音樂.
初出道壓力大
每年各大頒獎禮都有唔同金曲,以前個制度好戇居,邊個話一年淨係得十隻好歌?邊個話呢首最Hit?我覺得依家風氣幾好,大家各走極端,各有各選唔同嘅歌,先有多樣性.希望唱片公司都可以大膽啲,想辦法畀啲良心,做啲好作品出嚟,唔好呃人啦!
出道頭幾年覺得好大壓力,而且又正值同太太結婚,面對排山倒海嘅報道,真係唔易過.但自從人生觀有所改變,開始明白作為一個演員同歌手,如果每日都擔心今次首歌得唔得,有冇冠軍,唱片賣唔賣得,今年有獎下年仲有冇?咁會好辛苦,所以歌手唔應該選擇生活喺外人睇法之下,於是從上一隻碟開始,已經想同大家分享呢種價值觀.
否認標奇立異
香港有關音樂嘅報道真係得啖笑,娛樂方向比較多,而且自從結咗婚,大家對我注意力去咗我太太度,當然太太的確比較有娛樂性,所以瓜分咗我應該有嘅篇幅,於是我覺得要做番想做嘅音樂.上一張專輯,外人覺得我着套藍色衫話自己來自2013,又講世界末日,有樂評話我另類,但感覺最好.
依家做緊七月出嘅新碟,會自己做唱片監製,唱片公司畀好多資源去做,請到廣州管弦樂團合作,題材方面,會繼續講大家認為另類嘅New Age.其實冇特別話要標奇立異,只係同大家分享我嘅價值觀.
生活何謂快樂?有人想升職加薪住大屋開名車,子女出人頭地成為人中龍鳳,這是普世價值觀,沒有不妥.但只有這種方式才快樂嗎?張繼聰就選擇用另一個簡單方式,尋得快樂!
成為爸爸後,最開心係望住囝囝一日一日咁成長,雖然佢仲好細,但已經好懂事,心智好成熟.我冇咩特別期望,只希望佢將來可以好似現時咁,好容易快樂,亦好鍾意同人分享快樂,生活富裕與否唔係最重要,但要做到呢樣嘢,今時今日喺香港真係唔容易,即使係大人都冇幾多個可以做到.成年人會覺得快樂同人分享咪好蝕底?呢個諗法幾變態,我平時教小朋友會話:「囝囝你玩玩具車,同人哋一齊玩啦,你有幾架,分一架畀人玩啦!」但現實啲人會話,又唔見你有幾架車就畀架人哋揸?其實呢個世界唔存在缺乏,你好唔代表我唔好.
小朋友本身冇大人呢種觀念,我哋為人父母都唔應該灌輸呢種錯誤思想畀仔女.想像吓,小朋友本身冇戶口,冇名錶,咩都冇,但佢哋幾開心呀!就算有時唔開心,但轉個頭就冇事,咁先真係活在當下.係啲家長逼佢哋入名校,讀精英班!
教育制度好荒謬
自從改變咗想法,呢幾年最大得着係做人開心咗好多,唔需要活在其他人眼光下,於是連幫囝囝搵學校都淨係搵咗一間,依家諗番,如果當時報唔到就真係死喇,我冇話要指定囝囝入咩名校,只係覺得呢間適合,讀唔到先諗啦!結果又畀佢一次考到.
根本現今教育制度好荒謬,佢要行精英制,個個爭住入大學,逼你做人上人.其實大多數書本上嘅知識你都用唔到,邊個會去計小數點之後三個位?你自己出去買嘢會唔會咁計?行出街會唔會指住地下問,你知唔知呢種石叫花崗岩?
人人天生完美
依家香港好多人生活喺恐懼中,好少人真正可以享受生活,大家從小被訓練到幾日唔做嘢就好似好罪過咁.但我唔係咁諗,覺得每個人天生都係完美,唔需要刻意做太多事去證明自己.但喺香港,人要做好多嘢先變得比較舒服,個個都要踩住人哋膊頭上,要去到所謂人上人先稱為有出息.就係社會結構出咗問題,例如選邊個做特首根本冇用,問題出在制度上.基於呢種制度下,大家永遠都唔會滿意目前嘅特首,大家鍾意過去式.講到尾,其實每個人都想生活得自在,人生本來應該就係咁.大家唔好再甘心做奴隸,可惜好多人呢頭講完,嗰頭又去炒樓炒其他嘢.(全文完)
後記:想到甚麼?
提起張繼聰,想到甚麼?「謝安琪老公」,被雜誌形容「不事生產靠老婆養的廢人」,還是「由頭藍到落腳自稱來自2013的怪人」?經歷種種後,張繼聰依然開朗健談,由音樂講到社會及政治,天南地北無所不談,最重要是他已放開以往的包袱,尋找到真正的快樂.


text:
立法會補選 同史大林格勒嘅關係,十幾年前講過一次,兩太會戰(陳方安生對戰葉劉淑儀),基本上係我嘅Plan B之下打.但如果再講 立法會補選 同史大林格勒之間嘅關係,呢次都係適用.當然,唔係上次陳方安生對葉劉淑儀果種,近乎巷戰嘅打法.上次真係廁所打到廚房,打到一兵一卒果隻.(果次都係黃毓民出嚟搗亂).但今次,都係一場史大林格勒.
呢次 立法會補選 嘅意義
先講,如果對本土派嚟講,如果支持大中華嘅泛民係evil,共產黨一樣evil,幫邊個,邱吉爾當年有名演說講咗,佢會幫史大林,邱吉爾好憎共產黨,好憎蘇聯,但當年佢請求下議院支持援助蘇聯果陣,佢係咁講
If Hitler invaded hell I would make at least a favourable reference to the devil in the House of Commons.
如果希特拉入侵地獄,我至少會喺下議院幫魔鬼講句好話.
如果焦土派再講白痴嘢,用邱吉爾名言大佢地就得,一睇就知成班友唔讀書.
跟住講意義,當年蘇聯投放大量人力物力防衛史大林格勒,當然,純粹由戰爭嚟講,花大量人力物力攻佔史大林格勒係愚蠢,因為軍事價值有限,無乜資源,德國應該繞過史大林格勒,儘速揮軍佔領高加索地區,奪取蘇聯油田補充油料供應.但希特拉決定攻史大林格勒,主要目的係要打擊史大林鬥志,呢個亦係希特拉同史大林完全唔計較人命去打嘅原因.
對土共嚟講,如果嚴格戰略嚟講,係唔需要派土共出嚟打,煽動黨內任打免費仲賤,但依家土共係要用呢次選舉,向國際社會證明,DQ係得到市民支持,否則請嚟一大堆仆街KOL嚟把鬼呀.特別依家英國仍然未公布最新嘅香港半年報告,土共就係攞呢四席作為俾習近平登基嘅禮物,所以由呢個符號意義嚟睇,我亦只有一個選擇,就係喺呢場巷戰之中徹底擊敗中共同埋佢嘅同盟軍,at all cost,呢場仗如果土共大敗,就會係轉捩點,因為土共用埋DQ都無奪取泛民同本土嘅議席,根本無法打落去.
英美同蘇聯都係二次大戰差攻到德國境內至開始冷戰,所以依家有必須打咗史大林格勒先,呢個係我對班KOL鄙視嘅原因.


text:
今日朝早 Mandy 就打電話黎,話唔知點算,想同我傾下,結果我就同佢傾左成個鐘,我就仲同佢講要飛 Turkey 喇.
原本就好好地嘅,話佢鐘意嘅係 Thomas,唔係鐘意 Turkey,依家 Thomas 同佢就係時間嘅問題,因為唔係相識好耐.好驚好似佢同 Turkey 咁樣.
咁我同佢講,唔駛咁擔心,有啲野一定係要拍拖耐左相識耐左先會知.另外佢亦都應承我聽日會睇魔戒 3.
Thomas 原本知道我今日會同 Mandy 一齊嘅,佢又話跟埋黎,咁 ok la,點知去到果下先知道原本 Turkey 都跟埋佢嘅.
咁最後原本約 7:00,佢地 8:30 先上黎荃灣金星搵我地.Mandy 行埋去同佢講左聲「算喇」,Thomas 啊左一聲之後,Mandy 就咁行開左喇.
之後同 Thomas 去哈迪斯食野.不過可能呢啲野真係「天意」喇<–(跟風學佢地講野).
雖然我相信 Thomas 同 Mandy 之間未完嘅,不過都估唔到咁快.係呢個時候,Turkey 嘅阿媽病左,Turkey 即時返屋企睇佢阿媽,但係佢話驚自己嘅老豆心情唔好而鬧 Mandy,所以叫 Mandy 唔好跟住去,而 Mandy 亦都有野要買,所以就留係荃灣.
之後 Mandy 就搵我.原本 Mandy 都唔係好想入黎哈迪斯嘅,不過最後我都係叫佢入喇,無事嘅(結果當然係無事喇).但係 Thomas 就對 Mandy 幾差下喇(不過呢樣係佢專登嘅,實質係好關心 Mandy 嘅,係 Mandy 揀禮物果下仲同我講過,就算有錢都俾 Mandy 先喇.「之於之前講開啲咩所以咁講就唔係好記得喇」)
之後就送 Mandy 返屋企,係葵芳度,原本 Thomas 就想同 Mandy 傾下,不過見 Mandy 頭也不回咁想返屋企,佢話算喇.不過當然喇,我就唔會算嘅,我出聲問 Mandy 得唔得閒傾幾句.Mandy 望望個鐘話可以傾 10min 左右.<–喇,可能呢啲又係「天意」喇,唔係我出聲,跟住落黎嘅事就唔會出現.
係度傾傾下, Mandy 媽打電話黎擔心個女,咁佢問駛唔駛落黎接佢,Thomas 就話叫埋佢阿媽落黎喇.
結果 Mandy 媽真係落左黎,仲係幾兇神惡殺果隻.Mandy 媽原本就認定左 Thomas 係纏住 Mandy 嘅人,所以落黎好明顯唔係咁客氣嘅.
不過 Thomas 就醒目喇,事先表明今次講嘅野嘅目的係想伯母了解 Turkey 呢個人,講哂所有利益關係.之後再將佢知 Turkey 嘅野講俾伯母知(Mandy 一直都無講俾伯母知 Turkey 係一個點嘅人).
最後雖然唔知伯母點睇法,不過好明顯有個一機會從新評估 Thomas 呢個人喇.
而最好最好嘅,係解開左 Mandy 心中一直係度嘅一個結.
題外話:Mandy 其實係呢個時間先真真正正咁應承我聽日睇戲.
傾完之後其實 Thomas 都好緊張家,因為佢唔知 Mandy 會點揀(唔通真係兩個都唔揀?),一路搭車一路睇住個電話,係咁係度等,不過隨住時間嘅過去,佢嘅心就越黎越沉重,仲開始打定輸數添.
當然喇,佢收到個Message 理論上原本就好開心嘅,不過就繼續表現個灰樣俾我睇,交個電話俾我…..等我以為…唔係呀…..我睇完之後知係好消息,媽叉佢整個咁嘅樣俾我睇嘅時候,佢先係度笑.
之後我就搭車返屋企,係我臨上車之前就收到 Mandy 電話,佢地講咩我就唔知羅…..


text:
星期三,里昂發表虎年風水指數,吸引大棚記者,鬼佬仲多過唐人,呢份半認真半攪啅頭大行報告,本小利大.同日晚黑,差佬商罪科,漏夜拘捕小甜甜遺產案男主角陳振聰,風水的確可以令人發達,又未必次次可以趨吉避兇.
香港班極度有銀士,越有錢,越迷信.小甜甜慳儉鐘意食麥記,但由搵老公到搵老公替工,都靠風水師指點迷津,只要佢肯信,億億聲燒錢都唔係問題.
陳振聰故事話我地知,真正搵大錢嘅風水師,真又好假又好,多數係你同我都未聽過嘅「世外高人」,陳振聰自動蒲頭之前,知名度等如零,順叔可以寫包單,李嘉誠御用風水師係邊個,行出街,全港有六百九十九萬九千人會唔識得佢.
從呢個角度睇,亦即係話,隨便可以在SEVEN,報攤買到嘅風水運程,好打有限,真係有料到,已經俾超級富豪收埋左.同一道理,將風水報告,引伸到大行報告,一樣啱用,真正有價值嘅投資建議,唔會輕易咁唔駛錢話你知,報紙電視可以隨便收到嘅「大行報告」,全部都係SELL SIDE聲音,有幾何,你會聽到邊個BUY SIDE或者芬佬,會到大家分享佢地內部研究結果?
講到呢到,作為一個財經茄哩啡,順叔都要幫自己兜翻,在香港,唔駛錢可以睇得到,又有價值嘅,得兩樣,一樣係郊外風境,另一樣,仲駛問,就係am730.


text:
之前大家有留意我Facebook post都見到雜果沙律收到幾份玩具”反”斗城嘅戶外活動產品後, 就笑到見牙唔見眼.
雖然未到暑假, 但星期六日嘅天氣都好好天, 咁梗係帶埋呢啲戶外活動產品同雜果沙律去戶外玩放下電啦! 係佢地盡情玩嘅時候, 我老公捕捉咗唔少佢地玩得開心滿足嘅樣子同大家分享下.同時, 我會介紹下呢幾份玩具嘅特點丶配件及根據雜果沙律嘅結論評價下呢啲玩具嘅好玩指數, 等大家選擇戶外活動玩具及暑假玩具比小朋友時可作參考, 唔使太傷腦筋! [好玩指數: 5粒星星代表最喜歡]
可調式三輪滑板車 Y Glider XL
可調式三輪滑板車嘅特點係具備Yvolution專利設計的轉向方法,所以小朋友可以好舒適咁滑.另外, 手柄可以調校不同高度, 啱不同高度嘅小朋友玩(5至9歲).
好容易安裝, 只需將手柄連接滑車車身就可.
沙律開始試玩啦!
滑啊! 都幾順, 同埋都容易控制.
輪到妹妹雜果啦!
一邊滑一邊八掛望人…哈哈!
踏板企上去比我屋企果個部堅硬, 無咁容易失平𧗾, 感覺安全啲.
用後感: 本身屋企都有一部滑板車, 但雜果沙律見到新嘅滑板車就爭住要試部新車, 一來顔色係佢地至愛嘅粉紅色.二來佢地話手柄可以就啱佢地高度, 唔會覺得好辛苦.沙律話呢部滑板車比之前個部滑起嚟更順暢同埋隱陣啲.
好玩指數: ★★★★ (可能屋企有一部, 所以無咁新鮮, 但佢兩個其實成日都去公園滑幾圈, 而家可以兩姊妹一齊滑啦!)
特大沙灘波
一個超大型沙灘波, 充滿氣後大約長達75cm.
努力充氣中! 加油!
好大個啊!
兩個妹子互相拋球
搶沙灘波, 可以走嚟走去, 幾開心!
用後感: 雜果沙律見到咁巨型嘅沙灘波好興奮, 佢兩個話好鐘意同我玩互拋沙灘波,又互相追逐搶沙灘波, 兩個玩到哈哈大笑,呢個絕對係好好嘅親子及互動活動.如果約埋一班小朋友去沙灘玩呢個特大沙灘波應該仲開心.不過, 個沙灘波真係好大,所以充氣確實好攰, 最好父母跟小朋友輪流充氣, 咁就好啲.
好玩指數: ★★★★★
暑假除咗帶雜果沙律玩戶外活動外, 有時都會留待家中等兩姊妹free play下.有個治療師同我講原來小朋友free play時係可以自己將一些情緒調整好, free play即乜都玩得, 我諗以下呢兩樣玩具都啱佢地.
奇妙花仙子
一盆會唱歌跳舞嘅花, 有兩個遊戲模式: 魔法模式及跳舞模式.魔法模式就係摸下個花盆或淋水(包括淋花水壼一個), 佢就會發出開心聲音或唱歌 (超過15首歌曲), 仲可以錄低小朋友聲音, 花仙子會唱返出嚟.跳舞模式就係花仙子跟住我地播嘅音樂或聲音跳舞.
奇妙花仙子
睇下雜果聽到音樂,即刻唱歌跳舞, 手舞足蹈.
又幫盆栽淋水, 等佢快啲唱歌佢地聽!
仲可以下載手機程式配合花仙子玩
包括selfie扮花仙子
用程式控制花嘅動作, 同埋有15首歌曲
小朋友可以自己彈琴, 花仙子就跳舞.
用後感:雜果沙律成日係屋企唱歌跳舞, 呢個魔法盆栽完全啱嘥佢地.佢兩個話盆花好可愛, 會唱歌跳舞, 又可以錄低自己把聲, 仲成日話要淋花等魔法盆栽開心啲可以陪佢地玩.仲有可以用手機程式配合花花一齊玩,佢地不知幾興奮.絕對係一樣令小朋友輕鬆快樂嘅玩具, 唱唱歌, 跳跳舞.不過個人覺得如果花仙子可以唱耐啲會更好.仲有小朋友可配埋其他魔法盆栽及魔法蟲蟲一齊玩, 應該更開心熱鬧.
好玩指數: ★★★★
12吋 Nemo發聲毛公仔
Nemo毛公仔長約12吋,內置白天和晚上模式, 白天時Nemo 會講新戲Finding Dory入面嘅經典對白.夜晚可以播放15分鐘海洋嘅聲音.
用後感:本身雜果沙律未睇過第一集嘅Nemo, 所以對Nemo唔多認識.最近我知暑假會上第二集 Finding Dory, 於是我都大概講咗少少比佢地知,當佢地見到12吋Nemo發聲毛公仔更加瘋狂, 無限loop Nemo講嘅對白, 又成日攬住佢.不過最正係晚上模式可以播放海洋聲音, 聽住咁舒服嘅聲音, 我都想快啲入夢鄉, 何況兩位小妺妹? 佢地咁快瞓著, 我咪可以做自己嘢(其實係我嘅評價)…哈哈!
12吋 Nemo發聲毛公仔
可調校白天和晚上模式
無限放Finding Dory入面嘅對白
攬住佢kiss kiss
有海洋聲音, 聽住好舒服,雜果話咁快瞓著!
好玩指數: ★★★★★
總結:
四樣玩具中雜果沙律最鐘意嘅係Nemo發聲毛公仔和特大沙灘波. 大家睇完雜果沙律試玩情報後,大家都可以睇下有無邊樣啱你小朋友係呢個夏天玩.又或者大家可以去玩具“反” 斗城睇下有乜其他玩具啱小朋友.因為玩具“反”斗城正在舉辦「戶外玩具熱選」活動(即日至7月4日).活動中佢地精心為不同年齡層小朋友挑選多款戶外丶水 上活動及人氣玩具產品等大人小朋友都可以開心地迎接暑假.暑假時有好幾套啱小朋友睇嘅電影上畫, 例如:「海底奇兵2」,「憤怒鳥」,「美國隊長3:英雄內戰」等, 而玩具”反”斗城亦會同時推出呢啲電影嘅玩具產品,我肯定我兩個女又會迷上新嘅卡通人物.而家係玩具“反”斗城買任何產品滿HK$2,000就可享免費送貨,有時買多咗都唔使拎住啲戰利品咁狼狽同小朋友返屋企, 又幾好喎!


text:
打工仔最想係咩?發達囉!發咗達咪唔使做囉,仲可以買樓買車⋯⋯唉,好心你咁大個人就唔好咁多幻想啦.邊得嚟咁易發達吖,唔通返返下工會畀你執到金咩,一patpat嗰啲黃金就有得你踩!
但係外國有個人,真係返工做嘢都無啦啦發咗達呀!唔偷唔搶又唔使賭,安份守已真係會好人有好報?
是咁的,英國嘅Martin哥係一位Tune琴師傅,佢每日嘅工作就係幫啲走音嘅琴Tune返靚把聲.有一日,有間學校搵Martin哥幫手,叫佢執返正返一部歷史好悠久嘅琴喎.
呢部琴上一手嘅主人係一對老人家,佢哋擺咗部琴喺屋企33年,見而家屋企冇人彈,咪捐出去畀學校用囉~
作為一個專業嘅調琴師,聽得出部琴有咩問題,係一件好正常嘅事吖~Martin哥一聽就聽得出部琴入面一定有啲嘢塞住咗,要同佢通通個任督二脈先得!
拆開個琴之後,果然不出佢所料,琴入面有8包嘢喺度,不過Martin哥心諗,應該都係啲驅蟲劑之類嘅嘢啫,嚇佢唔到嘅~
點知一打開,入面係一堆金幣,仲要唔係朱古力金幣喎,堅係真金呀!古乳有暈,地上執到寶,問天問地攞唔到.咁嘅情況,自己袋咗都冇人知啦~
你當Martin哥係咩人呀!佢即刻話畀校方知,跟住校方再通知有關當局派人做鑑定.經過點算同埋檢查,鋼琴總共收埋咗900幾個金幣,值成500萬港幣㗎!
如果搵唔到呢批金幣嘅真正物主,根據寶藏法,啲金幣就會交畀發現金幣嘅人同鋼琴而家嘅物主平分,即係學校同Martin哥啦~咁捐鋼琴嘅公公婆婆咪好慘?
公公婆婆就話唔介意喎,反正都捐咗出去啦.而家最揼心嘅應該係呢幾廿年嚟去公公婆婆屋企幫佢哋Tune琴嘅師傅呀!
封面圖片及資料來源:每日郵報,The Bristish Museum/Youtube


text:
No Plagiarism!XMCByQJW3DVcQAxO2BEsposted on PENANA
雖然我知道佢九成都唔會聽
但係我真係唔鍾意人哋乜嘢都唔知就話我乜都唔做囉 如果你真係覺得我冇貢獻嘅話 咁你就睇下你自己有咩貢獻先 再同我講我究竟冇貢獻啲乜嘢
如果我真係乜都冇做嘅話 我覺得你真係唔會咁得閒淨係坐喺側邊做得一樣野囉 而且以你嘅身份 分擔一大半嘅責任真係好正常
你又唔係唔知道其他人真係當你傻仔咁樣 又唔聽你講又玩你
你想像下如果我唔喺度話佢哋你覺得係邊個會話
然後最後會衰嘅係邊個 你話你嬲個樣好恐怖 可能真係有人見過啦 但係你有冇見過我嬲嘅樣 我唔認為你見過我嬲之後你第二次係可以同我搭話
冇可能 唔係因為我唔睬你 係你唔敢同我講野
認真
見過我嬲嘅都應該知道 我真係好少會嬲 就算你點樣鬧我點樣用粗口講我 我都唔會嬲 之前有人用粗口鬧我對我丟鞋嘅時候 有冇見過我嬲 ? 但係我嬲起上嚟可能會畀你恐怖成一千倍
唔係我講笑
你今日同我講嘢嗰番說話 冇錯我的確係成日話你 咁係因為你吐槽點太多 想我唔話你都可以嘅 咁我咪唔同你搭話囉 明明係同一team人但係就唔可以吐你嘈
咁係你自私
畢竟其他人都係有話我攞我做笑柄 如果你企喺我日立場
有一個好似你咁既人同埋嗰一堆咁樣嘅人 你會有咩感覺
hi都唔講一聲整段錄音過嚟 叫我做嘢 你有冇諗過我嘅感受 我就話係咁意同你吐嘈下姐 如果係你嘅話 你又會點答我 你話你好忙呀嘛 咁我呢
我好得閒 ?
可能你同我講你讀書非常之緊要 但係我同你講呀 我細你一年嘅咋
我都好忙㗎 我唔係BB仔 功課多 補課多 我諗你都應該知道啦
就咁同我講話你唔得閒將啲嘢推畀我 即係你以為我好得閒喎
仲要好理所當然咁樣同我講 你要做呢樣 雖然有啲嘢我的確係有義務要做嘢
但係你有冇考慮過我嘅立場 我都好忙㗎 全世界淨係你忙咩
你多活動 冇時間 又關我事 講返轉頭
班人唔尊重你 唔好賴我 我同你細分都只係同輩 你大我半年都冇
唔好同我講話因為我唔尊重你所以其他人跟著唔尊重
佢哋唔尊重你係因為你冇呢一個可以比人尊重嘅地方 無威嚴
做乜啫佢唔尊重你咪鬧佢囉 鬧人又要冇氣勢 人哋咪當你傻仔囉
咁人哋當你傻仔你又唔鍾意 咁你做乜嘢要無威嚴姐
對我嚟講 你唔單止冇氣勢 仲要冇威嚴到完全點唔到人 邊個幫你點?
用下腦啦 仲話我乜都唔做 成班人咁多人 正係識同一個傾計
其他嗰啲人當你乜嘢啫 人哋都唔識你 咪無視你囉
而且就算識得你 你咁樣成日無視人 人哋學你咋嘛 你咁都要話人?
仲有你話我串你 咁而家我係唔係串你唔起先 係你逼我之嘛 仲要只係吐嘈唔係串
你玻璃心咪出聲囉 做乜嘢話我串你啫 咁我又真係冇串你喎 全部都係你自己嘅想像
仲有我同你講 如果你真係認為我乜野都冇做嘅話 你就同我爭大隻眼睇清楚
可能我做嘅嘢唔係你做嘅嘢 但係我做既野絕對唔比你少 甚至多過你
我處理過咁多個嘅職務 全部都係後台做 我一向做嘢唔出面 你唔好逼我喺你面前做嘢
文具箱好整齊好新淨好好用呀係唔係呀 本行政簿真係包得好靚冇爛阿係唔係呀 淨係參加一個活動明明自己乜野都冇講 啲人有冇答你 但係咁多人參加真係好好呀係唔係呀 你去咗旅行啦之後 呢返到嚟唔知點解發現乜嘢都唔使做 乜野都唔使交代 好好呀係唔係呀 除咗小隊重要職務之外其他乜都唔使做真係好好呀係唔係呀 最近發現啲人有少少尊敬你好開呀係唔係呀 因為歸屬感個個都嚟集會又唔使俾人問三問四啦真係好呀係唔係呀 淨係坐埋一邊camp錢乜嘢都唔使做乜野都唔洗點人係唔係呀 行政簿會自動有啲字彈出嚟㗎係唔係呀
你成日搵我叫我幫你做嘢係唔係呀
係就同我收聲啦.
23.20.7.34ns23.20.7.34da2


text: 現年31歲嘅Cookies餅女楊愛瑾(Miki)同經歷8年風雨嘅永安太子爺郭永淳於上年4月30號修成正果,簽紙結婚,佢更喺11月宣佈同老公成功「搞出人命」,陀B 3個月.準媽媽Miki喺陀B後仍然活躍,不時外出,日前某晚9點半左右,見到佢同老公拖住手,同行仲有3大1細朋友喺銅鑼灣現身,已經見肚嘅Miki同郭永淳全程拖實,郭永淳邊行邊回頭同朋友傾偈,見Miki心情唔錯,佢着住波鞋,行得好輕鬆,步速亦頗快,睇落好似趕時間咁.一行數人行到去一個咪錶位上車,當晚由其中一位男友人揸車,另一男友人坐喺司機位旁,Miki兩公婆同剩低嗰1大1細朋友坐後座乘客位.Miki企喺路邊開咗門企定腳,郭永淳兜去另一邊上車,坐喺後座中間,Miki見老公上咗車先坐上去,後嚟上齊人就開車走.睇番架車嘅資料,架車係2009年出廠嘅Benz E63 AMG,o依家二手價都要約40萬港幣左右,登記車主係一間私人公司,公司董事係一名姓丁嘅男士.《蘋果》問Miki陀B陀成點,佢以短訊回覆話:「最近身體幾好呀,多謝關心!」仲補充多幾句:「之前唔係好舒服,近呢個月身體好番好多,食番多啲嘢,冇之前咁攰,所以多咗出街散步.」咁就好喇,陀B最緊要心情好,食得好又有運動,阿B一定好精靈!


text:
白雪雪嘅嘢,好自然會覺得神聖啲嘅,就好似甘道夫,白女巫,仲有
純白鎮嘅小智.不過今次要講嘅係一隻極度鬼罕嘅純白鹿,佢唔單止畀當地居民視為神聖嘅生物,仲象徵住帶嚟好運.究竟擁有聖潔嘅外貌背後,呢隻鹿仔平時又會遇到啲咩生活上嘅難題呢?等我哋一齊嚟直擊一吓…
最近瑞典嘅森林入面出現咗一隻純白色嘅鹿,仲畀個女人行行吓見到影低埋添,簡直係行運呀!大家試諗吓畀你哋去去吓旅行見到呢隻鹿出現喺眼前,成件事是咪夠晒夢幻呢?
呢個咁好運嘅女人叫 Siv Poijo,係一位老師嚟嘅,一場嚟到瑞典嘅馬拉(Mala)度假,本來佢出去遊歷完諗住返屋企,突然間呢隻全身白雪雪白到發晒光嘅鹿就喺個森林走出嚟,仲氣定神閒企咗喺馬路隔離添!Poijo 當然唔執輸啦,一嘢拎起枝長炮對準鹿仔,影低咁珍貴嘅時刻呀!
呢隻鹿仔靚就係靚喇,而且仲好罕有添,不過其實大多數純白嘅鹿仔係患有白化症,正因為佢哋缺乏體內嘅色素,容易畀太陽曬傷不特止,仲大大增加咗畀其他動物獵食嘅機會,所以其實生存到落嚟都係一種幸運,難怪當地嘅居民話見到佢哋等同帶嚟好運啦!
罕有嘅又點止得純白鹿:(卡哇伊呢)銀河唯一的…熊貓「七仔」?
即刻Like爆我哋(LOLLY)FACEBOOK FANS PAGE,睇睇吓就會發現更多人生樂趣!
Photo:Dailymail
Video:Youtube


text:
每個家長去到暑假前夕都要參加自己小朋友既結業禮,依家越攪就越大型! 又化妝,又唱歌跳舞,當然我個仔都唔例外啦.....你睇佢幾 OPPA!
前言就唔多講啦,主持人一個Opening同尊敬嘅校長出嚟致詞
跟住就到頒獎時間,我個仔較為被動所以都比較難有機會拎到獎
希望佢嚟緊呢一年K3會好d啦
然後一班一班嘅小朋友就輪住出嚟表演
到我哋IK2L嚟表演啦,哥哥有得排頭位
嘩我見到佢個妝化成咁嚇咗一跳
因為我帶佢嚟綵排嘅時侯係未化妝
不過好在係老師幫佢化,如果係我幫佢化嘅話唔知會變成點
佢哋今次跳嘅係民族舞,哥哥係代表韓國
好鍾意佢哋嘅衫,真係好靚!
其實之前其他班嘅表演都好利害
真係佩服d老師可以控制住成班馬騮仲排到一個咁好睇嘅表演
我坐係閣樓影落去,我同另外一個爸爸拎住支長鏡霸咗個靚位
由頭到尾一路喺度影住佢哋
間中又影吓其他小朋友,之後喺Group度可以一齊分享
喺我一路影一路睇佢表演期間,唔知點解我嘅眼淚都流咗落嚟
覺得佢大個咗,可以自己完成個表演
完咗之後安排我哋落去接番小朋友
近睇見到佢嘩真係成個韓妝喎
佢見到我哋勁怕醜,可能覺得自己個樣好攪笑
佢個頭都係第一次蠟到咁樣!
越睇就覺得佢個妝好似一個ROCK友
呢個吼叫樣就更加似ROCK友
都係咁樣自然可愛D!
Photo by CANON 5D Mark III, Len | EF 24-70mm f/2.8L IS II USM, EF 70-200mm f/2.8 IS II USM
呀劍評分: 10分
呀劍評語: 睇到自己個仔在台上表演,同平時喺屋企激死我嘅佢,簡直判若兩人,所以要俾個滿分佢呀!
(以上資料更新至文章當日)


text:
由函館又搭返3粒幾鐘去札榥再轉車去小樽,打算先去酒店擺低尐行李,所以喺小樽築港站落車先.基哥定薯問我點解咁多地方都有摩天輪.點知……斷估,又可以做landmark又可以收錢成本又唔高,地方夠大風景夠靚咪整lor.香港就忟水d.
Grand Park小樽係其中一間米芝蓮酒店之選,房間唔係特別,勝在景靚,地點一流,同小樽築港站黐住o既wingbay outlet直結,outlet開到9點.上面幅相係15號朝早影,所以已經亂曬.原本個素泊plan(齋瞓唔包食)要4:00check-in先有咁平,點知我點零去到已經話房已ready,so good.俾個讚你.;p如果有埋全館wifi就冇得頂.唔記得係呢度定ting日果度成set沖涼嘢係royal jelly+honey味,幾好聞.
抖一抖又搭火車去小樽,算密,15mins左右有一班,車程around 7-8 mins.唔覺唔覺又3點,話食嘢,都要行去運河,仲要大風,有雪,呢度相對較凍.
本來話去運河食堂呢尐遊客專區,不過未捱到見倒佢嘅轉角位,已經忍唔住入咗びっくりドンキー(嚇你一跳驢仔?哈)呢間連鎖店.外型其實都OK,都係用尐舊建築物改建.
host拎menu嚟時真係びっくり,成隻窗咁大,同埋好多小朋友À la carte呀,正.主要都係食漢堡扒呀,咖喱飯呀,香口炸嘢,扒果類和式西洋料理.不過,唔好俾佢連鎖店嘅外表呃咗,我哋點嘅全部嘢都幾好食,又唔貴.好啱基哥同薯同雞髀仔呢類小朋友,well,男人咪即係小朋友,d口味差唔多.
食飽飽周圍行周圍影,仲有order要去大正硝子館買夜光玻璃蘋果.不過都幾好,幾百yen一粒,都幫我輕易解決買手信煩惱.佢除咗本館仲有好幾間館賣嘅嘢唔同,都冇入去睇曬.
最新商品,雪人~好多小擺設,好多唔等使嘢,well,我對於冇乜用嘅嘢幾忍得手,亦只係買咗棵好細夜光聖誕樹俾自己.
好快又差唔多6點,舊建築物加埋剃鬚膏咁嘅雪又真係幾謀殺memory card嘅,去到小樽オルゴール堂(小樽音樂盒堂,orgel語源自dutch organ)佢都差唔多收lu,極速揀,其實又要揀design又要揀歌都幾難快,結果一見倒月光(貝生果首啦梗係),冇design得個膠圓盒都揀咗,或者應該一早上網訂定,仲可以custom-made.又買完手信,打烊.(而家聽返,太快喇,d音唔係好夾用音樂盒聲呢.)
用iphone影,又冇帶腳架,所以想要靚嘅都係去小樽官網好.
搭返去wingbay outlet,基哥居然話從來冇食過Crêpe,咁又梗係要試吓.一般啦,我個紅豆忌廉加雪糕唔差嘅,雞髀仔呢幾日都食咗好多雪糕,為食bb.
總算post咗張一家三口合照,哈.話大唔大,話細又唔細,好似我哋咁得返個零鐘仲要食埋飯就一定唔夠時間嘅,不過薯一樣可以喺無印買倒嘢,我又可以極速買咗兩件衫兼買埋禮物俾朋友.因為晏食lunch加埋食咗甜品,8:30去到mos burger last order take away 返酒店食.
變態嘅薯食飽要落街跑步展雄風,查實佢可以裸跑ah.anyway,我就夜媽媽,好似係4,5點瞓醒,捕吓個遊艇會.


text:
生記膏蟹粥
7 - 5 - 2013
嘩鬼成員生日
揀咗嚟呢度食粥慶生
原來呢間早前比"金鋼小儀" 介紹過後 已經不再接受訂枱服務
唯有早少少去攞位 , 老闆要我哋齊人後先比枱
我哋一行13人, 見佢內鋪太細 , 所以選擇坐門口出面
真係人多好食力 , 可能叫好多款美食試 吓
先嚟 更係出哂名嘅膏蟹粥
我哋要咗一鍋大嘅 , 裡面有兩隻好多膏嘅蟹蟹 , 膏香軟滑 正呀
蟹 + 蜆 冬陰公烏冬
辣得嚟又夠鮮味 , 呢個又係必吃
青口烏冬
佢哋用咗雪藏青口 , 所以肉味一般 , 不過湯底就好正
蟹膏飯
一小碗 賣$68 , 感覺貴咗啲 , 不過當妳見倒碗飯面上嘅蟹膏 就會覺得物有所值呢
蠔仔炒麵
呢個加甜醬 辣醬 拌食一流呀
蟶子皇籠仔荷葉蒸飯
大大隻嘅蟶子好鮮味 , 不過籠仔蒸飯我覺得乾身得滯 硬咗啲啲
蠔仔春卷
呢個又係好好味 , 必吃呢
鮮蝦腐皮卷
呢個唔掂 , 蝦肉少 腐皮索滿油
麻辣茄子
呢個我冇食 ( 因為食唔切 , 轉頭已經冇哂喇 )
仲有啲小食 > 炸白飯魚 , 炸墨魚咀 , 炸雞軟骨
唔記得影相呀
食完呢度仲未夠喉
我哋仲過咗去黃埔 嘅 芝麻綠豆 食糖水
大家都揀咗佢至出名嘅
芝麻蛋白燉鮮奶 , 合桃蛋白燉鮮奶 , 合桃糊+ 芝麻爽
又食咗一餐豐富 美味 滿足 ~


text:
對舊 La Sportiva Solution 已經穿哂窿,終於買咗對新嘅.諗諗吓,我呢兩年半花喺攀石上嘅錢,都已經拍得住過去廿幾年踢波所花嘅錢.畢竟攀石鞋比波 boot 貴,而且攀石場要收費,而踢波去街場跟隊就可以.
但我覺得係值得.當你好鍾意一項運動,好想喺呢項運動上取得一啲成果,咁你唔可以等,唔可以慳.等咩?好多人都話要做運動㗎,但最後一日推一日.跑步嫌熱,等冇咁熱先去跑;慳咩?去 gym 房有冷氣又嫌貴「等我搵多啲錢,第日升咗職大把時間去做運動啦!」事實係,你唔會.唔係話你冇得升(實際可能性亦唔低),而係你將來就算真係有時間,我都肯肯定你唔會拎去做運動.因為你冇火.
咁點解一定要買咁貴嘅用品?其實唔駛.我買對幾千蚊波 boot 唔通又會出到衝力射球咩?有啲人又以為買對幾千蚊拳套就打到好似泰臣咁.其實只係得個樣.我話唔慳得嘅意思係,你要捨得買一啲適合你 level 嘅用具.除非你係比利,唔係你著百飯魚踢英超畀我睇丫?我兩年半前開始攀石,買咗對兩百蚊港紙嘅攀石鞋就走去攀.一星期攀四晚,全年無休.對鞋攀到穿哂我先買第二對.
一開始係進步得好快.然後過咗幾個月,發覺有啲動作做唔到,例如 heel hook,即係用腳錚勾住個把手.最後發現係鞋嘅問題,因為攀石鞋 beginner 同 advanced 嘅設計差好遠.鞋錚冇特別設計個 heel cup 係冇可能做到 heel hook.著對 beginner 做呢類動作不如赤腳仲好.之後買咗對 La Sportiva Futura,哇屌,正呀喂!而家就進化到好似啲攀石老手咁只愛 Solution.個 heel cup design 真係冇得頂,係專門設計 for indoor bouldering.
另一樣我想講嘅就係態度.你要專注去做一項運動,先有可能會進步.但其實專注唔單止係講緊有耐性,持續去做,而係你做運動嘅時間要用腦諗吓,究竟點先可以做得好.同人講攀石,十個有九個以為係用手力去攀.錯哂啦.等於話踢波只係大大力踢落個波度咁.其實好多運動係講全身肌肉協調,攀石係非常非常著重手,腳,core 嘅力量互相配合.唔明?即係你唔扭腰點斬波呀?跑個步都要 fing 對手啦.如果再唔明,你都係返去打 winning 算吧啦.
所以我係好強調,攀石其實係要練習 footwork.有好嘅 footwork 會幫到非常之多.特別係某啲動作, footwork 做得唔好可以講係完全冇機會做得到.以上其實你問一啲攀石新手老手都會係咁講.但我發現,有啲人係將「要用腳協助」呢個概念做到走火入魔.例如好多人,特別係女仔,都會好鍾意係又 hook 唔係又 hook.我都費事理.喂大佬,好明顯你係唔明白呢項運動其實係需要你將個重心由低運送去高處嘅運動,你 hook 到隻腳咁高冇錯係好勁,但問題係你個重心咪低咗囉,咁你咪更加難伸手上去囉.
另一個問題就係,好多人覺得一條線(即係一個攀石問題)有 model answer.特別係香港人.唔知係咪關香港人讀書考試習慣有 model answer 事.你去踢波都唔係踢死一個陣啦.有次我返香港玩,有條線係 overhang,我覺得可以 hook 住慢慢攀,但最後都係就咁 campus(即係唔用腳,只用手吊起個人)算數.點知有個人竟然同我講:「唔係咁玩㗎!」哇我心諗,你咁撚冇創意嘅?攀石目的就係完成條線,我話知你中間點做,只要冇犯規就得啦(特別係 bouldering 抱石,近乎冇規則).駛唔駛隊隊波都踢到巴塞咁先畀射個波入龍門呀?做運動其實可以幫你訓練腦筋,特別係一啲好似攀石咁著重 problem solving 嘅運動.
最後其係都係嗰句,要 keep 住持續咁做.碧咸以前都係日日練先做到咁完美嘅七旋斬咋!見啲人報個渣打全馬,比賽前一日先落運動場跑兩個圈再去食宵,真係冇嘢好講.
運動同其他事情都係,要有恆心,到最後先有可能有結果.
完!


text:
[KJFOODLIFE 觀塘] 每日不同口味 重蛋香班戟 精選
班戟店真係愈開愈多,呢間觀塘小店除左原味,每日都有一至兩款不同口味可以揀,包括朱古力紫薯抹薈同竹炭芝麻.
總共有四款口味同原味,每日都會貼出黎有邊一至兩款特別口味可以食,上面都有大大幅相可以俾你參考,如果自己帶餐具都有得減價呢個諗法真係幾好.
用上左好多日本既花做裝飾,小店都有日本感覺,用埋木系設計夠簡潔,仲有個Sample俾你見到係點既樣黎.
一望就望到店員整緊班戟,一打開已經傳黎陣陣既蛋香味好吸引,店員就話仲有大約幾分鐘就會出爐可以食得喇.
因為原味先出就叫左《原味日式梳乎厘班戟》($48),出爐之後再加上忌廉同楓糖,兩件都幾厚身,質感札實有啲鬆餅感,蛋香都幾重,加埋香氣十足既楓糖就好食.
店員服務真係幾好,會好親切介紹,又會話唔夠楓糖醬記得叫佢加,食到一半仲送左杯檸檬伯爵茶俾我地,入面仲有生果架.
店名:Sugar Lava
地址:觀塘開源道63號福昌大廈地下A10號舖
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎報料同合作:
Email: kjfoodlife@gmail.com
Mobile: 63525193
餐牌:


text:
[邊個話紙皮係垃圾] NS新玩法,將電子遊戲帶返出實體,Nintendo Labo 4/20推出 精選 推薦
經歷咗Wii U嘅失敗,為咗喺家用機再次突圍,又睇準咗手遊去到樽頸,就出一部帶得出街,但定位依然係家用機嘅Switch.不過Wii U失敗嘅主因正正就係缺乏第三廠嘅支持,所以一向清高嘅任天堂都要搵返啲大廠喺Switch出game.問題嚟喇,因為唔使推畫質,Switch嘅出現的確救到唔少細廠,但因為機能問題,啲大廠嘅新game,特別係大作大部份根本擺唔到落嚟,咁就出現咗瘋狂炒冷飯咁尷尬嘅局面.
正當連Bandai都炒隻SD Gundam G-Gen Genesis落Switch,個個都喺度恥笑緊嘅時候,任天堂同你你講佢仲有你估佢唔到嘅秘密武器;當其他平台走入咗不斷推高畫質嘅死胡同,任天堂同你講佢犧牲少少機能唔係剩係帶得出街玩咁簡單;當個個都係咁推AR/VR,強調遊戲都可以模擬返實境,會有真實感,任天堂同你講想玩game有真實感,就應該將隻game帶返出實體!
任天堂喺今日就宣佈一個Switch嘅全新玩法,"Nintendo Labo",會喺4月20號推出.叫得Labo就明顯食個Lab字,強調"Make, Play, Discover",想玩就自己砌"Toy-Con",結合Toy-Con同Joy-Con就體驗到Switch嘅全新玩法.首波推出會有兩個組合,Variety Kit同Robot Kit.
先講Variety Kit,由5樣嘢組成,分別係Piano,Motorbike,Fishing Rod,RC Cars同House.剩係呢個Variety Kit已經針得Sony好應,你玩VR釣魚game咩,我成個魚竿做出嚟;成日笑我啲賽車唔夠真咩,我自己砌返電單車個軚盤出嚟.
之後呢個Robot Kit仲勁,砌出嚟模仿返機械人打交,雖然揹住舊嘢有啲煩,不過紙又重得去邊,仲要解決埋VR玩得耐會頭暈嘅問題,任天堂呢步棋真係行得好絕.
不過賣得唔平架,Variety Kit賣US$69.99/¥6980,Robot Kit賣US$79.99/¥7980,所有嘢都只係卡紙嚟,就係咁先要出到自己砌.你一定會問點解,問心四五百蚊買舊卡紙模型你買唔買先,但要你自己砌(慳成本之餘)你就多個體驗,同埋擺明係攻親子市場.個仔/女成日嘈住要打機,做父母嘅最後點都會就範,呢個就正喇,打機之餘仲可以同仔女一齊砌,呢點先係最重要.
所以點解成日都話做人最緊要有公關呢,認真呢啲都唔算係好新嘅創意,仲要係卡紙,仲要賣四五百蚊,但佢就係夠膽出,諗埋點樣結合自身優勢去出,呢舖抵佢贏啦!


text:
上次就同大家介紹咗旅遊雜誌《Condé Nast Traveler》第 11 至 20 位嘅度假熱點,又點可以唔講埋頭 10 位呢?不過相信你哋都估到唔少架喇,又睇吓有冇啲大家完全未聽過嘅?
10. 峇里(Bali, Indonesia)
有人問我點解上一篇冇峇里,答案好簡單,因為佢就係民選「避世天堂」嘅第 10 位.峇里,其實只係印尼群島 17000 幾個島入面其中一個小島嚟,但正因為又靚又有特色,每年都吸引過百萬名來自世界各地嘅遊客嚟度假,你話係咪犀飛利喇~
9. 克里特(Crete, Greece)
如果大家計劃去希臘又冇乜留意呢個地方嘅話,咁今次就真係要睇吓喇!嚟到克里特,除咗好多古蹟之外,當然要去粉紅沙灘(Elafonissi Beach).呢度唔似米科諾斯(Mykonos)同聖托里尼(Santorini)咁多觀光旅客,成個環境完全啱晒鍾意寧靜又悠閒嘅朋友.
8. 百慕達(Bermuda)
百慕達絕對係一個適合靜落嚟用心體會嘅小島,島上嘅建築絕大多數都係色彩繽紛,就好似行咗入童話世界一樣,而且單單係出名嘅海灘已經有好幾個,例如 Horseshoe Bay, Tobacco Bay, Elbow Beach 等等,如果你哋唔想去咁多旅客嘅地方,不如今次揀個特別啲嘅地方度假啦!
7. 土克凱可群島(Turks and Caicos)
其實呢個島正正位於加勒比海嘅心臟地帶.呢度有晒潛水,滑水等等嘅水上活動,而且仲有得觀鳥賞鯨,如果你哋夠運,同海豚一齊游水都唔定架,你哋唔會未聽過嘅!
6. 溫哥華(Vancouver Island, BC, Canada)
旅遊業發展得咁成熟嘅溫哥華,相信大家都好熟悉,唔駛點介紹喇.喺呢度夏天唔會好熱,冬天又唔會好凍,其實真係好適合人居住,更何況旅遊呢!
5. 宿霧(Cebu, Philippines)
宿霧係菲律賓嘅第二大城亦都係歷史最悠久嘅,絕對稱得上為一個要景有景,要娛樂有娛樂嘅地方,當然唔少得好出名嘅海鮮啦!大家仲可以去宿霧嘅最南部 Oslob ,一齊同鯨鯊游個靚水添~
4. 大堡礁與聖靈群島(Great Barrier Reef & Whitsunday Islands, Australia)
嘩!講到度假勝地真係唔少得呢度,世界遺產區加上係珊瑚海嘅隱蔽水域,仲有寧靜嘅白色沙灘.玩完海,陸,記得要玩埋空,真係親身去過先知嗰度有幾咁靚!
3. 馬約卡島(Mallorca, Spain)
呢個島其實只有台灣嘅十分之一左右,但佢係著名嘅旅遊熱點,點解?淨係講佢嘅年度平均氣溫係 18 度已經夠晒吸引.如果你哋認為馬約卡島只係得沙灘同酒吧咁普通就大錯特錯喇,因為去到嗰度好自然就會畀當地嘅建築所吸引,係一個極之有文化特色嘅地方.
2. 巴拉望(Palawan, Philippines)
巴拉望,邊度嚟架?或者好多人都未聽過呢個地方,但事實勝於雄辯,呢度確實係民選度假勝地嘅第 2 位.正因為呢度夠晒原始,其實交通唔係太方便,但就係因為咁,呢度嘅風景當然係靚到無倫啦!嚟到呢度,一定要去夢幻海灘(El Nido)同埋公主港(Puerto Princesa)添呀.
1. 長灘島(Boracay, Philippines)
終於嚟到第 1 名喇!同樣係位於菲律賓嘅長灘島,呢度可以話係東南亞嘅馬爾代夫,最主要當然係海灘啦,而聖母礁岩亦都係長灘島最著名嘅景點之一.大家可以去埋D-MALL,因為佢係全個島最熱鬧嘅地方,嚟呢度食飯行街都幾正架!
今次講到呢度為止!唔知呢 20 個地方大家又最鍾意邊個呢?係時候Mark實班Friend約定個期起程喇喂~
即刻Like爆我哋(LOLLY)FACEBOOK FANS PAGE,睇睇吓就會發現更多人生樂趣!


text:
哈立法克斯 必去景點及公共花園公園附近酒店推介
公共花園公園附近酒店預訂
累積 10 晚,送 1 晚
仲可享精選酒店神秘優惠價
哈立法克斯必去推介 - 公共花園公園
想去 哈立法克斯 自由行?等 Hotels.com 帶你玩盡 哈立法克斯公共花園公園 啦!留意我地文章,話你知去哈立法克斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈立法克斯公共花園公園 附近有咩酒店,等你更加容易計劃行程,慳返酒店來回景點嘅時間.
哈立法克斯公共花園公園 自由行
去得哈立法克斯公共花園公園 自由行最緊要一定係揀啱日子去.一啲熱門景點例如,哈立法克斯 嘅 公共花園公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈立法克斯公共花園公園 交通
想去公共花園公園 暢順無阻濟,最好就係出發前,睇清楚哈立法克斯公共花園公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈立法克斯公共花園公園 必食必買攻略
哈立法克斯公共花園公園一直都係旅遊熱門地點,去到哈立法克斯公共花園公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
文化
文化(粵拼:man4 faa3)係指人類所創造嘅精神財富,好似文學,藝術,教育,科學,禮貌,節日等等.喺考古學上就指同一歷史時期嘅遺跡,遺物嘅綜合體.同樣嘅工具,用具,製造技術等係同一種文化嘅特徵.有時文化指嘅係文明.
雖然早喺原始社會時期,人類就已經形成咗第一次分工,產生咗農業民族同埋畜牧民族,但早期文化都係喺農業民族中產生嘅,因為畜牧民族要逐水草而居,居無定所,唔容易產生大規模嘅聚居,對文字冇迫切需要;而農業民族容易形成大部落,興修水利需要大量協同工作嘅人群,所以最早嘅大國家同埋奴隸制都係產生於農業民族.有咗大國家同埋奴隸制至可以產生大批聚集嘅有閑階級,佢哋發明咗文字,促使形成腦力勞動同埋體力勞動嘅人類第二次分工.從而產生狹義嘅文化(廣義嘅文化指所有人類嘅活動,都可以叫作文化).
文化嘅概念[編輯]
文化一詞起源自拉丁文嘅動詞「Colere」,意思係耕作土地(故此園藝學嘅英文係Horticulture),後引申為培養一個人嘅興趣,精神同埋智慧.文化概念係英國人類學家愛德華•泰勒喺1871年提出嘅.佢將文化定義為「包括知識,信仰,藝術,法律,道德,風俗以及作為一個社會成員所獲得嘅能力同習慣嘅複雜整體」.此後,文化嘅定義層出不窮,克萊德•克拉克洪喺1950年代尾搜集咗超過200個文化嘅定義.
文化喺漢語中實際係「人文教化」嘅簡稱.前提係有「人」至有文化,即係文化係討論人類社會嘅專屬語;「文」係基礎同埋工具,包括語言同埋文字;「教化」係呢個詞嘅真正重心所在:作為名詞嘅「教化」係人群精神活動和同埋物質活動嘅共同規範(同時呢個規範喺精神活動同埋物質活動嘅物件化成果中得到體現),作為動詞嘅「教化」係共同規範產生,傳承,傳播以及得到認同嘅過程同埋手段.
對文化嘅一啲觀點[編輯]
唔同學科對文化有唔同理解.
從哲學角度解釋文化,認為文化從本質上講係哲學思想嘅表現形式.由於哲學嘅時代同地域性從而決定文化嘅唔同風格.一般嚟講,哲學思想嘅變革引起社會制度嘅變化,伴隨住對舊文化嘅鎮壓同埋新文化嘅興起.
從存在主義嘅角度,文化係對一個人或一班人嘅存在方式嘅描述.人存在喺自然之中,同時亦存在喺歷史同埋時代之中;時間係一個人或一班人存在喺自然之中嘅重要平臺;社會,國家同埋民族(家族)係一個人或一班人存在喺歷史同埋時代之中嘅另一個重要平臺;文化係指人喺呢種存在過程中嘅言說或表述方式,交往或行為方式,意識或認知方式.文化唔單只用嚟描述一班人嘅外在行為,文化特別包括作為個體嘅人嘅自我嘅心靈意識同埋感知方式.一個人喺返到自己內心世界嗰時嘅一種自我嘅對話,觀察嘅方式.
文化嘅核心係佢嘅符號系統,例如文字.各文字體系有相應嘅認知心理.
特點[編輯]
通過對唔同文化嘅比較研究,至可以瞭解文化嘅特點.
首先文化係共有嘅,係一系列共有嘅概念,價值觀同埋行為準則,係令個人行為能力成為集體可以接受嘅共同標準.文化同社會係有密切關係,冇社會就會冇文化,但亦有啲冇文化嘅社會.喺同一個社會裏面,文化都唔一致.例如,喺任何社會裏面,男同女嘅文化就有唔同.此外,唔同年齡,職業,階級等之間都有次文化嘅差異.
文化係學返嚟嘅,而唔係通過遺傳而天生具有嘅.生理嘅滿足方式係由文化決定嘅,每種文化決定呢啲需求點樣得到滿足.從呢個角度睇,唔包括人嘅靈長目動物都有各種嘅文化行為,但係呢啲文化行為只係單向嘅文化表現好似食白蟻嘅方式,警戒嘅呼喊聲等.同人類社會中龐大複雜嘅文化象徵體系相比,就顯得有啲微不足道.
參考:濡化
文化嘅基礎係象徵符號.其中最重要嘅係語言同埋文字,但亦包含其他表現方式例如圖像(好似圖騰旗幟),肢體動作(好似握手,吐脷),行為解讀(送禮)等.幾乎可以話整個文化體系係透過龐大無比嘅象徵體系深深植入人類嘅思維之中,而人亦透過呢套象徵符號體系理解,解讀呈現喺眼前嘅種種事物.因此點樣解讀各種象徵符號喺嗰個文化嘅實質意義,點樣解讀象徵符號更成為人類學,語言學等社會學科詮釋人類心智嘅重要方式之一.此外,文化作為相互關係嘅整體而呈現出一體化嘅趨勢.
分類[編輯]
- 史前文化
- 古代文化
- 中古文化
- 中世紀文化
- 近代文化
- 現代文化
- 後現代文化
- 未來文化


text:
24歲吳若希今年7月宣布同澳門闊少Alex拍拖,點知公開兩個半月,吳若希忽然喺Instagram高調分手,轉個頭又話復合,更有討論區傳佢有咗要息影,估唔到吳若希真係公開講要休息,請假一年,今日有周刊爆吳若希肚凸凸現身澳門,原來佢過大海休養,身形更圓潤咗!
有工作人員更向周刊爆料話本來年尾係各大頒獎典禮,點知吳若希忽然要放假,仲交埋醫生紙證明精神不佳影響工作,上周四被影到佢同工人拎住5個行李去坐船,成程著鬆身衫,平底鞋,上圍更升級,男友Alex嚟碼頭接佢,佢哋見面亦好唔浪漫,Alex將行李放喺車尾,吳若希就喺度撳手機,中途去銀行提取成疊金牛,架車跟手直駛去氹仔千萬嘅寓所,素顏嘅吳若希眼腫面腫,二人成程冇咩交流,直至傍晚,吳若希換咗另一件鬆身衫,由Alex揸車去船塢貨倉,吳若希亦好易覺得攰,未知就見愛犬Honey,原來佢哋帶愛犬Honey過嚟,睇嚟吳若希短期內都唔會返香港噃!逗留喺澳門嘅第三日,吳若希先喺Ig更新貼近照,同大家講晚安.
據報道指,本來男友Alex因為佢啲港女性格日漸疏遠,點知吳若希發現有「籌碼」,即令男友乖乖講復合,亦有傳吳母反對囡囡停工,為咗呢件事吳若希同媽咪嘈過,再講目前又傳佢大肚,佢惟有過大海避一避.


text:
中性有型!闊腳褲穿搭法
鬆身嘅闊腳褲喺今個夏天成功俘虜一眾女生們嘅心呀!唔少女生都鍾意闊腳褲舒服得嚟又有型,causal得嚟又易襯,不過,型同「娘」好多時候都係一線之差架咋,唔想闊腳褲變成睡褲就要花啲心思mix and match喇!
01. 襯crop top最安全!
闊腳褲無疑係可以拉長身形嘅比例,望落去個人會高啲,對腳會長啲,但原來上身著咩衫都會對成個造型帶嚟好大嘅影響架!首先越短嘅top就越能夠突顯你修長嘅body,仲可以露出小蠻腰,show下小性感添!若然唔想露嘅話,都可以揀crop top或者攝件衫入褲度,視覺上上身嘅比例少啲,就可以平衡返下身又闊又長嘅感覺.
CG! 推介:
02. 必襯低筒鞋!
闊腳褲其實都屬於頗危險嘅items,一個唔小心就會落入「失手」嘅下場,唔想闊腳褲被人誤以為著錯睡褲出街,又或者令你望落去矮咗幾寸,咁就要小心啲揀著咩鞋喇!
若然唔想俾人覺得你著得hea同似落街散步,咁就切忌著拖鞋,露趾平底涼鞋.假如你係行型格路線嘅,咁厚底鞋,slip-on都係唔錯嘅選擇,而sporty嘅女生就梗係要襯返對波鞋啦,仲有牛津鞋都好啱鍾意中性打扮同有文青氣息嘅女生架,不過,全部都係揀低筒設計為妙,因為中筒同高筒鞋都好易令到身形嘅比例出事,除非你有9頭身body啦.
CG! 推介:


text:
珠海橫琴長隆海洋王國試業試玩體驗 – 下篇
上一篇同大家分享左今個年初四到珠海橫琴長隆海洋王國試玩嘅整體感受,以及介紹購買門票和交通方面嘅情況.呢篇繼續睇埋長隆海洋王國場內嘅情況以及我地遊覽嘅行程.
長隆海洋王國入口前嘅標誌,最上面個老虎仔唔係海洋王國裡面嘅動物,而係珠海長隆馬戲城嘅主角.
係中旅社買門票之後只有一張購票證明,正式門票要係長隆海洋王國嘅售票處領取,入場前先去攞飛先.如果在Klook客路或者淘寶網購票,也需要先在場外售票處兌換門票.
呢度有兩個售票處,有隻白鯨係上面嘅呢個係即場購票嘅售票處,人比較多.
如果已經係網上買左飛或者好似我地咁係旅行社買飛,就應該去呢個頭頂有隻海象嘅售票處取票.如果唔識搵可以問職員,售票處前面有好多職員係度.
係網上買飛或者係旅行社買飛之後,會得到一個憑證號,呢個憑證號再加上你嘅手機號碼就係用來取票嘅證明,排隊等攞飛嘅時候有職員會先幫你係紙仔上填好憑證號和手機號碼,去到售票窗口只需要將紙仔交俾售票員就可以攞到正式門票架啦.
入場前要先經過安檢,其實主要係睇你有冇帶食物入去,聽講每人只可以帶一支水入場,不過D保安check得好求其,我背囊裡面有一大包零食同飲品都冇被發現.
過左安檢要再過埋呢個驗票機
踏入場內第一個映入眼簾嘅就係呢個巨型魔鬼魚造型嘅巨型天花銀幕,很震撼.
巨型天花銀幕下面係海洋大街,兩邊主要係手信店以及食店,可以到離開時有時間先入去行下.
開始玩之前先係入口附近攞返張地圖
行出海洋大街最左邊係海象山,有海象館同埋一個叫超級激流嘅機動遊戲.
同樣係海洋大街左邊嘅叫繽紛世界嘅兒童樂園區,有旋轉木馬同碰碰車,仲有一個親親水世界嘅水池仔.
右手邊係海豚灣同雨林飛翔,有海豚館同表演,場內最受歡迎嘅機動遊戲飛越雨林亦係呢區.
橫琴長隆海洋王國園區正中央係呢個叫橫琴海嘅湖,每隔一段時間就有噴泉表演.
湖上仲會有水上電單車表演
湖邊呢隻仿古戰艦只可以睇,未上得去玩.
我地嘅第一目標係海洋奇觀,位置係樂園最入面,一直行過左湖嘅盡頭就係.
海洋奇觀嘅入口就係條巨型藍鯨雕像下面,因為我地一入場第一時間就黎呢度,所以排隊嘅人唔多,好快入到去,而且館內亦未算好擠迫,可以比較輕鬆咁參觀.
入到海洋奇觀第一個景係呢個弧形魚缸,雖然裡面見唔到魚但大家都照樣係咁影相.
係度洗緊魚缸嘅呢位潛水員成為大家爭相拍照嘅展品
同沖繩美麗海水族館一樣,呢度都有一個個獨立嘅小型魚缸,仲有顯示屏介紹展出嘅魚類資料,不過冇得互動.
海洋奇觀嘅重頭戲係呢個號稱全球最大嘅鯨鯊展館,同沖繩美麗海水族館相比,長隆海洋王國呢個魚缸嘅闊度較長,但高度就唔及沖繩,不過仍然好有震撼感,可惜係缸裡面嘅魚雖然唔少,但係欠缺大魚,巨型鯨鯊更加未見蹤影.(更新:海洋奇觀嘅主角 – 兩條巨型鯨鯊 – 已經在7月10日開始正式進駐.)
魚缸裡面竟然整左個玫瑰花形嘅大石,雖然幾靚但有D怪怪地.
海洋奇觀裡面有條觀魚海底隧道,不過冇咩魚睇,而且超多人,不宜停留.
海洋奇觀旁邊嘅五維影院-深海歷奇,不過仲未開放.
海洋奇觀區旁邊就係極地探險區,有生活係南北極嘅動物睇,首先入去呢個叫白鯨全接觸.
裡面唔大,只見兩條肥嘟嘟嘅白鯨係度游黎游去.
仲放左個蛟龍號模型俾人影相
長隆海洋王國裡面有三個動物表演劇場,分別係極地劇場,海豚劇場以及海獅劇場,其中海獅劇場仲未有表演.行到呢度首先入去極地劇場睇白鯨表演,唔知第日會唔會有埋企鵝表演.
個表演劇場地方都好大,可以容納好多觀眾,不過因為人太多,所以仍然係坐無虛席.
等緊表演開始之前,先攪攪氣氛等大家冇咁悶,就係將拍攝到場內觀眾嘅畫面駁上大銀幕,睇下大家幾雀躍.
開show啦,先黎個開場嘅小型舞蹈表演
跟住就係正式嘅白鯨表演
睇完白鯨表演已經係中午,園區入面遊客越來越越多,度度都迫爆人,本黎想食左午飯先,但因為餐廳人太多,冇辦法搵到位,唯有繼續睇多兩個展館等晏D先食嘢.
企鵝世界出面勁多人排隊,不過多人都要排,因為呢個展館係我地第二個最想去嘅展館.
由於人太多,企鵝世界裡面行都好難行,想插入去玻璃前面睇下企鵝嘅真容就更加困難.
只係見到成班企鵝好無奈咁企係度
企鵝世界裡面同樣有條海底隧道,可以見到兩三隻企鵝游水.
企鵝館對面嘅北極熊館-北極熊村莊係同樣令人期待嘅展館,不過同樣令人失望.
北極熊村莊外面仲有幾隻棕熊做陪襯
同企鵝館一樣北極熊館都係人迫人,入左個場只求可以快D出返去出面.
Hello! Anyone home? 北極熊去左邊?
原來訓左覺
嘩,好多北極熊啊!原來係假嘢.
長隆海洋王國裡面每一個景區都有最少一兩間餐廳,不過由於人太多,所有餐廳都爆滿,就算我地推遲食晏時間仍然好難搵到位食飯.
極地探險區內嘅橫琴灣伴餐廳,本來想係呢度食,但人太多搵唔到位.
跟住行去繽紛世界區內嘅美食天地,不過睇完餐牌冇樣啱食.
最後去到海象山嘅海象餐廳
因為限制唔俾人帶食物入場,所以園區入面嘅食肆可以大啖大啖咁宰客,一個普普通通絕不好味嘅碟頭飯賣四十至五十蚊人民幣,汽水飲品都要十幾廿蚊一支,賺死佢.
其他餐廳冇入去,所以冇影到相.除左餐廳之外,仲有一D小食店,亦有一D賣飲品麵包嘅小食亭,同棣好多人排隊.
海象山呢區嘅遊人比較少,可能係由於呢區已經開放嘅設施唔多,除左我地食午飯嘅海象餐廳之外,只有海象城堡同埋一個叫極速戰船嘅機動遊戲開左,其餘設施包括海獅劇場以及超級激流機動遊戲都仲未開放.
極速戰船
海象城堡展出嘅係海狗同海象,可能吸引力唔大,幾乎冇人入場.
如果行動不便最好唔好入去海象城堡,因為出口要行一大段樓梯.
超級激流係呢區主要機動遊戲,不過仲係度進行緊測試.
位於極地探險區嘅機動遊戲冰川歷險同樣未開放
長隆海洋王國裡面嘅三大機動遊戲設施只有呢個號稱亞洲第一個,全球最長嘅飛行過山車飛越雨林玩得,所以係樂園內最受歡迎嘅設施,而玩家嘅尖叫聲亦成為場內最動聽最吸引人目光嘅節目,似乎睇人受罪係唔少人嘅喜好.
雨林飛翔區除左過山車之外,仲有個展示熱帶雨林河流魚類嘅亞馬遜之旅.
最後仲有時間,睇埋海豚劇場嘅海豚表演,演出形式同極地劇場差唔多,只係主角由白鯨換成海豚,不過如果只可以二選一,極地劇場嘅白鯨表演會較值得睇.
資料介紹話長隆海洋王國會有花車巡遊,不過可能試業期間仲未ready,場內只擺放左幾部花車,未有巡遊.
另外,場內間中有D卡通人物走黎走去俾遊客影相.
雖然七點三會有煙花表演,不過唔少人未到六點就已經陸續離開,我地因為要坐六點半嘅中旅專車返澳門,所以都係六點前離場.由朝早十點幾入場到下午五點幾離場大約玩左七個鐘,因為冇花時間係玩機動遊戲上,所以時間算係啱啱夠用,但如果玩埋機動遊戲時間就可能唔多足夠.
未睇上篇嘅,可以睇埋《珠海橫琴長隆海洋王國試業試玩體驗 – 上篇》,寫左試玩後嘅整體感受,同埋介紹購買門票和交通方面嘅情況.
如果您覺得本Blog的文章對您有幫助,請到本Blog的Facebook專頁點個「讚」,支持一下吧!
繼續閱讀 >> 補充資料:澳門到珠海長隆海洋王國交通指南
相關連結:
________
本文網址:http://www.travelclassroom.net/2014/02/chimelong-ocean-kingdom-part2.html


text:
呢日係今次紐西蘭行程嘅最後一日,晏晝三點咁上下就要揸番部車到達皇后鎮嘅機場還車,所以呢日只可以行吓皇后鎮附近嘅景點.朝早係旅舍食完早餐同 check out,之後就出車去呢日行程嘅第一站 ~ 箭鎮.
在較大的地圖上查看紐西蘭南島自駕遊 2014 - Queenstown
Arrowtown 距離皇后鎮大約半個鐘車程,係一個充滿歷史嘅淘金小鎮嚟.話說 1861 年首次有人發現係 Arrow River 有豐富嘅藏金,到 1862 年已經有超過千五人嚟到呢道搵發達嘅機會,而當中亦包括係清代光緒年間越洋過海嚟到呢道尋夢嘅中國人;到今日呢班中國人係呢道居住過嘅遺跡亦係箭鎮其中一個觀光點嚟.
到當年嘅淘金活動式微後,呢道啲人亦曾經依靠農業貿易維生.後來呢道嘅人口不斷下降,到近數十年先因為旅遊業帶番旺呢個小鎮.
一來呢道有過一段輝煌嘅淘金歷史,二來亦多得魔戒效應,好多去皇后鎮觀光嘅遊客都喜歡花數個鐘過一過嚟呢道短暫旅遊.
因此呢道亦充斥住各式餐廳,咖啡店,糖果店,紀念品店,金店同羊毛店等等做遊客生意嘅店舖.
呢個小鎮嘅遊客區查實好細,主要係 Buckingham Street,呢條街附近嘅 Arrow River 同一個 Chinese Settlement 嘅遺址.
查實現時呢道河邊依然可以淘金;遊客可以去 Information Center 租個淘金盤,去 Arrow River 碰碰運氣,或者有機會淘番幾粒金沙番老家留念都唔定 .
昨日同行嘅朋友想玩 Skydive 唔成功想今早再去 Nzone 碰吓運氣;如果有啲預約咗嘅人 no show 嘅話執到雞就可以係今日我哋上機前玩到.我哋係 Arrowtown 四圍行咗陣見時間差唔多,就出車番皇后鎮.可惜今次去到 Nzone 得知佢哋呢程 Skydive 又係因為風大全團取消 .
冇計朋友今次旅程此終同跳傘無緣.我哋再由皇后鎮出車,出發去 Kawarau Bridge 睇笨豬跳.
除咗一般睇開嘅單人跳之外,現場亦見到有對男女玩雙人跳.印象中都好似係第一次見呢隻笨豬跳嘅玩法.
睇過幾位勇者嘅表現 ,之後我哋再去旁邊精品店打個白鴿轉順便借個洗手間,跟住就番停車場出車去今次行程嘅最後一站 ~ Wanaka.


text:
Plaxton
Plaxton係英國一間巴士及客車車身製造廠,現時隸屬亞歷山大丹尼士.
歷史[編輯]
Plaxton喺1907年成立,最初係做建築行業,第一次世界大戰後開始出汽車車身.第二次世界大戰期間,Plaxton生產停頓,間廠改出軍用飛機.
1980年,巴士車身製造廠Reeve Burgess成為Plaxton附屬公司,後來Reeve Burgess出咗Beaver小巴車身同埋Pointer中型巴士車身,兩款車身都喺市場上取得成功.1991年Plaxton閂咗Reeve Burgess並將呢兩款車身收為己用.
而Plaxton同同屬巴士車身製造廠嘅都普係老對手,1989年Plaxton收購多款都普產品嘅生產權.而喺同一年,Plaxton收購Henlys,公司全名改叫Plaxton集團,1992年再改名為Henlys集團,但Plaxton牌子就繼續保留.
1995年,Henlys集團將Northern Counties收購,並喺1999年以Plaxton完全取代Northern Counties呢個名.
2001年,Henlys集團同擁有丹尼士車廠同埋亞歷山大車身公司嘅Mayflower Corporation合組一間叫TransBus International嘅公司,Plaxton呢個名俾TransBus取代.2004年3月31號,TransBus連同佢嘅大股東Mayflower Corporation一齊被接管.同年5月17號,TransBus客車及小巴車身生產業務(包括位於Anston同埋Scarborough嘅廠房)俾管理層收購,並用返Plaxton呢個名.Plaxton獨立之後,喺2005年再出返城市巴士.
2007年5月,Plaxton俾亞歷山大丹尼士收購,令原本TransBus分開咗嘅業務合番埋[1].同年稍後,亞歷山大丹尼士Enviro 200車身生產移入Plaxton喺Scarborough嘅廠房.
2010年1月1號起,Plaxton公司完全併入亞歷山大丹尼士嘅公司架構之內,而Plaxton呢個牌子名就繼續用落去[2].


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年6月22日 星期日
我呢個唔睇波嘅《Sherlock》fans今次真係要多謝世界盃
由細到大都唔睇波唔睇體育比賽,所以每到世界盃呀奧運呀都會好唔開心,因為好容易撞時間搞到冇得睇卡通片或者劇集要改期播,不過今次世界盃反而著數咗.本來上星期日係《Sherlock》第二季大結局,因為開波所以遲一個星期至播,立即爽爆,今晚播第二季大結局,睇完聽晚立即到第三季開始.好在有世界盃.
不過同上星期一《我和殭屍有個約會II》集大結局一樣,《Sherlock》又係夜晚十二點半先至做,又係一做就兩個鐘睇完都兩點半.我發覺世界盃開始之後,睇波嘅同事作息正常冇乜改變,反而唯一唔睇波嗰個冇邊日十點之前返得到公司.
不過同上星期一《我和殭屍有個約會II》集大結局一樣,《Sherlock》又係夜晚十二點半先至做,又係一做就兩個鐘睇完都兩點半.我發覺世界盃開始之後,睇波嘅同事作息正常冇乜改變,反而唯一唔睇波嗰個冇邊日十點之前返得到公司.
訂閱: 張貼留言 (Atom)


text:
皆,お久しぶりです.(各位好耐無見)
2018.02.20 6歳
經過咗2年都有生日蛋糕食之後,喺上年年中hime已經講定今年生日都要有生日蛋糕,仲要指明要食芝士蛋糕!
其實佢唔知到我仲差緊佢パパ上年同今年個生日蛋糕未整.(笑)
知道呢個囡鍾意食cheese又鍾意食cream,於是今年個蛋糕滿足晒佢兩個願望.
上年個生日蛋糕雖然hime都食得津津有味,但係我哋一致認為檸檬汁太多有啲酸.
於是今年改改佢,同埋由18cm改到15cm份量,New York Cheesecake轉做再芝士味出啲嘅Baked Cheesecake.
但因為就唔啱時間無去到烘焙舖,只可以喺supermarket買盒雪印嘅cream cheese.
無用到KIRI/ELLE&VIRE嘅cream cheese,少咗份鹹味個蛋糕真係會失色好多架.
下次整一定要早早買定盒放雪櫃先得.
呢個蛋糕做法可以靠膠刮同隔篩就可以,所以我都坐喺餐枱整,而hime就全程喺我隔離睇住我整佢個生日蛋糕啦.
到個蛋糕出爐之後,一放喺枱面攤涼時佢已經表現出好想即刻食,仲好清楚個蛋糕係屬於佢嘅.
亦因爲已經係第3年有生日蛋糕食,同蛋糕嘅合照就越嚟越爛難影.
今年無乜邊張係影到佢係望鏡頭嘅,每當佢發現叫到佢去蛋糕隔離原來阿媽係拎相機而唔係開餐時,佢就唔耐煩,見無得食就會行咗去⋯⋯
今年個生日蛋糕hime非常滿意!
我地一共分咗5日?去食,每次食嗰陣hime都有份一齊食,食到咀lam lam好滋味.
仲講定下年個生日蛋糕繼續要cheese cake添.
Continue reading “6歳の誕生日" →
2017.02.20 5歳
自從上年第一次整咗生日蛋糕俾hime之後,呢個囡越嚟越鍾意食蛋糕.
平時一發現我哋買咗蛋糕返嚟的話就不停追住:「我食得架!」「我都要食!」
曾經試過只係買咗朱古力味,無買佢食得嘅芝士蛋糕同whipping cream,佢唔開心咗一晚.(笑)
嗰次之後,買親蛋糕返屋企都要揀件hime可以食得嘅.
上年整嗰個係士多啤梨忌廉蛋糕,雖然hime鍾意好食cream,但始終油佢食得唔多.
見佢平時咁鍾意食芝士蛋糕,今年就整咗個New York Cheese Cake俾佢做生日蛋糕!
已經唔記得咗幾多年無整過cheese cake.
決定咗整cheese cake之後諗住摷返個模出嚟啦,先發現原來我係無18cm又無可以甩底嘅蛋糕模.
好在嗰排不停要出街,又早發現,所以可以趁去街時買返個.
蛋糕提早上一日焗起.
出爐後脫模嗰陣,牛油紙上面痴住少少芝士,hime已經嘈住要搶先試味啦.
上年同hime影相時旦那さん喺屋企,可以幫我引吓hime嘅注意,影相易好多.
今年旦那さん要返工,加上芝士蛋糕對佢嚟講實在太過吸引,我都未影到時呢個囡已經自己開始食先.
試完味,見我又影完相,呢個囡一心以為有得食啦.
點知我收返埋個蛋糕話要等埋パパ收工返嚟先一齊切蛋糕食.
呢個囡好似好失望咁,每次我開雪櫃佢都睇吓我係咪拎蛋糕.
等咗一日,終於等到パパ收工,可以一家人一齊吹蠟燭,食生日蛋糕啦!
點知個蛋糕再次出場,ママ又話要影幾張點咗生日蠟燭嘅相先可以食,hime:「⋯⋯」.(笑)
New York Cheese Cake入面有雞蛋又有檸檬,呢兩樣食物平時hime見到係走都走唔切.
但竟然撈埋芝士一齊焗呢個囡食得津津有味.
每次拎件蛋糕,呢個囡都會提出佢都要食.
明明連我都覺得今次檸檬汁落得重手咗,但呢個囡好似完全唔覺得有問題咁.
每件蛋糕都食到2-3啖,食到嘴舐舐,不之幾開心.
*相中無花果係絕對唔可以俾貓食!而且部份貓對奶類製品可能會出現腸胃過敏,各主人請自行判斷家中貓貓是否可食用貓糧以外的食物.
2016.11.21 みかん箱にゃんボール
近呢2年我都好少會買玩具俾hime.
大多數玩具佢玩一兩次就無興趣,反而一啲唔似玩具嘅「玩具」佢玩好耐都仲好有興趣.
不過最近買咗一個玩具俾佢,氹得呢個囡鬼咁開心.
呢個玩具係一個紙皮箱.
望埋去係一個蜜柑嘅紙箱,紙箱個底係有一塊俾貓磨爪嘅紙板.
hime仲係BB嘅時期我都曾經買過呢類嘅磨爪板俾佢玩,但嗰陣應該太細唔識玩.
今次一見到個蜜柑箱已經知道係屬於佢.
對個箱非常有興趣之餘,仲一埋位已經知點玩.
唔洗一陣已經成隻走晒入箱,玩得鬼咁開心.
箱面好搞笑咁寫住咗係「全國貓協同組合連合會」,仲有張貼紙寫住「犬嚴禁」.
再過多陣自己同自己玩到樣都唔見埋,得返條尾同對腳.
繼而玩到箱都翻埋.
除咗玩得好開心之餘,hime都好鍾意喺入面瞓覺,次次都瞓得好冧.
買到樣hime咁鍾意嘅玩具我都好開心.


text:
"MHW係以今個世代嘅家用機同PC為基礎開發,一部手提機可以顯示到嘅內容實在有限(,白啲講即係部機推唔到咁高畫質),而我哋都想用最新嘅技術重新出發,咁我哋先可以展示一個更寫實嘅魔物生態,相信玩家都想同希望見到呢樣嘢."
當然少不免總會俾人問MHW會唔會出NS版,佢就咁講:"其實我哋一早已經留意到呢個問題,所以MHXX先會移植落NS.但唔同嘅考慮,我哋都係覺得要將MHW移落NS實在太困難,因為NS嘅性能同玩家群同其他主機都好唔同.唔同嘅主機都有自己嘅特色,CAPCOM要同會做嘅就係針對呢啲特色,喺唔同嘅平台推出合適嘅作品,點樣將MH等大作系列放到落NS都係我哋而家要面對嘅問題."
點解,點解咁多人講極都唔明,就好似Bayonetta係任天堂出錢整,佢要NS獨佔都好合理,但就好多人問點解唔出PS4版.之前已經唔少MHW嘅相關開發人員講到明佢哋今集係想玩畫質,呢樣好明顯唔係NS做到,亦唔係任天堂着重嘅嘢.呢個世界係要有競爭先會有進步,大家究竟睇唔睇到早幾年任天堂沉寂,PS獨大,呢幾年啲game嘅質素跌咗幾多,唔係話無好game,但好多都未可以去到玩家嘅預期.難得而家任天堂有返起息,有NS分咗啲市場,有返競爭,大家咁想一部機玩得哂所有game做乜啫?其實出得嘅,有邊個廠唔會盡力出哂咁多個平台,但要玩畫質NS真係唔得,正如你擺隻8bit indie game喺PS4會唔會好賣得?一樣唔會,大家嘅玩家群本來都唔同,如果你想玩得哂咁多唔類型嘅game,不如就買哂兩部機,如果真係budget有限嘅,買機前就要取捨喇!


text:
講起行李箱,相信唔少人都聽過Rimowa呢個大名,而呢個以優質行李箱起家嘅德國名牌其實響你同我都未出世嘅時候已經紅遍整個歐洲. 話說響1941年嘅二戰時期,Rimowa嘅工廠比盟軍嘅空襲摧毀,雖然工廠被炸到體無完膚,但居然仲有樣野可以響強烈嘅轟炸中保留落嚟,無錯就係「鋁」. 於是乎Rimowa就靈機一觸利用鋁嘅耐用性及輕巧嘅特質黎打造出今日位位空服人員都愛用緊嘅行李喼!
Rimowa行李喼最容易辨識嘅特徵就係佢凹凸坑紋嘅百褶面,呢個設計係源於JU52飛機嘅外形,唔單止觀感時尚,而且仲可以加強物料強度及堅韌性. 重量方面,以21吋行李喼為例,其他牌子行李喼嘅淨重量都達2.5KG甚至3KG以上,而Rimowa嘅21吋Salsa Air只係重1.9KG,比其他行李喼足足輕近37%!
而家香港大型網購平台Suchprice仲做緊特價,最平果款$2,999有交易,平過門市足足成一半以上!
RIMOWA Salsa 旅行箱 行李喼 (藍/ 紅/ 啡/ 黑) 折後HK$3,399起
Rimowa Salsa係聚碳酸酯行李箱之中嘅經典款式,呢個系列嘅行李喼包含化妝箱,商務旅行箱,旅行箱,每個種類都有兩輪及萬向輪兩種選擇.▼
Salsa Air系列係以超輕為主打,製作材料係採用又輕又堅固且具彈性嘅聚碳酸酯. 呢個系列最細嘅尺寸只有 (55x40x20cm) 淨重只有1.9kg,底部嘅滾輪採用IATA多輪設計,推起上黎超順!呢款行李喼最啱一啲經常要去工幹或去短trip嘅旅客.▼
聽個名就知Salsa Deluxe係Salsa系列中最高級最豪華嘅型號,箱內有活動式隔板提高收納空間,加上TSA組合鎖,凝膠柔軟手柄及一系列細微嘅差異,令到成個行李喼更奢華!▼
終於要介紹 Topas 呢款曝光率最高,Rimowa最引以為傲嘅行李箱型號!Topas就係傳說中用鋁所製成嘅行李箱,而且到咗今時今日Topas依然係全球同等級之中最輕及穩定性最好嘅行李箱.而咁多人都鍾意揀Topas係因為呢款行李箱係少數可以留底表面痕跡嘅行李箱,每次旅行都會留響鋁製箱殼上,俾你用黎記錄每次行程嘅難忘回憶!▼
Topas Titanium及Stealth系列都係 Topas 嘅升級版,基本上大部份配置同「Topas」一樣,唯一嘅差異係顏色,因為金屬唔容易上色所以呢兩款系列會較貴. 除非本身真係好鍾意金或黑色,否則無必要唔需要入Stealth及Titanium.▼
Limbo同Topas設計上及功能上都係大同小異,最大分別就係Limbo係用聚碳酸酯材料製作而成,同樣十分堅固輕巧,優點係唔容易撞凹及唔容易留有痕跡. 如果唔鍾意行李喼上留有痕跡嘅朋友可以考慮選擇Limbo.▼
AKA復古系列,同Salsa Air / Topas一樣咁受歡迎,不過由於要貫徹復古設計嘅風格所以連個鎖扣都係用復古鎖扣 (非TSA組合鎖),所以用起黎無其他款咁方便,加上Classic Flight嘅鋁鎂合金質料無Topas咁強,所以抗撞性會再低一少少. 建議經常坐廉航嘅朋友唔好買呢款.▼
Bossa Nova據聞係巴西世界杯特別版,亦係唯一一款會由巴西生產嘅Rimowa行李箱,呢隻款雖然係採用聚碳酸酯而製成但價格拍得住鋁製版,而內部設計包含咗菱格紋及真皮等等… 另具風格. 長榮航空唔少空服都鍾意用呢款喼,因為可以襯返套制服嘛XD.
如果你到呢一刻都真係心大心細未決定買唔買好,就等我講多個優點俾你聽喇~ 你見到Rimowa產品描述中間有”E-Tag”呢個字,即係代表有Electronics Tag功能,基本上除左Classic Flight之外,全線系列如 Topas,Topas Titanium,Topas Stealth,Salsa,Salsa Deluxe ,Limbo 都會有電子標籤版本.
而使用E-Tag嘅好處係可以比你預先透過 「Rimowa APP」向航空公司登記你要寄倉嘅行李,完成手續之後航空公司就會發送電子標籤到你嘅 Rimowa APP 上,之後只需要打開藍牙就可以將「電子標籤」發送到 Rimowa行李喼上喇. 如果你一早搞掂咗電子登機證同埋 Rimowa 電子行李標籤的話,咁樣你一去到機場櫃位只需過一過磅就可以離開,一分鐘都唔駛就搞掂啦~
Rimowa度買平? 而家上Suchprice買滿$1000仲可以輸入優惠代碼 「cw-suchprice-2018-100」額外減$100添,買Rimowa喼都比用喎!而且購物滿$500就已經包本地順豐速運,換言之買一個喼就已經可以享有免費送貨服務,唔需要同朋友夾單自私買都得吖!
Suchprice優價網來頭一啲都唔細,佢地除左有自己嘅eShop之外仲會向Yahoo Store,HKTVmall,Price.com等大型網購平台供應貨品,而且佢地堅持唔會借助第三方網購平台售賣貨品,所以唔需要同其他Partner分成,從而將售價壓到最低.
早前Suchprice仲獲得由香港零售管理協會舉辦嘅優質網店認證計劃,審核內容包括;「信譽及發展」,「購物體驗」及「履行交易」,而Suchprice優價網響呢次評審中獲得51分,滿分為55分.
如果你覺得呢個優惠有用,記得上我地Facebook幫手俾個Like支持下呀~ 我地別無所求架喇><


text:
地拖既話買邊隻牌子好?
-
試過幾隻牌子都覺得差不多,隻隻地拖都話吸水耐用,但多數唔太吸水,要抹幾次捽一陣先抹得乾,耐用就見仁見智,同埋一SET買連埋個桶都唔算好用,其實邊隻牌子既地拖會好D呢? 唔想再哂錢試喇..
-
amber
試過邊幾隻先? 睇下你覺得邊隻唔好
-
amber said:
試過邊幾隻先? 睇下你覺得邊隻唔好
試過淘寶,3字頭都試過
我覺得麻麻地,但朋友就話OK
-
Fandor
果果 said:
amber said:
試過邊幾隻先? 睇下你覺得邊隻唔好
試過淘寶,3字頭都試過
我覺得麻麻地,但朋友就話OK
咁可以試下微力達或者保樂潔既 我就覺得微力達個手壓式旋風桶連地拖幾好用 地拖夠吸水 個桶就唔洗用力 就咁輕力壓落去就可以扭哂水 個桶係咁既樣既 唔知岩唔岩你
-
Fandor said:
果果 said:
amber said:
試過邊幾隻先? 睇下你覺得邊隻唔好
試過淘寶,3字頭都試過
我覺得麻麻地,但朋友就話OK
咁可以試下微力達或者保樂潔既 我就覺得微力達個手壓式旋風桶連地拖幾好用 地拖夠吸水 個桶就唔洗用力 就咁輕力壓落去就可以扭哂水 個桶係咁既樣既 唔知岩唔岩你
呢隻都係超市見過下既,等我用爛埋而家把地拖先買


text:
九龍灣MegaBox除咗多店舖售賣小朋友嘅嘢之外,仲有地方畀小朋友放電,所以一向都大受家庭歡迎.咁啱同班媽媽去開九龍灣玩,好自然就想去MegaBox開餐啦!我哋去咗一間有得食,有得玩又有得買嘢嘅餐廳,玩得好開心呀!
去到門口已經見到人頭湧湧,好熱鬧!餐廳都幾多捧場客喎!
晴晴仲記得細細個騎過Rody,不過呢隻大好多呀!
話明係動漫餐廳,想像中應該會有好多唔同嘅動漫元素.餐廳牆上可見鐵甲萬能俠,Rody,咸旦超人....
仲有可愛嘅柴犬添!色彩繽紛!就好似置身響動漫世界之中咁呀!
餐廳有圓枱,方枱,亦有梳化位,環境寬敞舒適~
睇完戲嚟tea一tea,心情特別hea.有咩嘢好食呀?
聽講呢度最出名嘅係pizza,一於叫下午茶B,C餐啦!(可按圖放大)
先嚟嘅係飲品,大家似乎都好愛熱檸水喎!~
我哋就鍾意凍飲,解下渴先啦!
就連飲品支攪攪棒都係咸蛋超人,好特別!飲都飲得開心啲呀!
夏威夷pizza - 新鮮出爐熱辣辣,唔只芝味濃郁,pizza底亦好香脆,果然名不虛傳喎!
炸雞髀配什果薯仔沙律 - 平時真係好少食呢啲高卡路里食物,但難得出嚟玩就放縱下啦!XD 新鮮炸起外脆內軟,晴朗食到lam lam脷呀!切晒啲肉畀佢哋,剩番啲頭頭尾尾畀我食,真係有衝動想叫多碟~^^'''
兩款食物都整得唔錯!睇埋朋友叫果啲先~
焗法蘭克福腸肉醬意粉
鮮果朱古力雪糕配梳乎厘
睇個樣都已經好吸引啦!要進行偷食行動先得!XD
嚟嚟嚟!我哋唔客氣喇!
晴朗知道食完就有得玩,不停大啖大啖咁食,仲互相幫助添!玩對於小朋友嚟講真係好重要呀!
食飽之後,梗係9秒9衝過去遊戲區玩啦!
嘩!咁多部遊戲機,玩邊部先好?
不如玩我哋最熟悉嘅推寶石機先啦!推咗好多出嚟!但其實屋企已經有好多喇!^^'''
你拋我又拋,考下邊個眼界準啲先~
青娃個口「mark」到咁大肯定好肚餓啦!XD
射水槍,睇下邊個射得高分先~
呠呠~~ 讓開讓開!我哋趕住去救火呀!
呢部射球機好難玩,就係咁先有挑戰性丫嘛!(但係啲代幣都去得快啲)
做下運動啦!未夠高玩真正嘅籃球,玩下呢啲都幾好喎!
碰碰運氣掉下彩虹先~
呢度啲獎品都唔嘢少㗎!款款都係有質素嘅動漫禮品.不過可惜我哋運氣唔多夠,掉晒啲代幣都要停喇!
玩晒代幣唔等於冇嘢玩嘅!齊齊玩番轉rody囉!個個都彈彈下,好搞笑呀!
玩完一大輪,臨走不忘行下精品店~
店內有各種各樣動漫卡通人物嘅文具,公仔同精品~
有梳乎蛋,Rody,超人,迪士尼系列等等,有啲仲要係期間限定,真係手快有手慢就冇喇!
晴晴決定帶rody番屋企,朗朗就似乎仲未揀定喎!選擇困難症又發作,冇計,似媽媽嘛!XD
嚟到MegaBox最初只係想搵間餐廳可以畀我哋坐低食下嘢,吹下水.有媽媽提議去Comic Cafe,果然冇介紹錯喎!食物好味之餘,價錢亦相對其他卡通主題餐廳抵食.而且仲有咁多嘢玩,大人同小朋友都樂在其中,好有驚喜!呢度除咗係小朋友嘅天地,大人亦都搵番唔少童年回憶.食玩買集於一身,我哋玩到好晏都唔捨得走,真係一個親子消閒嘅好地方呀!
Comic Park & Cafe 動漫樂園及主題餐廳
地址:九龍灣宏照道38號MegaBox 9樓23號舖
電話:2458 6032
facebook: https://www.facebook.com/comicparkcafe


text:
事緣有一日遇到心晴行動慈善基金會嘅朋友,講起佢地一直都想糾正社會對情緒病既偏見,令大眾明白到病患者唔係求其講一句「睇開啲啦」就會沒事,而《心晴跑‧跑傳情》慈善跑就係佢地其中一個搞左好多年既 project.我見今年跑大美督,條路幾順,忽發奇想喺跑團 HNR Running Team 組一隊落場.
喺一月組隊跑比賽一啲都唔易,始終大家都進入渣馬調整期,加上由賽季開始到宜家呢幾個月,好多人都出現大大小小嘅勞損,叫佢哋報比賽,絕不輕易!所以,我好感激有一班隊友肯挨義氣一路奉陪,尤其係長腿團長阿宗,男神阿Dol,佢哋膝頭一直未完全復原;另一位兄弟康師傅之前都大賽連連,老死 Dave 更加唔話得,本身已經公務繁忙無乜時間練習……
1月7日清晨,個天仲要好似倒水咁起勢落雨,當我哋一行5條佬準時係大埔墟集合,神到連蚊都唔放一隻,心裏面真係好感動,因為佢哋實在有太多理由唔去參賽了.
開跑之前煙霧瀰漫,鳴槍一刻突然撇雨,成條船灣主壩剩係睇到三分一條,阿宗負責做成績追單車一支箭就向前衝,阿Dol 同康師傅互相配速,好似康師傅咁講:「跑步也許孤單,但不孤獨」,一隊人跑有快有慢,未必有打波咁多語言交流,但係都講究團隊默契,互相扶持,跑到中段雨勢持續,但係越跑越勇,說好了5分披飆上4分半.
由於能見度低既緣故,好多人誤判距離提早加速,到最後200米已經筋疲力竭,但係無咩比得上係終點線上見到完賽既隊友揮手,嗌你個名,甚至係側跟拍住一齊衝一段,值得大講特講既係康師傅最後同個對手鬥快,去到最後20米仲爭緊,當對手加速快咗半個身位嘅時候,康師傅突然再發力甩左佢衝過終點,呢種鬥心真係世界級.
本身開宗名義係開心Hea跑,點知比賽前幾日氣氛高漲一發不可收拾,儼然一副過終點就直接衝上頒獎台嘅氣勢,事情發展下去既結果,就係我地帶咗一支百佳$69.9特選香檳準備上台揈.如果唔係天氣實在太凍,不宜著住背心喺台上玩咁癲,相信我哋5個應該要留低抹地了.
今次 HNR 有幸包辦左幾個獎,獎杯大到煲湯都得,而且所有人總體都進步咗.同玩個人組追求PB既動力唔同,除左爭勝心之外,仲為每一個隊員跑,想再快小小縮短個平均速度,或者係唔想辜負已經衝左線既隊友,成件事真心好老土,但係好熱血.
最後送上 有線《體育王》嘅訪問片段,HNR第一次上電視,係開心嘅:
Fitz Facebook專頁
[寒冰跑法] 西伯利亞人必讀攻略 (冬天跑步注意事項)
[渣馬Q&A] 而家買新鞋好唔好?
渣馬前夕 (五) 腦癇症的她是『拾科』跑者
Fitz Running 跑步
分享連結:


text:
22 OCTOBER 2016(SAT)
我病左好幾日,喉嚨痛足咁多日,我都已經睇左醫生食左三日藥,不過把聲仍然未開返,為左要盡快開聲,所以非常時期用非常手段,聽朋友介紹試下啲古方,所以就做左人生嘅其中一件大膽事,就係飲焗咸竹蜂啦~
其實原本我都只係打算買咸竹蜂焗水飲,不過藥材店員就介紹我加多幾種藥材齊齊焗,可以快啲開聲.一聽到可以快開聲我都即刻唔考慮咁多,請店員執左兩份俾我!
材料就有鹹竹蜂,木蝴蝶,胖大海及甘草,份量方面就可以請藥材店員幫手,因為佢地都應該非幫熟手.我買左兩份平均都係$10一份,價錢都算合理呀~
黑卒卒嘅主角鹹竹蜂,其實望落都有點驚,唯有同自己講....都只係蜜蜂,最重要都係飲完可以開聲,所以咩都豁出去啦~
我今次用象仔杯嚟焗,所有首先要將隻杯用啲普通熱水暖左隻杯先(大約15分鐘),然後就加入所有材料~
加入熱水之後,記得要篤爛隻鹹竹蜂,就可以更加出味.過程係有點恐佈,不過為目的都要咁做呀~
大約焗半小時~
慢慢倒出嚟就飲得啦~
飲完一杯之後,可以再加熱水繼續泡飲,可以直至味精變淡為止~
坦白講,其實入口第一下都真係有啲難為情,可能我仍然係諗住佢嗰個客出嘅蜜蜂樣.第一啖飲落真係覺得好鹹,為咗開聲唯有頂硬上.但飲完第一杯之後喉嚨真係舒服咗好多,之後習慣咗佢個味道,又唔係太反感,所以我都不停加水繼續飲左好幾杯呀~
飲完真係有啲驚喜起碼我把聲都開咗少少,喉嚨唔再痛,所以依一個古方對我嚟講又真係有效哦!
PS:我當日早晚飲左各一次,第二日起身把聲又真係開返,雖然唔係話開曬全部,不過都仲叫做可以講到嘢,可以同人傾計同做到我嘅任務,所以話古方都其實係信得過呀!
溫馨提示:
– 由於材料都涉及藥材成分,所以每個人嘅體質都唔同,大家記得煲之前了解下自己,或者問下相熟中醫/藥材店職員,呢個湯料啱唔啱自己呀!
**我地的FACEBOOK PAGE,齊齊來交流親子.育兒.烹飪啦**


text:
有無發覺,大多數有兩個或以上小朋友既家庭,細果個係特別難教,特別任性.就好似屋企既小霸王咁,個個都就晒佢,而大果個呢,自從細佬妹出世後,除左分薄晒父母既愛之餘,仲要開始硬食,真係慘豬豬.我地成日會聽到: 細佬妹細呀,你做阿哥家姐要讓佢,要就佢!細佬妹唔識野呀,你做阿哥家姐既要明白,唔好怪佢!有無諗過,其實做阿哥家姐既,都係得果幾歲人仔架咋,由萬千寵愛跌落谷底仲唔夠,仲被要求忽然長大明事理,好似講唔通喎!
眼見唔少朋友,細既出世後,大果個慢慢無晒地位,成日硬食比人鬧,呢D多數當事人唔覺,覺都唔認架喇!又咁講啦,惡性循環黎既...
細佬妹出世後,父母既專注比晒佢,大果個梗係唔老黎,可能會做D野出黎引父母注意,又可能因為呷醋而整鬼個細佬妹,父母見到又激氣鬧仔,大果個又更加唔鍾意,更加覺得係父母偏心.同埋年紀相距都有影響,你會聽到大既話:我咁咁咁媽咪就鬧,細佬妹做又得,又唔鬧佢地!
做父母既會覺得大果個係明知而為,細既係唔識又或者跟住大既做,所以梗又係鬧大唔鬧細.所以有兩個小朋友既父母,係要好小心咁處理子女情緒,唔好有太多不公平對待,咁樣除左破壞自己同大仔大女的關係,同時亦導致佢地兄弟姊妹不和.如父母能做到賞罰分明,公平唔偏心既話,其實兩個小朋友可以相處得好融洽,好錫對方,重點完全在於父母點樣教育.
響我地屋企,阿哥唔一定要讓細佬.特別是對仔開始大喇,有自己思想,唔會接受唔公平既要求.如果只講話:你係阿哥,你要讓佢!阿哥會問:點解呢? 係囉,我都唔知點解喎!我反而覺得,做阿哥做家姐既,唔係要讓細佬妹,而係要教細佬妹,呢個好重要,亦都有得解釋.因為做得阿哥家姐,年紀大D識既野多D,咪就係要教細佬妹囉,唔需要讓佢地架喎,但可以教好佢地,想玩就教佢地問人可唔可以,人地玩緊就要排隊,教佢地學習等待,學習守禮貌.咩都就晒細佬既,並唔係最好既兄弟相處方法,因為細佬都會長大,唔會永遠做細比人錫比人就,想佢知道,佢都可以讓哥哥錫哥哥,做細既都有能力互相幫忙,保護對方,咁樣兄弟關係先會親密,先會長久.


text:
阿依納巴 必去景點及阿依納巴修道院附近酒店推介
阿依納巴修道院附近酒店預訂
累積 10 晚,送 1 晚
仲可享精選酒店神秘優惠價
阿依納巴必去推介 - 阿依納巴修道院
想去 阿依納巴 自由行?等 Hotels.com 帶你玩盡 阿依納巴阿依納巴修道院 啦!留意我地文章,話你知去阿依納巴 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿依納巴阿依納巴修道院 附近有咩酒店,等你更加容易計劃行程,慳返酒店來回景點嘅時間.
阿依納巴阿依納巴修道院 自由行
去得阿依納巴阿依納巴修道院 自由行最緊要一定係揀啱日子去.一啲熱門景點例如,阿依納巴 嘅 阿依納巴修道院,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿依納巴阿依納巴修道院 交通
想去阿依納巴修道院 暢順無阻濟,最好就係出發前,睇清楚阿依納巴阿依納巴修道院 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿依納巴阿依納巴修道院 必食必買攻略
阿依納巴阿依納巴修道院一直都係旅遊熱門地點,去到阿依納巴阿依納巴修道院,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
酥皮麪糰 300g
士多啤梨 20粒
無鹽牛油 60g
牛奶 200ml
蛋黃 2個
糖 60g
粟粉 25g
雲尼拿條 1條
糖粉 50g
糖霜 少量
酥皮在室溫會溶同好痴 所以最好開冷氣整
而且動作要快 酥皮變軟要回雪櫃雪硬再做
唔可以夾硬黎
撒上少許麪粉防粘
酥皮轆成約2mm薄片 大過爐盤少少
將酥皮放在已舖好牛油紙的爐盤上
面頭再舖一張牛油紙 放入雪櫃備用
士多啤梨洗淨後去蒂
太大粒太高身果d可以切去少少
令全部士多啤梨高度相約
焗爐預熱180度
酥皮上放一個網架或者焗盤 防止佢焗得太厚
180度焗約30分鐘
焗完放係室溫攤凍佢
焗酥皮時可以整卡士達醬
雲尼拿條開邊刮出雲尼拿籽
雲尼拿籽,雲尼拿莢入牛奶中煮滾後離火
放室溫攤凍
蛋黃,糖,粟粉混合
加入少許剛才的牛奶
雲尼拿牛奶取出雲尼拿莢煮滾 加入蛋奶液
加入時慢慢加同不停攪拌
煮幾十秒至杰身就可以
等佢冷卻後加入60g牛油混合成卡士達醬
酥皮冷卻後 撒上一層糖粉(細砂糖)
如果無用砂糖都得 焗耐少少就ok
焗爐預熱到最高溫放入 如果可以就只用面火
焗面糖溶晒少少焦就ok 約5分鐘(最好就企係度睇住)
唔係好易燶晒
酥皮用擠花袋擠出幾行卡士達醬
橫直各三行
再放上士多啤梨約16粒
另一塊酥皮反轉擠幾行卡士達醬後蓋上
最後加少少糖霜 雪一陣就完成啦


text:
https://www.steamxo.com/2017/12/02/90193/
引用:
簡單講就係普攻可以Cancel必殺技,而呢個Cancel會加神劍必殺技條Guage同Team Guage
神劍必殺技分lv1~lv4,而你順著特定屬性(你出完第一個神劍必殺技之後右上面果個就係屬性路線圖)係一定時間內連著放lv1(或以上),2(或以上),3就會完成一套Combo
如果你成功咁combo到lv3,對面就會出現粒屬性球係身邊,屬性球在場既期間對手會對果個屬性有抗性
而當你Team Guage去到第三格再按+,就可以出Chain,作用係比你連著三個人放神劍必殺技,目的係比你打爛粒屬性球,每打爛一粒屬性球就可以再打一輪神劍必殺技
所以成個戰鬥既流程其實就係一路 Keep著自己人唔死一路打神劍必殺技chain去儲屬性球
打到對面血量低到你覺得可以一下打死佢既時候就用Team Guage去一下爆死對面
呢隻遊戲中期開始D Boss通常去到一半血左右就會開始發顛,例如會忽然間開始識反傷或者D攻擊開始超痛,你唔識出chain其實係無可能會嬴得到
打爛屬性球呢部份,你要實際體驗先會明有幾大自由度,因為其實好睇你三個角色既屬性分配同放Chain既次序
玩到第五章 中間有隻精英怪打到一半血會你無得補血 我都卡左係度半日先明自己個屬性配得唔好同埋放神劍必殺技條路線無細心揀,搞到每次chain一粒波都打唔爛
因為當你chain既時候,佢會優先地去睇你每個人有無剋到粒屬性球,如果無既對粒屬性球既target就會分散
例如對面出現左一粒光一粒火球,但如果咁岩自己隊上面一個水屬同一個暗屬都無,你就會發現三個人打晒都打唔爛一粒波,因為佢個target select係121212咁去.....如果你有對屬,佢先會幫你自動打對屬


text:
每一次拍拖我都會諗自己真正想要啲咩.滿足完自己嘅自閉日常之後,我就會諗我點樣可以令身邊嘅人更加開心,段感情到底要點樣先shift到去equilibrium.
第一次我拍拖,我覺得好幸福,行去邊都幸福,愈微細嘅嘢愈幸福,嗰種年紀大事根本就控制唔到,所以更加珍惜每一個大家一齊嘅細節,即使係遺憾一樣幸福.即使我哋每次坐低傾乜佢都好眼淺,但我哋都仲係會一齊坐低傾.因為冇嗌過架,所以特別開心,記得.開心嘅回憶未必係最多,但唔開心一定係最少.都好感謝呢個人陪我成長.
第二次同我拍拖嘅係另一種人,唔同好多.一樣嘅係都係咁錫我咁就我,但係佢係佢唔鍾意嘅嘢上面態度強硬好多.好多價值觀都唔同,所以我哋冇幾耐就分開咗.講分手嗰陣,我好記得我企咗喺啱啱駛開嘅西鐵入邊……我哋嘅距離就係咁樣由逐站逐站拉遠,自此以後就冇以後.
到第三次,佢係最細緻最俾到幸福我嘅人.佢咩都諗我先,我鍾意嘅嘢佢從來唔會話唔做,即使我哋一齊幾耐佢都會用盡心機去諗有啲咩同我做,有啲咩要放落個list度.我係佢嘅唯一,但不幸地佢唔係我嘅唯一.當時我哋分咗一次手.我好感激呢個人,因為佢明知佢未必係我最愛嘅人,但佢永遠愛我愛到底,叫我咩都唔洗驚,放我喺安全網入邊.
第四次,我覺得好多嘢可以突破,鍾意一個人可以改變好多嘢.每一刻都活喺被照顧之中,但佢係一個自尊心好強嘅人,需要一個嘅姿勢比較低嘅女仔.佢係一個強勢得唔合理嘅人,相對嚟講自私(儘管已經盡力去錫我).我鍾意佢嘅好,但我同時唔可能接受佢嘅差.有時候,我會覺得,如果所有嘢旭一旭,佢努力啲,我努力啲,喺某個時刻就會變.而唔會出現第五次.
第五次,我同一個人一齊.平淡,終於係我想要嘅平淡.但我開始覺得悶.我開始諗,第一次有一個人同我一齊而唔會陪我癲.佢曾經好錫我,好縱我,好顧我,但佢唔可能長期維持呢個狀態.佢唔係一個會同我坐低解決問題嘅人,幾近係第二種生物——感情行先.於是同佢一齊我變得好獨立,開始覺得攰,覺得點算好.
到底人嘅一生要跌跌撞撞,尋尋覓覓幾多次先可能搵到自己鍾意嘅人?究竟鍾意係一種感覺,定係一種錯覺?我哋係咪每一次都可以喺入邊學識嘢?係咪每一次都可以拎走啲嘢嘅同時放返低啲嘢俾人呢?而我哋係咪永遠都需要身邊有一個人呢?單身會唔會或者更好?


text:
老實說,我從來並唔係一個對金錢好有觀念既人,特別是儲蓄方面,細個更係有幾多使幾多.或許屋企無咩經濟壓力,以致我一直唔覺得有需要儲錢,直至有左小朋友之後,先知好多支出係要一早儲備,例如返 Preschool 政府唔會支助,當時2個小朋友夾埋,每個月突然多左差唔多1萬5千港元支出,呢D真係唔可以到時先算.這些湊仔既日子以來,我明白到儲蓄既重要性,因為作為一個全職師奶,頭幾年無咩生產能力既時候,就係要幫老公慳錢,要好努力咁儲佢D錢,先可以維持到收支平衡.老公好醒,從來唔會過問財政,只需一張信用卡可以食飯買咖啡就得,皆因佢都唔係一個懂得理財既人,因此責任就落在我身上了.
至於兩個仔,我無特別灌輸佢地儲蓄觀念,所以佢地對錢同價值無咩概念,只係知道幾蚊唔多,幾千蚊就好多,亦無儲錢概念,成日咩都話買.直到近日,爸爸帶兩個仔去睇車,大仔話第時都想買一架自己鍾意既車,又想買一間屋有四層,可以比我同爸爸一層,細佬一家一層,佢一層,仲有一層比小動物一齊住,咁一家人就唔會分開,爸爸就乘機教佢而家要開始儲錢,否則願望就不能達成!其實我覺得咁樣教仔好好,因為自己係過來人,諗下如果早多10年一開始搵錢就儲錢,而家環境會更輕鬆,亦有能力幫助更多有需要既人.
兩個仔性格真係好唔同,記得細個時,行過街邊有D入錢既咪錶,改裝左比人捐錢,因為畫得好靚,吸引好多人影相,小朋友又圍住.當時每人比左幾個 quarter 佢地,叫佢地鐘意邊個咪錶就入落去,細仔諗都唔諗,入呀入,唔夠幾秒就入晒.而大仔呢,佢入左一半,之後同我講佢想儲起幾個,第時有用.好得意喎,我無教過佢,但佢有儲起一半錢將來有用既概念.
同埋我覺得小朋友對金錢觀念,其實都係來自大人身教,唔可以一路教,但另一邊自己就大使,亂買野,特別是當小朋友發現同指出自己買無謂野既時候,佢地一定會問點解你可以買我又唔可以? 此時我地唔可以講係因為我地有搵錢,佢地無,變左當第時佢地一搵錢,就會覺得自己有權亂買野,個心態唔係咁好.為免同仔解釋一輪,其實我已經戒左買無謂野好耐,而家 shopping 多數係比仔,好少買自己D野,先發覺原來大人既衫褲鞋襪係可以著好多年,哈哈!自己心態改變後,希望更早教小朋友明白儲錢既重要性,未雨綢繆積殼防飢,令佢地第時生活過得愜意一點.


text:
壓力肚,小肚腩?對付不同肚腩要用不同方法~!教你改善5種肥腩的秘訣,對症下藥才能輕鬆擊退肥肉!
夏天不知不覺就嚟到~有啲女仔可能仲煩惱緊減肥,見到其他人咁開心咁著靚衫,但望一望自己個大肚腩,就覺得好自卑啦!到底點樣先可以減走肥腩,今個夏天可以自信地展現美麗呢~?今次小編就綜合咗5種肚腩,要對症下藥,減肥先會事半功倍,快啲一齊擺脫腩肉纏身啦~!
Photo from Pinterest
1.壓力肚
原來有壓力都會出現肚腩嫁!都市人平時生活壓力大,打工仔又好,學生又好,食飯同埋瞓覺都唔定時,令身體長期處於壓力狀態,唔能夠放鬆~
Photo from Pinterest
呢個時候,我地就可以做下瑜珈,拉筋,呢類運動都可以幫助放鬆精神,同埋身體,所以改善因壓力帶來嘅大肚腩!
Photo from Pinterest
2.氣球肚
食得快都會形成肚腩,而且肚腩會好似氣球咁,時大時細~想改善問題,就要減少進食澱粉,同時要食野食慢啲,徹底咀嚼,咁就可以減少胃脹氣啦!
Photo from Pinterest
3.媽媽肚
媽媽因為生BB而犧牲自己原來美好嘅身形,出現肚腩係因為骨盆肌肉唔夠力,可以要做多啲凱格爾運動,慢慢鍛練番肌肉嘅緊緻度~
Photo from Pinterest
4.小肚腩
小肚腩同媽媽肚嘅成因其實好相似,除咗因為懷孕之外,仲有可能就係姿勢問題~
Photo from Pinterest
所以要做一啲全身運動,不過好似深蹲呢類好易會做錯嘅動作就要減少啦!要揀番一啲容易掌握嘅動作.
Photo from Pinterest
5.啤酒肚
原來唔係年紀大先會有啤酒肚嫁,成日食甜嘢,或者坐喺到唔郁動都一樣會有~
Photo from Pinterest
所以想改善問題,就要先改善飲食習慣,最好就戒酒,食多啲菜,並且做一啲可以加強核心肌肉嘅動運!
Photo from Pinterest
Text:POP-OL Editorial
Photo source:Pinterest
Share to Facebook


text:
唔知大家會唔會同小妹我一樣
去到某個年紀,會突然間地學起人地去化妝
去買一大堆既化妝品?
化一個完全不知所謂既妝容
(老實Mode: 我而家既妝都唔係好得去邊)
藍色Tone既眼影or 粉紅色眼腫既眼影?
或者畫左條粗過我眼眉既眼線?
老老實實而家望番之前d 相,
真心覺得點解自己會出到街架?
時代唔同,而家既化妝品/產品亦比我之前既多元化
重點而家既科技亦比我之前好好多,
起碼大家都可以上網學不同既You tuber稕下化妝
不過今次小妹就唔係教大家化妝
反而我想分享運用兩樣小工具
就唔洗化到鬼唔馬綠啦係唔係先?
咁首先要介紹就當然係而家Hit爆既
矽膠粉撲同埋眼線神器
首先介紹一下呢一款O~HI! Silicon 透明矽膠粉撲
之前係不少既代購小店都好心思思想買佢架啦
不過價錢上真係貴左d食水深左d 囉
直到早前朋友係My Princess 度買左佢
即刻令我心心眼,而價錢係絕對比起小店平既
因為係My Princess賣緊$48/塊
或者大家會話其實呢舊野有咩咁特別呀?
呢個粉撲特別既地方就係佢唔會食左你好多粉
清潔方便,重點係可以用好多次都唔怕有細菌問題
唔好睇佢細細舊咁樣,其實佢有兩個小角位
可以比大家化起眼肚/鼻翼位置都可以好貼服
我就簡單地試下用手同呢個粉撲有咩分別啦
首先我都係先用手指上左係面上
再利用手指慢慢咁印開,
不過利用手指既指力慢慢地推開左D 粉底
不過就會有一點過厚或者可能揀得唔均既情況
但係利用左呢個粉撲就同平時我地使用撲既原理一樣
只係佢可以清洗同時亦唔會食左D 粉
化開妝既你實會明白我講既問題
使用撲,好似鼻翼/眼肚位置都可以好貼服
或者係大家最重視既問題之一
如何可以清潔d 粉撲?或者掃呢?
好老實小妹其實係之前每個星期放假就洗一次
而家少用真係可能用過之後個一星期內先去洗
或者一個月都不定,但係呢個矽膠撲就可以每次使用完
只需要用清水清洗就可以啦,
亦可以拎洗掃液清洗然後就再把它印乾就可以把它收進化妝袋囉
唔洗好似平時洗完掃又要等佢乾又要曬咁
真係估唔到價錢唔貴之如仲要極之方便tim
講完粉撲又點少得眼線呢個問題
成日有d 人話如果只可以帶一樣化妝品
你會帶上什麼?我就一定會揀眼線筆
因為眼線的確係可以隻眼有神,不過有好既眼線筆
亦未必可以畫到一條好既眼線
小妹都唔知學畫眼線畫左幾耐先叫有少少成績
但係而家呢,就唔洗再擔心畫眼線畫到變熊貓眼啦
因為有呢把小間尺,或者有人會話唔係呀嗎,
拎把間尺仔去畫眼線?
今次呢個眼線神器尺每邊都一個小小U型位置
可以幫助畫上下眼線,仲有d 小型圖案
幫助到大家可以係眼肚位置玩d花臣
畫D小星星或者水滴落去
成個妝容就變得好特別啦
首先比較淺弧型既位置就係可以畫上線,
只要將尺貼近眼皮位置,然後就可以由頭慢慢畫到落尾的
不過自己建議新人既朋友仔可以先利用Gel 庄既筆
或者軟身既眼線筆就比較易畫一點
同樣再利是闊口既弧型位置就可以畫上下眼線囉
個人認為下眼線比起上眼線更易畫到
或者我比新手更加冇用....(畫圈圈中)
當日快快手地化左個妝就出發去同阿仔影家庭相啦
要知道冇小朋友個陣要化妝化幾耐就幾耐
但係有阿仔之後所有野都要快快快同快
先要處理左小朋友既衫褲再攪自己既衫
再化埋妝真係挑戰緊人型極限呀喂!!
所以如果你又想學下化妝但係又唔知點入手既朋友
真係可以去到My Princess 購買我今次介紹既產品
我的美妝公主 分店位置
香港區:
銅鑼灣謝斐道506-508號聯成商業中心13樓1302
(銅鑼坊商場對面,英皇金融旁邊就是入口聯成商業中心,有樓梯位的)
九龍區:
旺角彌敦道610 號荷李活商業中心 11樓1105 室
觀塘巧明街117號港貿中心03樓0301室
新界區:
荃灣青山公路264-298號南豐中心23樓2301B6室
大埔安泰路1號大埔廣場2樓26號鋪
元朗青山公路99-109號, 元朗貿易中心11/F , 1102室
上水龍琛路39號, 上水廣場8/F , 813A室
希望你地都喜歡小妹既介紹啦
想隨時留意小妹及小PQ生活點滴同Blog 文分享
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^


text:
3件可能只出現在A片的事
雖說世事無奇不有,有啲嘢睇戲就梗係好睇啦,不過喺現實中真係要「實行」出嚟,又係另一回事.好似A片呢回事,情侶一齊睇下可以增加情趣,但如果樣樣都企圖有樣學樣,真實效果未必會好似戲裏面咁浪漫,激情!好似以下呢3件事,其實只係A片嘅情節而已:
1. 毛髮異常整潔
電影:男女主角嘅下體,手腳通常都剃得極乾淨或極整齊,而且格甩底一定剃晒毛.
現實:下體唔會經常修剪,甚至從來唔修剪.至於腋毛,手腳毛,男生唔係個個會剃,女生喺冬天時亦未必有夏天時咁警覺,有時唔記得咗都唔出奇.
小貼士:其實毛髮本身對身體唔同部位提供咗保護作用,不過由於有啲部位露出嚟唔係咁美觀,好多人都會習慣剃毛,至於邊啲部位有需要修剪/剃乾淨,伴侶間不妨自己有個共識.
2. 男伴越大越滿足
電影:男主角們無論角色身份係送貨員,健身教練或毒男,佢哋都一個共通點,就係佢哋下體都一定有返咁上下size.
現實:乜size都有,呢啲嘢係天生架嘛.有時大過龍的話,有啲女生可能會驚驚添!
小貼士:陽具越大越能滿足對方可能係一個錯覺,好唔好feel好多時取決於伴侶間嘅感情狀況同合拍度.
3. 女伴一定有高潮
電影:女主角無論自願定唔自願,都一定高潮迭起,表情十足.
現實:自己本身都好想次次有高潮,但無奈唔係人人係咁,亦有啲人高潮時都表現得較含蓄嘅.
小貼士:即使唔係次次有高潮都可以享受性愛樂趣嘅,伴侶間最好大家開心見誠咁研究下令對方覺得好feel嘅方法,以提升達到高潮嘅成功率,亦唔好抱過高期望,要求次次都要有或者高潮可以維持好耐.如果想知有咩方法可以令你有機會有高潮,可以參閱:點樣先有高潮?
**如果你有任何關於Sex嘅問題,都歡迎email到editorial@cosmogirl.com.hk (subject: Miss Sex),等Miss Sex為你解答.


text:
係搭入新一年為左小Gogo ,
除左要準備會有一連串既N班面試,
黎緊都有兩個已知日期既面試日
仲有一間學校仍未知道會何時之外
其實真係又擔心又驚,擔心冇學校收
驚又唔知Gogo 面試效果如何
唉,之前上左差不多兩三個月既PlayGroup
都好似冇咩學到野之如,係有少少學到自律
係新一年我諗緊仲番唔番PG之外,
其實真係諗下會唔會有另一樣野可以增進下
或者除左上PG之外,會唔會有另類活動可以同小朋友學習下
係早前,其實已經有留意到一個嬰兒小孩品牌瑞士寶寶
會不定期會舉行義工活動
之前成日都話要番工呀,好似好遠呀,
不過係2018年我就決定唔可以再比籍口自己
所以今次我就報名參加左它家既義工頒獎禮
希望下一年我自己都可以有機會上台拎獎嗎
小Gogo 對於樂天會既吉祥物小老鼠好有興趣
不斷要抱住佢黎影相,
真係好驚佢抱住唔肯放手
不過好彩最後我地都有隻迷李版可以帶走架
雖然只係睇左人地拎獎,亦見證佢地既努力之外
亦係小妹既動力,因為希望今年真係唔可以再比籍口自己
係要帶埋Gogo 去做下義工,身體力行
有d 野真係未必係Playgroup 學到
同時仲唔洗成日係指定時間去迫Lift去上堂
又趕頭趕命落堂又唔知自己學左d咩
雖然去左頒獎典禮就未有獎項可以拎啦
但係都有份小禮物可以比我試下佢地既產品
今次我地就帶左它家既濕紙巾番屋企啦
講緊既就係呢套
天然嬰兒柔濕巾20片裝 3包
零售價$36/PACK
官網訂購價$28/Pack
要知道濕紙巾對我而言,
真係同屋企既廁紙牙膏係一樣咁重要,
因為一個小朋友真係無論抹屁屁,抹面,抹咀,抹玩具
或者出街抹枱,抹餐具都一定要用
由剛出世開始,真係咩牌子都買過不少,
有平既有貴既有純水既,
有話加入不少成份既濕紙巾,都係乜都真係試過曬
因為真係試過不少濕紙巾係成張紙巾又好重香味有一些會會起泡,
有一些雖然講係純水,但係想拎起張紙巾就完全未拎到出黎
都已經比我拎到四分五裂,又薄又過份濕透
當然我最喜歡既都係純水既濕紙巾
因為一來唔洗驚佢會敏感,又唔怕拎黎抹咀抹手
小朋友會食左落肚,最重要係最怕D紙巾
唔大唔細,有時去大大時真係抹到成手都係
今次呢一款即使係20張款式都係同濕紙巾一樣咁大張
所以真係要揀一款濕紙巾,又要夠厚又要係純水
又要大細岩岩好又要冇咩香味係紙巾
真係唔係好多款可以有
有一款係用開既,但係愈買愈貴,
真係用一張赤一赤呀個銀包
但係今次呢一款瑞士寶寶"天然嬰兒柔濕巾"
就真係岩曬我既心目中既要求
重點又唔算好貴WOR
同埋係夠厚夠水份仲有韌度都幾好啵
睇下我咁樣扯下都冇問題
同埋冇咩好重既香精味,始終用係小朋友度
真係覺得安全d 好既
Gogo 多數自己食完野我就叫佢自己抹咀仔,
好似呢排天氣凍,好易流下鼻水,
你知咁乾天氣,用普通面紙其實好易抹抹下會損鼻
用濕紙巾雖然係凍d但係起碼唔會損呀嗎
仲可以利用濕紙巾教小朋友做下家務,
好似當天小朋友因為同我搶紙包飲品
導致果汁灑到地下都是果汁,
利用剛抹咀的紙巾也可以抹走果汁呢
呢一款既ÖKO FAMILIE 天然嬰兒柔濕巾20片庄
好輕便同時細細包,真係一包在手就可以安心出門啦
如果要去樂園玩一下的話,真係帶夠兩包至三包都已經好夠
我睇番佢地80片庄仲係有D熊仔既印花係紙巾面,
又可愛又抵用,睇黎我用完手頭既紙巾
係時候可以再轉用ÖKO FAMILIE家既啦
如果大家對於我今次既介紹,有任何問題/資料查詢
可以到它家既FB查詢
除左我今次既介紹天然嬰兒柔濕巾之外
仲有其地產品既介紹架
仲有經它家既官方網店購買,
滿$500 仲可以免費送貨,有一些零售價係網店買時
係抵好多架,就好似我今次介紹既20票庄就係啦
ÖKO FAMILIE官方網店(訂購)
對於今次我講既義工隊就係---樂天會
樂天會有第一回既義工活動呀!!
樂善之友 – 新春暖Love Love
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com


text:
東洋字不溜都係寫成直排嘅,即係「直書」「縱書」.漢字嘅基本結構都係由上而下,非直排嘅形式其實有啲違反咗漢字本身嘅設計.香港同台灣啲出版社到而家都仲幾堅嘅,即使「武」書多數印成咗橫排,不過「文」書仍然係直排多啲,又啱傳統又啱設計美學.噉點解我哋設網站却冚唪唥百份之九十九點九幾都用開橫排呢.
我第一次設網誌都經已係「網路2・0」時代,我諗住網上肯定有好多資源可以執返耒輕輕鬆鬆噉自己搞掂個直排網誌,點知幾乎乜都冇.我又冇乜嘢電腦背景,要自己整原始碼梗係搞唔掂嘅.最後搵到個 WP 主題叫做「VERTICK」,免費嘅,安裝之後個網誌就變成咗直排喇,不過有好多限制,比如標題唔好長過六七字,主題顏色又唔改得,外語又周時顯示唔到,難用得滯.〔不過,我仍然幾感謝設計提供 VERTICK 嘅先鋒.〕最後到今年有一次 WP 軟體更新,棄耕已久嘅 VERTICK 主題卒之跟唔埋時勢出咗局,唔用得.
噉點算呢!唔係幾識電腦嘅我,最後搵到咗三種方式耒解決.
第一係用CSS自己整.我試過一陣,其實都搞掂咗一部份,即係文字都「掂」咗,可惜格式齊亂晒咗,自己又唔識整主題,最後都係失敗.
第二係直接加入使用艾比索.艾比索又靚又正,只不過係唔用得自己網域,又冇法「打包」下載自己啲文章留備份.前者我唔甘心,後者唔放心.如果你唔介意呢两單嘢,不如試吓艾比索先囉,又靚又正又免費.
第三係使用竹取度嘅 JAVASCRIPT 架罉.我唔係好識解譯,不如大家自己睇吓佢哋說明喇.我自己原底唔識整,好彩有個搞軟體嘅朋友出耒幫我手,之後就幾順利喇.依家我都識處理,如果你想整又唔識整,歡迎留言定私訊耒問我.
我要喺呢度同竹取啲工程大師講聲多謝!仲要同幫我手嘅台北工程師朋友講聲多謝晒!
最後我想鼓勵多啲人出耒建設使用直排網路平台.傳統啲嘢絕對唔係一定最好,但係我哋目前噉樣由直排換成橫排真係未經大腦薰陶.漢字本身內部嘅設計就係由上而下為主,理論上如果係要改成蒙古式滿洲式「上而下,左而右」嘅形式我都冇意見,但係寫成橫排點都會有衝突,唔會啱嘅.西洋史論文用開橫排我冇意見,科技相關工具書印成橫排都係冇計,但係我哋多數嘅網頁入面除咗漢字又係漢字,西洋字南洋字都未算多,繼續冇端端照版焗住喺度打橫排就點都係自我植民喇,你話係唔係先.


text:
被人tag左好幾次,一直諗住快d寫返但又無時間,記得n年前寫過「我的1-100」,依家諗返都唔記得寫過乜同點解寫到咁多,事隔多年,我諗呢16項應該有大不同卦!
規則:當你比人tag左,就要寫一篇note,內含16項有關你的事情,習慣,喜好,目標....或任何各不相干但有關你的東西.最後tag另外16個人.你必須tag返tag左你的那個人.如果我tag左你,即係我想認識你更深.
1.我其實真係無乜朋友,可能同我唔太曉主動搵人有關.各位朋友仔,真係想講,我唔搵你地唔代表我唔當你地朋友,但若果我會主動搵你地想見你地,我一定一定係好重視你呢位朋友.朋友仔,你地當我係朋友的話,都請0向記得我果陣,主動搵0下你呢個勁被動兼半自閉0既怪朋友啦!
2.因為真心朋友難求,所以我非常珍惜同著緊每位朋友(雖然我唔太識點表達).奈何人生就係會有變化,唔同時期0既best friend都因為不同原因甚至無原因咁淡出左我0既人生,每次我都會好傷心覺得好可惜,最無奈係我無咩可以做到.當中有三次我覺得最可惜同最痛,到呢刻諗返我d眼淚一樣係忍唔住想流出黎.依家仍然係我身邊0既babe們,我真係唔想失去你地,或者我個人真係唔識表達自己0既感情,不過我相信你地會感受到我有幾愛你地架!Friendship forever講落好似好老套,但呢個的確係我所願.
3.我d敏感症幾乎全身都有囉,皮膚敏感:多汗,乾燥,污糟,用完清楚用品後,都一樣會敏感,痕同紅已經小事,嚴重上黎後爛囉;鼻敏感,敏感起上黎feel到自己個鼻好似就甩囉;聽覺敏感,稍為高音我都會耳痛,嘈d我都會暈,頭痛同想嘔;氣管敏感及哮喘,呢樣係我最大0既困擾,少少野都會令我呼吸困難,煙味,廢氣,空氣侷促,天氣凍d,運動量大d我都會頂唔順;腸胃敏感,我幾乎病親都會肚痛肚屙,去親飲後九成會肚屙,凍d我個肚又會黎料,一緊張就更加唔講得笑,討厭.每年0既願望都想身體健康,真係好想.
4.其實我係一個諱疾忌醫得好緊要0既人,我勁驚睇醫生,更加驚做檢查,基本上係避得就避,但無奈我身體唔爭氣,變左做醫生0既常客,0向各方壓力底下,黎緊我會盡快安排個body check 架喇!盡快囉!
5.其中一個怕睇醫生同做檢查0既原因,係因為由細到大我都勁怕陌生人掂到我,每次我都會好緊張好唔自在好不安等,所以我一定唔會去骨按摩,亦唔鍾意做facial,唔鍾意剪頭髮,仲有買內衣果陣都唔鍾意人地入fitting幫我囉!um,諗落其實我係連人地見到我0既身體我都會好唔自在,所以好討厭0向更衣室著衫換衫,就算更熟0既人都係咁話.(當然老公就無辦法啦,唔通唔畀佢望同掂咩?哈!)
6.雖然0向人前我成日話我老公,但其實我勁錫佢同勁縱佢,仲有佢私底下係成日笑我蝦我整蠱我喝我鬧我,同埋發憎同發脾氣架囉!我就到佢咁得戚同過癮,佢係咪好應該0向人前畀0下面我先?佢d好野就大家眼見啦,但佢d衰野就只有我見到囉,佢咁樣係咪叫隱惡揚善呀,哈!
7.其實我係超級勁討厭做家務囉!結左婚之後因為我錫住我老公,加上睇唔過眼,所以迫住做左九成幾家務囉!明明有人應承過我話唔駛我做佢做架,呃人0既!
8.樣樣野都得三分鐘熱度,成日滿腔熱誠想學唔同0既野 / 陪人學唔同0既野,但無一樣可以成功學好,其中一個原因我好易覺得悶同攰,又成日唔願搭車出去上堂,變左九成要搭車出去學0既野我都會好快無心機,到依家大左又越來越忙,對學野就更加有心無力,去學都無時間溫習同練習,真係要好好改善一下.
9.我好鍾意百合,已經不只一次0向類似0既tag 度提及過,但我唔係每種百合都鍾意,只係鍾意純白百合,記得以前同友人講過, 0向我死左之後,雖然我未必會知,但仍然大家會拎住百合花去我0既喪禮同拜祭我.
10.我好鍾意影相,曾經好努力去研究點樣影出黎0既效果先靚,以前淨係鍾意做影果個,依家鍾意做埋被影果個,因為每一張相都幫我紀錄左我生活中0既一點一滴,將來都會成為我值得懷愐0既回憶.我好想趁我仲行得走得,可以去到唔同地方留低足跡同影相留念.
11.我真係好鍾意唱歌,雖然依家根本無乜時間同機會去唱,但我依然對唱歌0既熱愛從來無減退過,亦真心覺得自己把聲係好聽架!(雖然我一對得多人就唱唔到勁失準,但呢個我都唔想架嘛!)我好希望可以抽返多d時間去唱歌,唔係耐無唱會生疏架!
12.曾經我戒過任何有氣0既飲品,仲係戒左好多年,但自從同左老公一齊左後,因為佢太鍾意飲可樂,整整0下搞到我都飲返,真係作死囉!依家好希望可以快d戒返甩所有汽水(雖然真係有難度),我真係覺得好唔健康同埋好肥囉!
13.其實結婚果陣真係有多唔開心發生,亦有唔少遺憾,但過左去0既無得改變,所以我希望十周年0既時候可以約返d朋友搞返個難忘0既慶祝party,去彌補當初0既不完滿.唔知到時真係搞得成有邊個會願意出席呢?
14.果陣有唔少人以為我係奉子成婚,又睇死我地係一時衝動,依家成兩年喇,大家有眼見啦!我唔係有左,亦唔係玩兒嬉,邊個話早結婚就係唔夠成熟?邊個閃電結婚一係奉子,一係一時衝動?0係我同呢個人一齊0既時候,我已經好清楚呢個人,亦肯定佢一定比任何一個話愛我0既人更愛我;0係佢想我同佢一齊果陣,佢已經好清楚咁講明想我嫁比佢,因為佢唔想再一次失去我.既然難得一齊,又真係結埋婚,我希望係可以一生一世,相信佢都一樣咁希望.
15.人越大越來越怕老,以前我愛素顏,亦懶理護膚,近年已經開始有大改變,開始注意護膚(雖然仍然好懶),亦越來認真研究點化妝(雖然仍然好多技巧未識),我真係唔想咁快就老態浮現呀!我要後生我要靚(有幾多年得幾多年啦),要努力!
16.唔該唔好再祝我早生貴子,年生貴子,我真係想講”睬” 囉!我唔係一定唔會生,但點都唔係依家囉!畀多幾年時間我啦!我好想繼續做小朋友,繼續自由自在,繼續二人世界呀!最起碼等我地經濟穩定,有多餘錢,去返幾次旅行,影返婚紗相,換埋層樓同埋有份更好0既工先啦!要我依家做人阿媽,真係諗都唔想諗,最重要係我feel唔到我老公似會做人老豆囉,咪即係要我揍多個?!


text:
單嘢喺我去咗旅行之後發生,喺非洲呢啲蠻荒之地,連電話都費事開,所以香港發生乜嘢事,原本都唔會知道.都係多得一位身在非洲心在港嘅團友,全靠佢日日上網睇香港新聞,朝朝向大家做早餐匯報,我先知有單咁嘅嘢.呢位團友一連講咗幾日,鑊鑊都講到咬牙切齒.直到年初三,喺鬧爆孔教授同廣大國內同胞之餘,佢仲忿忿不平咁話:點解香港九七嗰時唔獨立呢!聽到呢度,我差啲啲就忍唔住,想開聲反駁佢.不過最後我都係冇出聲,初三赤口,費事搞咁多嘢啦.
真係唔明白,點解佢幾十歲人仲可以咁天真嘅呢,連香港獨立都噏得出.講大原則,香港根本唔應該獨立,而睇實際環境,香港亦冇條件獨立.其實呢位團友想唔做中國公民都應該冇乜難度,佢兩公婆年年用一百幾十萬去旅行,絕對係有米之人,要移民真係話咁易啦.有能力走又唔走,但係就日日喺度鬧,你話有乜謂呢.話時話,我相信香港有好多人都係咁嘅心態.
講番孔教授嘅言論,條片我返到香港先上網摷嚟睇,果然極盡挑釁之能事,話係狗噏都不為過.問題主要出喺佢嘅態度,簡直囂張跋扈到無倫,對於一啲自覺比國內同胞優越嘅香港人嚟講,當然係難以接受.但係睇清楚佢嘅論點,就會發覺唔係完全無的放矢.所以呢一番言論,極有可能代表咗一部份國內人嘅心聲.
事實上,孔教授並冇話所有香港人都係狗,佢仲講過香港都有好多好人添.佢亦提到香港有比國內優勝嘅地方,例如法制.根據我嘅理解,佢話係狗嘅香港人,主要有幾類.第一,唔肯承認自己係中國人嗰啲.第二,同國內人溝通,故意唔講普通話嗰啲.第三,自恃殖民地遺民身分,歧視,欺負國內同胞嗰啲.我睇嘅片係七分鐘完整版本,應該係最全面.如果大家睇嘅係某互動媒體嘅兩分鐘精選版本,觀感當然會完全唔同.
講到國民身分認同,香港真係有好多人唔承認自己係中國人.早排港大嘅一個有關民調就引起一場小風波,最後仲扯埋干預學術自由嚟講,都咪話唔搞笑.更搞笑嘅係政府想喺教育同宣傳上做啲嘢,增加港人對國家嘅歸屬感,但係咁都要俾人鬧,香港都算係舉世無雙喇.正如孔教授所講,香港已經優勢盡失,全靠阿爺照住.呢個係鐵一般嘅事實,國內人自然好明白.香港攞盡阿爺著數,但係偏偏有好多香港人唔肯認自己係中國人.以國內人嘅角度嚟睇,咁樣根本就係食碗底反碗面,真係唔嬲至奇啦.
至於普通話,又真係有好多香港人唔肯學或者唔俾心機學,完全搞唔清佢地係乜嘢心態.對於一個國家嚟講,有一種共通語言係理所當然嘅事,根本冇得異議.香港人唔識普通話,蝕底嘅最終都係自己.當然啦,呢種情況唔係喺香港先有.我去上海出差,當地同事講上海話,我一句都聽唔明.去北京出差,啲同事講嘢猛咁捲脷,我淨係聽到一半.講真,我覺得班友好討厭囉.呢種山頭主義,對任何人都唔會有好處.
以上兩點都未必係個中矛盾嘅主因,我覺得香港人對大陸人長期以嚟嘅歧視先係關鍵所在.由八十年代開始,香港人已經叫國內人做阿燦,後來又出現咗北姑,北嫂,大陸喱呢啲名詞,最近仲將啲同胞貶為蝗蟲添.如果易地而處,大家究竟會有乜嘢感受,又會點樣反應呢?當然啦,呢個問題已經有咗答案.但係喺插爆孔教授嘅同時,香港人又有冇諗吓,歧視咗人地幾十年就好地地,而家俾人鬧番一次就發晒癲咁,會唔會有啲嚴人寬己呢?算嘞,基於言論自由嘅大原則,鬧爆一個北大教授根本唔算得乜嘢.香港人一向自由慣,上至國家領導人,下至販夫走卒,總之鍾意鬧邊個就鬧邊個.不過搞到要圍中聯辦,又要迫北大炒孔教授,咁就有啲唔妥當嘞.人地話晒都係知名學府嘅教授,發言當然有作為學者嘅觀點,而家搞到向官方機關施壓,咁又係咪干預學術自由呢?淫人妻女笑呵呵,香港人果然優為之呀!
講真,我只係以事論事,絕對無意幫孔教授護航.好似佢話香港人嘅質素係屬於全國比較差之列,我就唔多同意嘞.我當然唔會覺得香港人嘅質素高到識飛,事實上,嚴人寬己已經冇乜道德可言.唔理你認唔認都好,大家始終都係中國人,質素自然唔會有太大分別.你鬧吓我,我又插番你,大家半斤八兩,咁咪幾好囉!
Seal, Galapagos, Ecuador


text:
大家好.仲未返維也納,但見有時間打吓blog先.
上個禮拜因工去咗柏林一轉.今次特登去多幾日,等有時間去遊覽吓.
星期一去咗好近柏林嘅Potsdam.有柏林市區車飛,只需加多3歐來回就可以搭車去Potsdam.好多人去Potsdam只係去Park
Sanssouci, 其實佢個市中心都幾多嘢睇.
由火車站行去市中心唔遠.呢日陽光普照,雕像都喺度裸曬.
Film Musuem
Alter Markt 嘅Alters
Rathaus (舊city
hall).
Alter Markt呢度有個重建工程,起梗座大戰後摧毀咗嘅Landtagsschloss王宮.
喺王宮對面係枝Fortunaportal同Nikolai
Kirche.
教堂入面有個小展覽.
戰後損毀咗嘅教堂.
教堂發現嘅炸彈.
Alter Markt (王宮個工地出面)有個臨時展廳(主要係叫你捐錢).
註> 呢度有免費廁所.
重建後會係咁.
戰後炸到乜都冇.
喺個工地度佢哋又搵到古代遺跡.新王宮將會整個透明地板等大家可以睇吓個遺跡.而呢啲古物係喺呢度發掘出嚟嘅.
呢間屋莫札特住過.
呢度係荷蘭區Holländisches
Viertel.
我唔多覺似.但係呢度好多cafe,餐廳.可能weekday一早,冇乜人,冇乜車.好悠閒咁
往Park
Sanssouci方向,經過Nauener
Tor
行過Jägertor
個公園好大,但係冇嘢食賣.三點幾都未食lunch.出咗公園去到Brandenburger
Tor,
喺步行街Brandenburger
Straße見有cafe即坐低.
食飽飽,有氣力,繼續行.
地圖上見佢list咗Großes
Militärwaisenhaus,睇吓有乜特別....係個頂特別啲囉.
另外又list咗Hiller
Brandtsche Häuser. 唔覺有乜
嘢.
Langer Stall. 佢隔離重建梗Garnisonkirche教堂.
因為返柏林嘅車都好密.咁又行吓個火車站.見有模型睇.睇吓我呢日去咗邊先.


text:
聖塔克魯茲 必去景點及神秘點附近酒店推介
神秘點附近酒店預訂
累積 10 晚,送 1 晚
仲可享精選酒店神秘優惠價
聖塔克魯茲必去推介 - 神秘點
想去 聖塔克魯茲 自由行?等 Hotels.com 帶你玩盡 聖塔克魯茲神秘點 啦!留意我地文章,話你知去聖塔克魯茲 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖塔克魯茲神秘點 附近有咩酒店,等你更加容易計劃行程,慳返酒店來回景點嘅時間.
聖塔克魯茲神秘點 自由行
去得聖塔克魯茲神秘點 自由行最緊要一定係揀啱日子去.一啲熱門景點例如,聖塔克魯茲 嘅 神秘點,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖塔克魯茲神秘點 交通
想去神秘點 暢順無阻濟,最好就係出發前,睇清楚聖塔克魯茲神秘點 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖塔克魯茲神秘點 必食必買攻略
聖塔克魯茲神秘點一直都係旅遊熱門地點,去到聖塔克魯茲神秘點,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
朋立司 必去景點及Penrith 城堡附近酒店推介
Penrith 城堡附近酒店預訂
累積 10 晚,送 1 晚
仲可享精選酒店神秘優惠價
朋立司必去推介 - Penrith 城堡
想去 朋立司 自由行?等 Hotels.com 帶你玩盡 朋立司Penrith 城堡 啦!留意我地文章,話你知去朋立司 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋朋立司Penrith 城堡 附近有咩酒店,等你更加容易計劃行程,慳返酒店來回景點嘅時間.
朋立司Penrith 城堡 自由行
去得朋立司Penrith 城堡 自由行最緊要一定係揀啱日子去.一啲熱門景點例如,朋立司 嘅 Penrith 城堡,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
朋立司Penrith 城堡 交通
想去Penrith 城堡 暢順無阻濟,最好就係出發前,睇清楚朋立司Penrith 城堡 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
朋立司Penrith 城堡 必食必買攻略
朋立司Penrith 城堡一直都係旅遊熱門地點,去到朋立司Penrith 城堡,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
喺自決派搞到同所有佢啲盟友開火嘅時候,我覺得作為最後一篇探討自決派問題嘅文章,一定要由源頭開始分析,就係 羅冠聰 呢篇充分發悔氣嘅文章,鬧人狗頭軍師,隨便屈人懷才不遇,你真係真心懷疑佢, 羅冠聰 知唔知作為旁述員係做乜.
羅冠聰 嘅囂張心態係電競旁述都唔適合做
羅冠聰 除咗係政客,仲係電競旁述,我相信任何旁述員,自己支持隊波輸咗,或者有啲運動員嘅表現係垃圾到無朋友,賽後都會狂媽,呢個就係評論員或旁述員嘅功能,唔係狗頭軍師或懷才不遇,我人喺海外做生意,我最多認自己鴨頭軍師或者ICOCA軍師,但基本上,我係做番專業嘅嘢,我依家可以直接鬧爆 羅冠聰 ,你連評論員嘅專業係乜都唔知就亂鬧人,你想做電競旁述,早抖喇,好彩唔係踢波,否則堅會喺球場發生講波果個被踢波果個圍毆嘅事件,球場暴力,我一般係見球迷互抽,或球員同職員互抽,旁述員都打,仲要果個旁述員係支持你果個都打,我未見過,所以黃之鋒走去share 羅冠聰 呢番話果陣,我一嘢X佢係:咪share呢啲咁囂張嘅嘢.
其實 羅冠聰 係重演一貫泛民新興勢力嘅滅亡循環,就係一次突發事件,突然擁有大量資源同光環,跟住個人飄飄然,然後好似希特拉咁亂打仗打輸咗,之後炒晒啲忠心參謀或者支持者,然後泡沫化,公民黨係咁, 羅冠聰 同黃之鋒主政嘅香港眾志都係咁,甚至朱凱迪都係咁,呢個循環我見得好多,我唔恃老賣老,但如果泛民唔走出呢個循環,呢啲力量虛耗就一定十分之有問題,所以我係有必要出嚟直斥其非,唔係點醒呢班友,呢班友中咗毒唔會醒,而係提醒日後其他唔知因乜事突然充滿政治能量嘅新秀,唔好再犯呢類錯誤.
某程度上,點解民主黨未滅黨,新民主同盟可以維持依家基本盤,因為一個有踏實社區工作經驗嘅人,係唔可能講埋啲咁嘅嘢,輸咗咪檢討,謙卑又謙卑,從來都係咁. 羅冠聰 選後呢句話,充分反映佢嘅自我膨脹,香港眾志係唔打都會自滅
民眾如何聚合並支持不被制度接納的政治勢力
可預見地,眾志,朱廸,小麗等團隊未來都不會有議會資源支持,話語權,薪津等定必大打折扣,轉型是逼切難題.我們是有市民支持卻沒有議席的團體,如何有實質的商業或社企模式去支持一些被邊緣的政治團體呢?單靠籌款似乎並非好出路.
民意如何更有效地被「運用」?失去議事堂的「鎂光燈」,會否有增加文化影響等進路維持自己在社會的「熱度」和影響力,從而推廣自己的政治理念?
你覺得呢班友做得到,我大笑三聲. 羅冠聰 黃之鋒出嚟道歉,同埋炒咗一啲做人衰過做狗嘅黨工,可能仲有少少機會,但呢班友嘅人格同修為,太難嘞.


text:
聖塔克魯茲 必去景點及聖塔克魯茲滑浪博物館附近酒店推介
聖塔克魯茲滑浪博物館附近酒店預訂
累積 10 晚,送 1 晚
仲可享精選酒店神秘優惠價
聖塔克魯茲必去推介 - 聖塔克魯茲滑浪博物館
想去 聖塔克魯茲 自由行?等 Hotels.com 帶你玩盡 聖塔克魯茲聖塔克魯茲滑浪博物館 啦!留意我地文章,話你知去聖塔克魯茲 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖塔克魯茲聖塔克魯茲滑浪博物館 附近有咩酒店,等你更加容易計劃行程,慳返酒店來回景點嘅時間.
聖塔克魯茲聖塔克魯茲滑浪博物館 自由行
去得聖塔克魯茲聖塔克魯茲滑浪博物館 自由行最緊要一定係揀啱日子去.一啲熱門景點例如,聖塔克魯茲 嘅 聖塔克魯茲滑浪博物館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖塔克魯茲聖塔克魯茲滑浪博物館 交通
想去聖塔克魯茲滑浪博物館 暢順無阻濟,最好就係出發前,睇清楚聖塔克魯茲聖塔克魯茲滑浪博物館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖塔克魯茲聖塔克魯茲滑浪博物館 必食必買攻略
聖塔克魯茲聖塔克魯茲滑浪博物館一直都係旅遊熱門地點,去到聖塔克魯茲聖塔克魯茲滑浪博物館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
已有超過10年無去過泰國了.最近難得媽咪對曼谷表示興趣,就去了次曼谷4日3夜自遊行.
我對曼谷無認識,決定了去曼谷後我花了兩日係國泰假期上搵酒店.本來想訂水門個邊,後來請教泰遊達人F,換了四面佛對面的假日酒店(聽講曼谷有5間假日,我地呢間係洲際對面).
訂好了套票家姐先話可以一齊去.只好加錢換大房同加床,每日要俾多成6百蚊港紙.本來覺得貴左好唔開心,後來反而覺得好彩加床咋.
首先因為我係IHG會員又加床,酒店送3個人每日自助早餐(本身IHG會員已經送wifi).好彩有送早餐,假日話晒係4星級酒店,自助早餐種類好多,每日都梗有一款啱我媽咪口味,如果唔係日日搵早餐俾佢食都幾煩.結果佢好鍾意個度的豬肉粥同埋即煮青菜湯河(本來係我點來食0既,結果佢愛上左,貪佢夠清),日日食得好開心.同阿媽出去玩就係希望佢開心,難得早餐環節上已經達標,我都好開心.
另外酒店原本0既床好高,我同家姐都要用爬0既來上床,對媽咪難度更高.好彩俾錢加0既床好矮,啱晒媽咪,本來我怕張摺床佢地瞓得唔舒服,結果媽咪瞓得仲開心.
而且間房升級左,真係闊好多,3個人都好鬆動.Like!
酒店大部份員工都好友善,成日都笑臉迎人.有日我係大堂問野,突然聽到大門個度有聲,回頭一望原來的Bell Boy係度鼓勵我阿媽上樓梯,無論佢地係咪為左小費,呢份心思都好令人感動.所以我都學識左俾小費(當然有原因先俾).而且我發現你俾50Bhatt(大約10幾蚊港紙)小費佢地已經好開心,洗少小錢就可以令人開心自己開心,真係好.
酒店地點好好,就係BTS站旁邊(雖然我地一次都無坐過),去Big C超級市場行5分鐘左右就到,天橋都唔使過.去Central World就煩些,要行天橋.去Central World個程要落樓梯,我阿媽上落唔方便,所以去左一次就無再去了.去水門市場都可以行去.
要話唔好就係叫Uber比較麻煩,的司機好似唔係好知呢度.


text:
2008年東京春季賞櫻+溫泉之旅(第二天[2]) – 淺草寺,隅田川遊覽船,台場
由築地去淺草要行返去原來個地鐵站,先坐日比谷線去上野,再轉銀座線.
仲見世通嘅入口 – 雷門
通往淺草寺嘅手信街 – 仲見世通
淺草寺正門
淺草寺內
淺草寺大殿
淺草寺都真係幾商業化,除左賣手信仲有好多小食大排檔.行完淺草寺我地就過去位於隅田川吾妻橋傍邊嘅遊覽船碼頭,準備坐遊覽船去台場,順便暢遊隅田川.
隅田川,兩邊開左好多櫻花,好靚架
由淺草去台場嘅船飛,票價1,220円,不過由淺草去台場冇船直去,要先坐去日之出棧橋碼頭,再轉另一隻船,全程大約一個鐘,船飛係冇定時間架,開船有位就上得
遊覽船,有幾種唔同款式,最多係呢款
係隅田川上坐船賞櫻花真係幾正架,夜晚係酒店見電視都有播.我地3點半左右已經到左台場,一上岸就係台場海濱公園,隔離就係商場Aqua City Odaiba,商場後面就係富士電視台.
台場海濱公園,後面係富士電視台,前面矮D嘅係Aqua City Odaiba
從船上影彩虹橋
去到台場因為時間仲早,我地就先去左富士電視台參觀,由地下坐扶手電梯上到去有個展覽館,展出嘅野好似係佢地製作嘅節目資料,不過對日劇冇乜認識,行左一陣就走人囉.
之後去Aqua City Odaiba行,同樣冇乜野啱,但係為左等入夜睇彩虹橋變色,焗住行左一粒鐘,最後決定先去位於Aqua City Odaiba嘅拉麵國技館食dinner,不過果度D拉麵真係好難食.
彩虹橋夜景,聽講會轉色,不過等左好耐都冇野睇
可能係海邊風大關係,入夜之後台場非常之凍,所以我地食完dinner就坐車返酒店啦,今次要坐一程私鐵去新橋站,再轉地鐵返新宿,返到新宿都只係7點過D,聽人講D大百貨公司係關門前會有壽司大平賣,所以我地都去左伊勢丹地庫嘅美食廣場睇下有冇乜野正野,原來日本百貨公司真係好多食物賣架,有糕點,魚生,壽司,總之就乜都有,不過D價錢冇乜點平.
行完百貨公司之後再去埋藥房shopping,不過原來東京嘅藥房係冇家屋清潔用品之類嘅野賣架.之後行左去百果園睇下有乜生果做消夜,不過呢度D生果一D都唔平.


text:
蒙特利爾 必去景點及珍妮曼司公園附近酒店推介
珍妮曼司公園附近酒店預訂
累積 10 晚,送 1 晚
仲可享精選酒店神秘優惠價
蒙特利爾必去推介 - 珍妮曼司公園
想去 蒙特利爾 自由行?等 Hotels.com 帶你玩盡 蒙特利爾珍妮曼司公園 啦!留意我地文章,話你知去蒙特利爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋蒙特利爾珍妮曼司公園 附近有咩酒店,等你更加容易計劃行程,慳返酒店來回景點嘅時間.
蒙特利爾珍妮曼司公園 自由行
去得蒙特利爾珍妮曼司公園 自由行最緊要一定係揀啱日子去.一啲熱門景點例如,蒙特利爾 嘅 珍妮曼司公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
蒙特利爾珍妮曼司公園 交通
想去珍妮曼司公園 暢順無阻濟,最好就係出發前,睇清楚蒙特利爾珍妮曼司公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
蒙特利爾珍妮曼司公園 必食必買攻略
蒙特利爾珍妮曼司公園一直都係旅遊熱門地點,去到蒙特利爾珍妮曼司公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我地係公司係兩條唔同team既同事,係公司入面既女神,個個男同事都想識佢同佢傾計.
但有次因為一單野大Project ,我同佢一齊合作先真係有交流,之後好快就熟絡咗.
傾開先知,原來佢有同居男友,但平時好低調,所以公司基本上冇人知.以家諗返,其實佢係有心唔想比人知佢有男朋友.
本來我諗住冇咩機會,點知佢都冇咩點避嫌,仲對我好熱情,
甚至主動約我食飯去玩,我就當然好開心.
話說有次佢搵我唱K飲酒,大家飲左好多好多,之後去左爆房.
事後我有問佢我哋算咩關係,佢以其他話題HEA過.
自從果次之後,我地平時返工只係好似好熟既同事咁(有同事以為我做兵)
但係每星期我地都會去爆房,佢話佢係鍾意我,但就只係想停留係咁既關係,
我始終好唔開心.....男人又好,女人又好,如果係真心,佢一定會確立雙方既名份關係
特別係女人呢種生物,越愛既野佢就一定要有名份.而佢從來都唔想去解釋同你既關係,睇得出佢只係想不負責任地玩.
到有一日玩到厭左,就可以輕鬆咁離開呢段關係,一般女仔如果有穩定既關係,都會表明自己係有男友.(最起碼我之前工作既環保既同事個個都係咁)
從佢平時感情事,有男朋友都收到好埋就睇得出,佢一樣係會好似對而家既男友咁去對待我.
你確定佢係喜歡你?
咁既關係,一開始係會好新鮮.但當有一日,你比唔到佢想要既刺激佢(eg佢厭左你)
佢一定會毫不留情好似垃圾咁掉開你,然後返返去男朋友身邊繼續扮演佢既好女朋友角色
然後繼續搵下一個激情對象,呢種人,佢地唔會有最愛既人,因為佢地最愛既係自己.